
ELŐSZÓ 


————a0R——— 


Tökéletesen s hibáink legmélyebb gyökerfene- 
kéig kell tehát mindenek előtt magunkba szállnunk, 
s minden illusiókkal félre, legelsőben ís mibenlétünk 
erkölcsi nyomoruságát öszintén elismernünk. Mert 
mindaddig, mig önszeretetünk, hiuságunk s gögünk 
csak egyetlen egy bármi parányi árnyéklata kevere- 
dik is jönismereti itéletünkbe", mindaddig túlbecsülé- 
sünkre fog csábitni gyarlóságunk örökleg, minek 
következésében nemcsak tettleg nem fogunk járulni 
oly szükséges ujjászületésünkhez, de még annak sür- 
gető voltát érezni, söt mibenlétünk valóságát se fog- 
juk tisztán látni s elismerni soha is, és igy attól las- 
sanként még inkább eltávozni. 


Széchenyi István: Hunnia 


Ezek az írások több szempontból is a köztes lét termékei. Magamról annyit, hogy 
középiskolában és egyetemen is tanítok. A tanítás során sok konkrét problémát, 
véleményt kell előadnom, megértetnem, s közben mindezek elméleti hátterét 
ismernem. E feladatok közben bukkannak elő olyan összefüggések, amelyek va- 
lóságtartalmát szeretném végiggondolni, vagy merülnek fel olyan kérdések, ame- 
lyeket igyekeznék megoldani. Ebből fakad, hogy ebben a kötetben a tanulmányok 
többé vagy kevésbé polemizáló jellegűek. 

A tanulmányok spektruma is viszonylag széles. Egyrészt a pedagógia és a 
szaktudományok kapcsolata miatt, másrészt az említett köztes lét miatt. Éppen 
ezért, aki egy szűkebb szakterülettel alaposabban foglalkozik, a szakmájával 

érintkező írásban találhat esetleg hiányosságot. De ezzel kialakulhat vagy foly- 
tatódhat egy diskurzus, s éppen ez a szándékom. Talán eljutunk ezen az úton 
újjászületésünkhöz... 

Itt szeretnék köszönetet mondani Őze Sándor, Berecz János, Hamvas Endre 
Ádám és Kovács Kálmán Árpád barátomnak, hogy egy-egy tanulmánynál segít- 
séget nyújtottak. Köszönöm a Kiadónak is a lehetőséget a könyv megjelenéséhez. 

TÖRTÉNELEMTANÍTÁS TUDOMÁNYOS HÁTTÉR 
NÉLKÜL? 


————a0R——— 


A történelemtanítás tartalmáról és értelméről folytatott diskurzusban fontos 
kérdés, hogy feladata-e a történelemtanításnak a nemzeti identitás erősítése? S ha 
igen, akkor hozzájáruljanak-e valahogyan ehhez a történészek? Mit tegyen a tör- 
ténész, ha neki nem ez az ars poeticája? Gyáni Gábor írt erről egy tanulmányt, 
erre és a szerző ezzel kapcsolatos más írásaira szeretnék reagálni. 

Gyáni szerint más a szakma és más az iskolai oktatás feladata. A történész 

szakmáé alapvetően , a múltat illető racionális tudás előállítása"?, habár ez az 
eszmény a történettudomány önértelmezési problémái miatt nem mindig meg- 
valósítható. Ilyen probléma egyrészt a szkepszis," másrészt az emlékezettörténet, 
amely főleg Pierre Nora működésének köszönhetően vált fontossá, és eredeti 
szándéka szerint a nemzettudat erősítését szolgálja." Ugyanakkor Gyáni Gábor 
szerint a történelemtanítás az állami oktatáspolitika szolgálatában áll és annak 


! Gyáni Gábor: A történetírás és a történelemtanítás konfliktusa, Iskolakultúra, XXV. évf., 
2015/7-8, 62-67. 

Gyáni: A történetírás, 65. 

A megismerési szkepszis eluralkodása, ismerjük el, racionális megfontolásokon nyugszik. Ez azt 
jelenti, hogy aposztmodernként számon tartott és egyébként sokban meggyőző megfontolások 
ismeretében szinte lehetetlen újból komolyan hitet tenni a 19. századi pozitivista, naiv realista, 
a megismerési objektivitás eszményével feltétlenül azonosuló történészi identitás mellett. Úgy 
megrendült ez a történészi ars poetica az utolsó néhány évtizedben, hogy minden olyan törekvés 
hiteltelen lenne, amely a hagyományos történészi pozíció visszaállítását tűzné célul maga elé." 
Gyáni Gábor: Kollektív emlékezet vagy történetírás?, 2014. http://tte.hu/gyani-gabor-kollektiv- 
emlekezet-vagy-toertenetiras/ (Letöltés: 2018. július 16.) 

A nemzet tanítását tűzi célul maga elé, vagyis az emlékezetben élő hagyomány kiigazítását 
és gazdagítását, és minden kritikai szándéka ellenére, ennek a hagyománynak az elmélyítését 
szolgálja. A múltbeli előzmények áttekintése révén végeredményben az identifikáció megerősö- 
déséhez járul hozzá. A történelem és az emlékezet tehát összeolvad: a történelem az emlékezet 
hiteles változata." Pierre Nora: Emlékezet és történelem között. Válogatott tanulmányok, ford. K. 
Horváth Zsolt, Budapest, Napvilág, 2010, 315., idézi Gyáni: A történetírás, 65. Ugyanakkor Nora 
ennek veszélyeire is felhívja a figyelmet: Pierre Nora: A politikától veszélyeztetett történelem, 
in Szász Anna — Zombory Máté (szerk.): Transznacionális politika és a holokauszt emlékezet- 
története, Budapest, Befejezetlen Múlt Alapítvány, 2014, 51-65. 

céljait követi." Ezért kell, hogy szétváljanak a szakma és az iskolai tanítás útjai. 
Ha az oktatáspolitika fontosnak tartja a nemzettudat erősítését, a szakma szá- 
mára pedig ennek nincs jelentősége, akkor nincs más választás. Ugyanakkor a 
szerző szerint az utóbbi években a társadalmi érdeklődés az állami célrendszer- 
hez közelít, ezt mutatja a Trianon iránti figyelem." Tehát úgy tűnik, a szélesebb, 
nem szakmai olvasóközönség mást is igényel a történésztől a , racionális tudás 
előállítása" mellett. 

De ha mégis elfogadjuk a fenti érvelést a szakma és a pedagógia különválá- 
sáról, akkor mi lesz a történelemtanítással? Elárvul, magára marad? A problé- 
ma összefügg a nemzettudat kialakulásának értelmezésével. Ez az értelmezés 
a modern nemzettudat 19. századi megjelenését hangsúlyozza, és azt emeli ki, 
hogy a nemzet az, ami múltat teremt magának. Ha egy állam nemzetállamként 
definiálja magát, akkor tudatosan építi a nemzetet. Ebben az építkezésben fontos 
ntégla" (vagy inkább , szegletkő"?) a nemzeti szellemű történelemtanítás. 

Ugyanakkor a 19. században megjelent a nemzettudat alternatívája, a marxista 
osztálytudat, ami az , elnyomott dolgozók", a munkásosztály és a , dolgozó paraszt- 
ság" összetartozását, közös identitását próbálta erősíteni. Ez az eszme valóban 
teremtett múltat magának, ahogyan a ma már korosodó nemzedék megtanulta, 
,a történelem osztályharcok története". A marxizmus a nemzettudatot az uralko- 
dó osztály ideológiájának tartotta és ennek túlhaladását, megszüntetését tűzte ki 
célul. Erre az osztályharcos személetre az 1945—1990 közötti időszakból számtalan 
hazai példát is fel lehet sorolni. Kezdhetjük megint az oktatással, s azon belül a 
történelemtanítással is; folytathatjuk közterületek, iskolák elnevezésével, emlék- 
művek állításával; vagy akár sportegyesületekkel (Spartacus, vagy nálunk még 
Kinizsi és Dózsa, mint névadó). 


A történelemtanítás eredendően az állampolgári nevelés szolgálatában áll, tehát meghatározott 
értékek közvetítésére és berögzítésére irányul, egyszóval: identitáspolitikai funkciót teljesít. 
Ugyanakkor egyfajta tárgyi tudással is felvértezi a didjákokat nemzetük, valamint a tágabb világ 
múltjáról. A történeti kutatást azonban nem okvetlenül ez jellemzi, még ha a nemzeti törté- 
netírások fontos szerepet töltöttek is be a múltban (és töltenek be ma is) a közösségi, a nemzeti 
identitás konstruálásában és fenntartásában. Látszólag nincs tehát döntő különbség e tekintet- 
ben kutatás és oktatás között. Csakhogy: a történetírás állítólag tudomány, következésképpen 
alá van vetve a racionális megismeréssel szembeni szigorú követelményeknek. Ilyenformán 
nem az képezi tehát az egyedüli dolgát, hogy tekintélyt parancsoló intellektuális igyekezetével 
kiszolgálja a hitszerű vélekedéseket. A történeti igazság már ez okból sem feltétlenül felel meg a 
helyesnek tartott közösségi viselkedés és gondolkodásmód követelményének, amely történelmi 
referenciák felidézésével szeretné magát igazolni." Gyáni: A történetírás, 63. Erről még lásd 
Gyáni Gábor: A történelem mint emlékmű, Budapest, Pesti Kalligram, 2016, 21. 

Bár szerinte ez nemcsak spontán érdeklődés, , Trianon fentről is szított kultuszát" említi a 
történész. Gyáni: A történelem, 22. 

De ez önmagában kevés volt: a marxista-leninista ideológiát követő pártok, 
ahol hatalomra kerültek, a nemzettudatot nem kerülhették meg, valahogyan 
viszonyulniuk kellett hozzá. E viszonynak több változata is volt, de a 20. szá- 
zad végére ezek a pártok vereséget szenvedtek: Kínát és néhány kisebb országot 
kivéve elveszítették a hatalmat, majd marginalizálódtak vagy meg is szűntek. 
A fenti gondolatmenet szerinti — szintén , csak" 19. századi — nemzettudat vi- 
szont , köszöni, jól megvan", ahogyan ezt Gyáni Gábor is tapasztalja. 

Milyen tanulságot lehet ebből levonni? 

1. Talán túl hangsúlyossá vált, hogy a modern nemzettudat a 19. század ter- 
méke. Kialakulását elemezve érdemesebb lenne több figyelmet szentelni annak, 
hogy milyen identitásformákra épült rá, pl. Szűcs Jenő kutatásai és gondolatai 
alapján". A Gyáni Gábor által is idézett Pataki Ferenc szerint a nemzettudat 
a személyiség archaikus alaprétegére épül". Más helyen azt írja Pataki, hogy 
,a nemzeti besorolás és önbesorolás sajátos átszemélyesült, úgyszólván velünk 
született, s mint később látjuk, a szocializáció kezdeti szakaszán alakuló sok- 
féle tudatos, nem tudatos, információs és érzületi tapasztalatból egybeépülő, 
folytonosan gyarapodó, gazdagodó sajátos pszichikus képződmény"?". Ebben a 
történelemtanításnak nagy szerepe lehet. 

De meg is fordíthatjuk a kérdést: nem a tapasztalat igazolja Pataki állítását? 
S ennek fényében többet kellene (lehetne) tenni egy toleráns nemzeti érzés erő- 
sítéséért. A nemzettudat káros kinövéseinek gyomlálgatása is fontos, de ha nem 
vetünk, csak gyomlálunk, végül nem lesz semmink. 

2. Ha az iskola felől közelítünk, újabb szempontok jöhetnek. Kongruens sze- 
mélyiség-e a tanár? Ha igen, akkor a diákok rajta keresztül azonosulnak a tan- 
tárggyal (s ezen keresztül esetleg az állami szándékkal is), ha nem, akkor fordítva. 
Ha a tanár elutasít valamilyen központilag előírt szemléletet és a saját belső 
tanterve szerint tanít, akkor sem érvényesül az állami célrendszer. 

Milyen egyéb hatások érik a tanulókat? Ha a családban vagy baráti körben 
másként értékelik a történelmet, mint az iskolában, a diák válaszút elé kerül és 
eldönti, kinek ad hitelt. Erre számtalan példát említhetnénk, álljon itt az észteké: 
a hivatalos szovjet történelemtanítás hiába állította (,verte a gyerekek fejébe"), 
hogy Észtország 1940-ben önként csatlakozott a Szovjetunióhoz, a diákok nem 
hitték el", 


Szűcs Jenő: Nemzet és történelem, Tanulmányok, Budapest, Gondolat, 1974. 

Pataki Ferenc: A varázsát vesztett jövő, Budapest, Noran, 2011, 13., idézi: Gyáni: A történelem, 
276. 

" Pataki Ferenc: Nemzet és baloldal, Budapest, Noran, 2015, 219. 

Kinyó László: A narratív készség fejlődése és szerepe a történelemtanításban, Magyar Pedagógia, 
CV. évf., 2005/2, 119—120. 

3. A történelemtanár (vagy a tanárok egy része) olvassa a szakirodalmat, 
azon belül Gyáni írásait is. Felhasználja meglátásait, igazat ad nekik vagy éppen 
elveti azokat. Így maga Gyáni Gábor is a , tekintélyt parancsoló intellektuális 
igyekezetével kiszolgálja a hitszerű vélekedéseket"", akár akarja, akár nem. Ha 
úgy akarja, védekezhet ez ellen, pl. , szigorúan bizalmas, csak belső használatra" 
felirattal látja el könyveit, vagy csak a történelemtanárok elől záratja el azokat. 
(De ez csak tréfa...) 

4. A nemzet mellett más közösségekkel is lehet azonosulni és ezeket a kötelé- 
keket is erősítheti a történelemtanár. Ilyen például a szűkebb (város, falu) vagy 
tágabb lakóhelyhez (megye, régió) vagy egyházi közösséghez tartozás érzése. De 
az európai identitás is; ennek lehetőségeiről és gondjairól is olvashatunk Gyáni 
Gábortól értékes gondolatokat." 


H Gyáni: A történetírás, 63. 
2 Gyáni: A történelem, 297-298. 

ELVÁRÁSOK ÉS PROBLÉMÁK A TÖRTÉNELMI FOGALMAK 
TANÍTÁSÁNÁL 


————a0R——— 


Minden szakterület rendelkezik a szükséges terminus technicusokkal. Ilyen a 
történettudomány is. A tanulmányban annak áttekintésére teszünk kísérletet, 
hogy milyen fogalmak, milyen pedagógiai célok szerint kerültek a történettudo- 
mányból a középiskolai történelemtanításba. 

Az utóbbi bő fél évszázadban milyen fogalmak kerültek a történettudomány- 
ból a középiskolai történelemtanításba, milyen pedagógiai célok szerint — ezt 
próbáljuk áttekinteni, s néhány problémát érzékeltetve javaslatokat tenni. 

A Kádár-korszakban a marxizmus formációelmélete fogta össze a történelem- 
tanítást, ezért kiemelten fontos volt a történelmi fogalmak tanítása." A marxista 
fogalomrendszer a teljesség érzését adta. Mindegyik korszakra jellemző volt az 
osztályharc (- elnyomók és elnyomottak küzdelme) sajátos típusa, pl. a középkort 
alapvetően a jobbágy-földesúr viszony határozta meg. A középkor egyenlő volt 
a feudalizmussal, s ezt mutatták be általános, azaz nyugat-európai értelemben, 
majd annak magyar sajátosságai következtek. A magyar sajátosságoknál elő- 
került pl. a Károly Róbert korabeli banderiális hadszervezet, Hunyadi Mátyás 
rendi monarchiája vagy később a második jobbágyság. 

Erre az elméleti keretre jó példa Szebenyi Péter fogalomszint-vizsgálata.? 
A felmérést 95 ötödik, 100 nyolcadik és 85 gimnáziumi IV. osztályban (tehát 
280 tanulóközösségben) végezték, összesen 7810 tanulónál. Maga a feladat az 
általános iskola 5. osztályában így hangzott: , Az elnyomók Egyiptomban, Görög- 
országban és Rómában is sokkal kevesebben voltak, mint az elnyomottak. Miért 
tudtak mégis uralkodni az elnyomottakon?"? Az általános iskola 8. osztályában 


Érdemes lenne megvizsgálni, hogy az egykori szovjet blokk országaiban a formációelméletnek 
milyen súlya volt az egyetemes és nemzeti történelem tanításánál. 

Ismerteti Katona András: Képek és arcképek a magyarországi történelemtanítás múltjából 
VII., Kitekintés a Kádár-korszak történelemtanítására (1957-1989). http://www.folyoirat. 
tortenelemtanitas.hu/wp-content/uploads/2009/12/Kepek es arckepekvVII.pdf, 17. (Letöltés: 
2018. július 16.) 

és a gimnázium IV. osztályában ez volt a kérdés: , Az elnyomók mind a rabszol- 
gatartó társadalomban, mind a feudális társadalomban, mind a kapitalista 
társadalomban sokkal kevesebben voltak, mint az elnyomottak. Miért tudtak 
mégis uralkodni az elnyomottakon?"? 

Vajon a közvéleményt is ezek a problémák érdekelték? A korabeli értelmiség 
történelem iránti érdeklődése a mai világból visszanézve aranykornak számít. 
A hetvenes években a Mohács-vita, Magyarország II. világháborús szerepválla- 
lása, a kettős honfoglalás vagy a nyolcvanas években Erdély ügye fontos beszéd- 
téma volt. Egy köztiszteletnek örvendő történelemtanár számíthatott arra, hogy 
kérdezgetik ezekről; a saját tekintélye és a magyar történelemtudomány ázsiója is 
emelkedett ezzel. A témánkhoz visszatérve: nem fogalmak jelentéséről cseréltek 
eszmét, hanem narratívákról. Például a kettős honfoglalás esetén arról volt szó, 
mi bizonyítja vagy cáfolja László Gyula állítását. Érvek csaptak össze érvekkel a 
kb. 6—10. századi Kárpát-medencei és tőle keletre fekvő térségbeli etnikai viszo- 
nyokról. Nem igazán érdekelte a témáról kérdező embert, hogy a feudalizmus 
kategóriáján belül hol helyezhető el mindez. 

Az iskola világában a marxista keret a kilencvenes évekre szétesett, de a 
fogalmi háló elemei nagyrészt megmaradtak. Részben, mert a történészek is 
használták azokat, részben tájékozatlanság miatt (a fenti három példa közül a 
második jobbágyság napjainkig él). A fogalmak tanítása kb. a kétszintű érettsé- 
gi bevezetéséig — az esetek jelentős részében — eléggé egysíkú volt. Érettségin 
csak szóbeli vizsga volt történelemből. Írásbeli felvételi vizsgán és versenyeken 
(pl. az OKTV-n) esszék írása mellett néhány fogalom értelmezése is szerepelt 
a tesztfeladatok között. Például feladatul tűzték ki az ősiség törvénye, kilenced 
fogalmak definiálását. A középiskolai szaktanár, ha sikeresen fel akarta készíteni 
a tanulókat, akkor a fogalmak rövidebb-hosszabb értelmezését tanította. Más 
szóval ez inkább a fogalom definíciójának megtanítása (, magoltatása") volt, nem 
a tanuló értelmező képességének fejlesztése. 

Az ezredforduló idején megkezdődött a kétszintű érettségi bevezetése, 
folyóiratokban több tanulmány jelent meg ezzel kapcsolatban. Ezek közül 
tanulsággal szolgál Kojanitz László: A tankönyvek használhatóságát meghatá- 
rozó minőségi összetevők elemzése és összehasonlítása! című írása. Megállapítja, 
hogy más tárgyakkal összevetve a , történelem sokféle a köznyelvben is hasz- 
nálatos szakszót használ", illetve a történelem tankönyvek szerzői hajlamosak 


Katona: Képek és arcképek. 

Kojanitz László: A tankönyvek használhatóságát meghatározó minőségi összetevők elemzé- 
se és összehasonlítása, 2004. http://www.okm.gov.hu/letolt/kozokt/tankonyvkutatasok/cd1 
kojanitz/vizsgalat eredmenyeinek bemutatasa.pdf (Letöltés: 2018. július 16.) 

Kojanitz: A tankönyvek, 7. 

arra, hogy a tankönyv szövegét a fogalomkészletet változatlanul hagyva rövidítik, 
tehát adott szövegrészben túl sok fogalom marad az elbeszélés rovására." Ösz- 
szehasonlítja a kiegyezés tárgyalásának fogalomkészletét egy általános iskolai 
hetedikes és egy középiskolás harmadikos könyvben: az előbbi könyv tartalmaz 
több fogalmat. A fogalmakat csoportosítja: van egyszerű szakszó (pl. kormány, 
belügyminiszter), speciális szakszó (pl. Bach-korszak, jobbágy), s harmadik szem- 
pontként egyes szavak mellé csillagot tesz, a csillagozott szó idegen szónak szá- 
mít (pl. az egyszerű szavak közül idegen a dinasztia és a minisztériumok szó, a 
speciális szakszavak közül az emigráció és a delegációk)" 
Megfontolandó néhány következtetés: 


különösnek tűnik, hogy a speciális szakszavak kevesebbszer ismétlődnek, pedig álta- 
lában ezek jelentik az új ismeretet a tankönyvi leckékben. Ezért ezeknek kellene minél 
többször ismétlődniük, hiszen róluk szólnak a tankönyvi leckék. Mindezen adatok 
összességükben megerősítik a túl sok szakszó, túl kevés alkalommal való előfordu- 
lásáról szóló kritikák jogosságát. [...] A legoptimálisabb megoldás azonban az lenne, 
ha a kevés, de célirányosan kiválasztott szakszót sokszor megismételnék a tankönyvi 
szövegekben.? 


A kétszintű érettségivel változott a helyzet. Középszinten is lett írásbeli, és ösz- 
szetettebb lett a fogalmak használata. A definiálás visszaszorult, illetve adott 
forrásszöveg vagy kép, ábra alapján kell magát a fogalmat megnevezni. Más- 
részt olyan új típusú esszéket kell írni, amelyekben a vizsgázónak a tudása és a 
megadott források alapján kell korrekt módon használni a fogalmakat. Például 
a 2005. májusi középszintű érettségin az egyik választható rövid esszé az athé- 
ni demokráciáról szólt. A javítókulcs általános fogalmakat és témához tartozó 
szakkifejezéseket különít el: , (A vizsgázó] használja a következő általános fo- 
galmakat (választás, alkotmány, hatalom, törvényhozás stb.), illetve helyesen 
alkalmazza a témához tartozó szakkifejezéseket (polisz, népgyűlés, népbíróság, 
cserépszavazás, sztratégosz, arkhón, démosz, arisztokrácia, türannisz stb.)"" 


Uo., 7.: , Valószínűleg a szerzők nem is mindig érzékelik, hogy újabb és újabb szakszavakkal 
dúsítják a szövegüket." 

Uo., 8. Talán furcsa, hogy a belügyminiszter nem idegen szó, de a minisztériumok igen. 

§ .Uo9 

A feladatsorok és javítási útmutatók elérhetők: https://vww.oktatas.hu/kozneveles/erettsegi/ 
feladatsorok (Letöltés: 2018. július 16.) 

A 2010 utáni időszakban az magyar oktatásügy egészében több jelentős válto- 
zás zajlott le. Nézzük meg, témánk esetében mivel indokolták ezeket! Kojanitz 
Lászlónak az új Nat és kerettantervek készítése kapcsán írt gondolataival egyet- 
érthetünk: 


az újratervezéskor érdemes végiggondolnunk azt is, milyen fogalmakból is álljon az 
általánosan használható fogalmi készlet, amelyet a politika, a gazdasági és a társadal- 
mi jelenségek vizsgálatához és összehasonlításához a diákjainknak átadunk. Melyek 
azok a fogalmak, amelyeket nagyon pontosan és biztosan meg kell tanítanunk ahhoz, 
hogy a tanulók helyesen tudjanak gondolkodni és megfelelő módon ki is tudják fejezni 
magukat? [...] A tartalmi kulcsfogalmak tekintetében is inkább kevesebbet, de azt 
alaposan és biztosan sajátíttassuk el a diákjainkkal." 

Egy évvel később áttekinti a fogalmak tanításához kapcsolódó nemzetközi szak- 

irodalmat és ezek tantervi dokumentumokba épülését más országokban," majd 

megállapítja: 


Az eredményes fejlesztés megtervezéséhez és értékeléséhez a jelenleginél sokkal többet 
kellene tudnunk a történelmi gondolkodás fejlődésének sajátosságairól. A nemzetközi 
kutatások is az elején járnak e terület feltárásának, de azért már vannak tényekre 
támaszkodó következtetések, például arról, hogy a történelmi kulcsfogalmakkal 
kapcsolatos tudás fejlődése általában nem egyenletes, hanem inkább az ugrásszerű 
változások a jellemzők. Az is megfigyelhető, hogy nagyon eltérő szinten állhat akár 
ugyanazon tanuló esetében is az egyes kulcsfogalmak használatának színvonala. 
A tanulók között pedig jelentős szintkülönbségek mutatkoznak: vannak tanulók, 
akik ezen a téren évekkel megelőzik a kortársaikat, illetve akik náluknál több évvel 


idősebbekhez képest is jobb teljesítményt mutatnak. 


A kétségek ellenére mégis a nemzetközi példák alapján született meg az új Nat és 
a kerettantervek. Kojanitz szerint ,a nemzetközi példákat követve a korábbi do- 
kumentumokhoz képest nagyobb hangsúlyt fektettek a történelmi gondolkodás 
alapjait jelentő fogalmakra. E tekintetben a legfontosabb újdonság a tartalmakat 


FA 


értelmező és kifejező kulcsfogalmak beemelése a követelmények közé."S hogyan 


1  Kojanitz László: A történelmi tudás tartóoszlopai. http://ofi.hu/sites/default/files/attachments/ 


tortenelem 5-8 a tortenelmi tudas tartooszlopai kojanitz.pdf (Letöltés: 2018. július 16.) 
Kojanitz László: A történelmi gondolkodás fejlesztése, Iskolakultúra, 2013/2. http://epa.oszk. 
hu/00000/00011/00173/pdf/EPA00011 iskolakultura 2013 2 028-047.pdf (Letöltés: 2018. jú- 
lius 16.) 

Kojanitz: A történelmi gondolkodás, 45. 

133 Uo., 40. 

építse be munkájába e kulcsfogalmak tanítását a szaktanár? , A történelmi gon- 
dolkodás fejlesztése speciális módszertani megoldásokat is igényel. A részletek 
kidolgozása előtt azonban fontos tisztázni, hogy ehhez nem direkt tanításon, 
hanem folyamatos fejlesztésen, a rendszeres stimuláción keresztül vezet az út." 
Mindehhez nagyon fontos az átgondolt tervezés: , A kulcsfogalmakhoz kapcsolódó 
tudás kialakítása a történelemtanulás egészén átívelő folyamat, amely mindvé- 
gig szorosan összekapcsolódik az egyes események és korszakok megismerésével. 
Ezért ezen a téren is tervszerű, következetes munkára van szükség." 


Hogyan valósulnak meg ezek az elképzelések? 2011-ben Nemzeti Köznevelési 
Törvény lépett az Oktatási Törvény helyére, majd új Nemzeti Alaptanterv (Nat) 
és 2013-ban ehhez kapcsolódó új, iskolatípusonként kiadott kerettantervek je- 
lentek meg, 2016-ban pedig új érettségi vizsgaszabályzat. A Nemzeti Közneve- 
lési törvény, majd a Nat kiadásáról szóló kormányrendelet is előírja a rendszer 
elemeinek koherenciáját: ,, 2.§ A Nat-ban megfogalmazott elvek, célok, fejlesztési 
feladatok és műveltségi tartalmak érvényesülését a tartalmi szabályozás követke- 
ző szintjét jelentő, apedagógiai munka szakaszainak sajátosságaihoz igazodóan 
készült kerettantervek biztosítják." 

A Nat a 2005-ben bevezetett érettségihez hasonlóan (ld. a fentebbi példát) a 
fogalmak két csoportját különíti el, de más szempontból: 


A történelmi kulcsfogalmak (történelmi idő, változás és folyamatosság, okok és kö- 
vetkezmények, történelmi források, tények és bizonyítékok, interpretáció, jelentőség, 
történelmi nézőpont) segítik a tanulókat a múltra vonatkozó magyarázatok, követ- 
keztetések és értékelések megértésében, a történelmi ismeretek rendszerezésében, a 
múlttal és a múlt megismerésével kapcsolatos kérdések egyre árnyaltabb megválaszo- 
lásában, a különböző korok és események összehasonlításában, az összefüggések azo- 
nosításában, valamint az önálló következtetések és vélemények megfogalmazásában. 
A tartalmak értelmezését lehetővé tevő kulcsfogalmak mellett léteznek a történelmi 
tartalmakat kifejező kulcsfogalmak (pl. társadalom, társadalmi osztály, réteg, állam, 
államforma, államtípus, kultúra, birodalom), amelyek az egyes jelenségek közös sa- 
játosságainak fogalmi megragadásával segítik a múlt folyamatainak, eseményeinek 


megértését, rendszerezését, összehasonlítását és értékelését. A tartalmak értelmezését 


4 Uo., 46. 

Kojanitz László: A történelmi kulcsfogalmak, Taní-taniOnline. http://www.tani-tani.info/a . 
tortenelmi kulcsfogalmak (Letöltés: 2018. július 16.) 

110/2012. (VI. 4.) Korm. rendelet a Nemzeti alaptanterv kiadásáról, bevezetéséről és alkalma- 
zásáról. https://net.jogtar.hu/jogszabaly?docid-a1200110.kor (Letöltés: 2018. július 16.) 

szolgáló és a tartalmakat kifejező kulcsfogalmakkal kapcsolatos tudás folyamatos 
bővítése, elmélyítése, valamint újabb és újabb kontextusokban történő gyakoroltatása 


az értelmes történelemtanulás egyik legfontosabb összetevője." 


A kerettantervekben a Nat-tól eltérően a fogalmaknak van egy harmadik cso- 
portja is. Nevében nincs ott a kulcs- előtag, jelzője sincs, egyszerűen fogalmak. 
Kell ez a csoport, hiszen különben nem lenne nyoma a kerettantervben pl. a 
polisz, cserépszavazás, sztratégosz fogalmaknak, s akkor elég furcsa lenne a tör- 
ténelemtanítás, ki sem tudnánk javítani az érettségi dolgozatokat. De ha eltér a 
Nat és a kerettanterv, akkor nem szenved csorbát a koherencia? 

A kerettantervek 2013 óta iskolatípusonként különböznek. Például az 5—8. 
évfolyamos általános iskolai kerettanterv mellett van 7—12. évfolyamos? és 9-12. 
évfolyamos gimnáziumi kerettanterv." A legtöbb kerettantervnek ugyanaz a 
szerkezete", mi főleg a 9—12. évfolyamos gimnáziumi kerettantervre koncent- 
rálunk. Egy-egy tematikus egységben (pl. Az ókori Hellasz, maradjon ez a példa) 
sorra kerül, milyen előzetes tudása lehet a tanulóknak, majd jönnek a nevelési- 
fejlesztési célok. Az óraszámot is rögzíti a kerettanterv. Ezt követően három 
oszlopban találjuk a témákat, a fejlesztési követelményeket és a kapcsolódási 
pontokat, majd az értelmező kulcsfogalmak következnek:" 


Változás és folyamatosság, ok és következmény, interpretáció, jelentőség. 


Majd a tartalmi kulcsfogalmak felsorolása bekezdésjellel négy csoportra elkü- 
lönítve: 


Társadalom, társadalmi csoport, népesedés, népességrobbanás, migráció, életmód, 
város, 

gazdaság, gazdasági tevékenység, gazdasági rendszer, termelés, erőforrás, gazdasági 
kapcsolat, gyarmatosítás, árutermelés, pénzgazdálkodás, kereskedelem, 

politika, állam, államforma, hatalmi ág, egyeduralom, köztársaság, demokrácia, pol- 
gárjog, államszervezet, birodalom, szuverenitás, 


politeizmus. 


Nat II.3.4. Ember és társadalom A) Alapelvek, célok. Kiemelt fejlesztési területek. Történelem. 

http://ofi.hu/nemzeti-alaptanterv (Letöltés: 2018. július 16.) 

18  Nyolcévfolyamos gimnáziumokban 5-6. évfolyamokon nincs történelemtanítás, ezért a hat- és 
nyolcévfolyamos gimnáziumok kerettanterve megegyezik. 

5 A kerettantervek elérhetők: http://kerettanterv.ofi.hu/ (Letöltés: 2018. július 16.) 

20 Kivétel pl. esti és levelező tagozatok kerettanterve, illetve szakközépiskolák Társadalomismeret 
kerettanterve, amelynek keretében a történelemtanítás megvalósul. 

A A kerettantervben tárgyalt összes fogalmat felsorolom. 

Újabb csoportot jelent a Fogalmak, adatok blokk, s ezen belül találjuk meg a 
fogalmaknak azt a kategóriáját, amely a Nat-ból hiányzik: 


Fogalmak: polisz, mitológia, arisztokrácia, démosz, türannisz, népgyűlés, esküdtbí- 
róság, demagógia, sztratégosz, cserépszavazás, filozófia, hellenizmus. 

Személyek: Szolón, Kleiszthenész, Periklész, Pheidiász, Hérodotosz, Ihuküdidész, 
Platón, Arisztotelész, Nagy Sándor, a legfontosabb görög istenek. 

Topográfia: Athén, Spárta, Olümpia, Peloponnészosz, Makedónia, Alexandria. 
Kronológia: Kr. e. 776 (az első feljegyzett olimpiai játékok), Kr. e. V. század közepe 
(Periklész kora), Kr. e. 336—323. (Nagy Sándor uralkodása). 


Ez a rendszer érvényesül tehát tematikus egységenként. Természetesen a Fogal- 
mak, adatok közé sorolt Fogalmak? témánként mindig mások, de az értelmező 
és tartalmi kulcsfogalmak sem állandóak. Ezeket az összes tematikus egységből 
táblázatba kigyűjtöttem. Nézzünk néhány példát! 

22 tematikus egységből áll a 9—12. osztályos négyévfolyamos gimnáziumi 
rendszer. Az értelmező kulcsfogalmak közül a változás és folyamatosság 11-ben 
szerepel és ugyanannyiban nem. Például A kiegyezéshez vezető út és a dualiz- 
mus kora Magyarországon témában igen, de az ezt követő Az első világháború 
és következményeiben nem; majd utána az Európa és a világ a két világháború 
közöttben szintén ott van, de az ezt követő Magyarország a két világháború 
közöttből hiányzik. Okok és következmények: 19 témánál szerepel, de ennél a 
háromnál nem: A magyarság története a kezdetektől 1490-ig, Az egységesülő 
Európa, a globalizáció kiteljesedése, A demokratikus viszonyok megteremtése és 
kiépítése Magyarországon. Vajon miért nem kell az okokra és következményekre 
figyelnünk, ha Szent Istvánt vagy Hunyadi Mátyást tanítjuk, s miért kell Mária 
Teréziánál? Az interpretáció 14 témakörnél van jelen, de a jelentőség csak nyolc- 
nál. (Akkor nyolc témakör jelentős, a többi nem?) 

Az értelmező kulcsfogalmak listáján szerepel még a történelmi idő, történel- 
mi forrás(ok), tény(ek) és bizonyíték(ok), interpretáció, történelmi nézőpont, de 
Hellásznál ezekkel a kulcsfogalmakkal nem kell értelmezni a tananyagot. 

A vizsgált kerettantervben összesen 78 tartalmi kulcsfogalom szerepel, kö- 
zülük 29 Hellasz történeténél is megtalálható. Hellasz történetének tanítását 


2 Erre a jelző nélküli kategóriára a félreértések elkerülése végett a későbbiekben , egyszerű" foga- 
lomként hivatkozom. 

11 órában javasolja a kerettanterv??. Érdemes összevetni a következő témával: a 
római történelemre 12 órát szán a kerettanterv, ott viszont 38 tartalmi kulcs- 
fogalom van. 

Néhány érdekesség a tartalmi kulcsfogalmak rendszeréből. A 22 tematikus 
egységből 20-ban szerepel a város fogalma, kettőből hiányzik: Az újjáépítés kora 
Magyarországon [az 1711-1790 közötti időszak] és A második világháború. Ha 
a város ennyire része az emberiség történetének az ókori Kelettől napjainkig, 
miért éppen a Sztálingrádról, Hirosimáról, Budapest ostromáról szóló témánál 
hiányzik? A falu fogalmát viszont hiába keressük, nincs a tartalmi kulcsfogalmak 
között! Ha azonban A két világrendszer versengése, a szovjet tömb felbomlása 
tematikus egységbe nézünk, ott látjuk az egyszerű Fogalmaknál a falurombolást. 
Értik vajon a diákok, mit akartak rombolni Romániában, ha nem is tudják, mi a 
Jalu, mert a szaktanár a kerettanterv szerint tanít, a városra koncentrál, a falut 
meg sem említi?" De taníthatjuk-e vajon úgy a történelmet, hogy a földművelés 
kezdeteitől egészen napjainkig ne beszéljünk a faluról? 

Nézzünk bele a gazdasággal kapcsolatos tartalmi kulcsfogalmakba! Mind a 22 
témánál találkozunk a gazdaság, gazdasági tevékenység és gazdasági kapcsolatok 
fogalmával, de a gazdasági rendszer csak 21-nél?, a gazdasági szereplő(k) 18-nál 
található. Tehát négy történelmi korszak tanításánál, ha a gazdaság, gazdasá- 
gi tevékenység és gazdasági kapcsolatok fogalmakat használjuk, ne törődjünk a 
gazdasági szereplő(k)kel, a többinél viszont igen. 

A kulcsfogalom és egyszerű fogalom közötti határ is elmosódik időnként, 
pedig — mint láttuk — más lenne a funkciójuk: az első vissza-visszatérő, a másik 
konkrét témához kötődik. A tárgyalt kerettantervben az antijudaizmust A világ 
és Európa a kora újkorban tartalmi kulcsfogalmak között, A középkornál az 
egyszerű fogalmak között találjuk meg. Az antiszemitizmus egyszerű fogalom- 
ként szerepel a Felvilágosodás, forradalmak és a polgárosodás kora, valamint 
a Magyarország a két világháború között tematikus egységben, míg a politikai 
antiszemitizmus szintén egyszerű fogalomként A nemzetállamok és a birodal- 
mi politika kora témában. Az Európa és a világ a két világháború között című 


3 A kerettanterv két tanéves egységekre bontja mindegyik tantárgyat és az összes órakeret 9096-át 


osztja szét tematikus egységenként. A maradék 109 elosztása az iskolák feladata. Elképzelhető, 
hogy az egyik iskola mindegyik tematikus egységhez automatikusan hozzárendeli a 10-1096- 
ot (így Hellaszt 72 órában tanítja). A másik viszont nem így jár el, hanem pl. Hellasznak nem 
ad többet, hanem a magyar középkort preferálja és oda csoportosítja a maradék órákat. Ezért 
célszerű ebben a tanulmányban a kerettanterv szerinti óraszámokat használni. 

A hat- és nyolcévfolyamos gimnazisták kerettantervében egy (!) témánál szerepel a falu mint 
tartalmi kulcsfogalom. 

Éppen az ókori Rómánál hiányzik, pedig a Római Birodalom kapcsán lehetne érzékeltetni a 
gazdaság rendszer-jellegét. 

témánál, tehát Hitler hatalomra kerülésénél egyik fogalmi csoportban sincs ott 
semmilyen formában az antiszemitizmus. A Fejlesztési követelmények oszlopban 
találkozunk vele, méghozzá a Kritikai gondolkodás területen belül: ,, Feltevések 
megfogalmazása egyes társadalmi-történelmi jelenségek okairól (pl. az antisze- 
mitizmus okai)". Ebben az oszlopban azonban csak lehetőségek vannak a keret- 
tanterv bevezetője szerint: 


A tantervi táblázatok fejlesztési követelmények oszlopában a Nat-ban rögzített négy 
fejlesztési feladattípusra lehet példákat találni. (...) A szaktanár döntheti el, hogy me- 
lyik témánál mely fejlesztési feladatokat vagy tevékenységeket, milyen konkrét for- 
mában dolgozza fel. A táblázatok témák rovatában dőlt betűvel jelöltek a tájékoztató 
jellegű, csupán javasolt ismétlődő és hosszmetszeti témák, a fejlesztési követelmények 
példaként szolgáló feladatai, valamint a kapcsolódási pontok ajánlott anyagai. 


Tehát elvileg a kerettanterv szerint lehet Hitlert az antiszemitizmus említése 
nélkül tanítani... 

Nézzük meg, mi van a Fogalmak, adatok blokkban! Ehhez térjünk vissza a pél- 
daként vett görög témához. Ha az itt található egyszerű fogalmak (12 fogalom), 
személyek (9 személy konkrétan: -4 a legfontosabb görög istenek"), topográfia (6 
helynév), kronológia (3 konkrét évszám és a Kr. e. V. század közepe) mennyiségét 
nézzük, akkor a téma 11 órájához éppen elégnek tűnnek - vagy inkább soknak? 
Mindig lehet olyan, ami fontosnak tűnik és sajnáljuk, ha hiányzik. Talán a görög— 
perzsa háború ilyen: hiába harcoltak a hős görögök, habár a perzsákat legyőzték, 
a magyar kerettanterv-íróktól vereséget szenvedtek... 

Vagy mégsem? Az esti és levelező tagozatok kerettanterve az őskor és ókor 
egészére (tehát az ember kialakulásától a Nyugat-Római Birodalom bukásáig) 
16-18 órát szán mindössze. Itt egyáltalán nincsenek sem értelmező, sem tartalmi 
kulcsfogalmak, csak 12 egyszerű fogalom?. A 11 évszám? között ott találjuk a 


26 Nem lehetett volna őket is taxatíve felsorolni? 

7 Polisz, arisztokrácia, arkhón, démosz, türannisz, ekklészia, esküdtbíróság, demokrácia, 
sztratégosz, cserépszavazás, filozófia, hellenizmus — érdemes összevetni a négyévfolyamos 
gimnáziuméval. 

28 Kr. e. 13. század, Kr. e. 621, Kr. e. 594, Kr. e. 508, Kr. e. 490, Kr. e. 480, Kr. e. 776, Kr. e. 431—404,, 
Kr. e. 336—323. 

marathóni, thermopülai és szalamiszi csatáét is. A 14 személy? között az em- 
lített csaták görög hadvezérei is szerepelnek, ahogyan a 9 helynév? között is a 
csataterek. 

2016-ban napvilágot látott az új érettségi vizsgaleírás. A hivatalos dokumen- 
tum szerint így kapcsolódik a kerettantervhez: 


A középszintű érettségi vizsgán a számon kérhető évszámok, személyek, topográfiai 
adatok és fogalmak megegyeznek az alap- és középfokú történelem kerettantervek 
évszámokra, személyekre, topográfiai adataira és fogalmaira vonatkozó — az adott 


témakörhöz rendelhető - tantárgyi követelményeivel." 


Két egyetemes történeti esszé közül kell választani; 2017 májusában ez volt az 
egyik lehetőség: , A feladat az ókori görög hitvilággal kapcsolatos. (rövid [esszé]) 
Mutassa be a forrás és ismeretei segítségével az istenek jellemzőit, szerepét az 
ókori görög hitvilágban!" A javítókulcs a szaknyelv alkalmazásáról ezt írja: ,,[a 
vizsgázó] szakszerűen használja a következő általános és konkrét történelmi 
fogalmakat: pl. többistenhit/politeizmus, mítosz/mitológia, isten, hitvilág." Rosz- 
szul jártak az esti és levelező tagozatok tanulói; erre a feladatra kerettantervük 
szerint nem számíthattak. 

A kerettanterv fogalmi hálójáról összegezve elmondhatjuk, hogy a korszerűsítés 
szándéka szülte, de messze nem valósult meg az a gondolat, hogy kevés kulcsfo- 
galom legyen. Nemcsak önmagában sok a kulcsfogalom, hanem a gazdasággal 
kapcsolatos példák alapján indokolatlanul burjánzanak. Előfordul, hogy egyes 
fogalmak hol az egyik, hol a másik kategóriában szerepelnek; vagy adott témához 
nélkülözhetetlen fogalom hiányzik. Sajnos a kerettantervek készítésénél nem 
valósult meg a tervszerű, következetes munka.? Úgy tűnik, a részletekbe menő 
figyelmes összegző áttekintés és kontroll elmaradt. 


Hogyan lehetne újragondolni a fogalmak problémáit? Véleményem szerint nincs 
értelme a tartalmi és értelmező kulcsfogalmak elkülönítésének. A két kategó- 
riát össze lehetne vonni a történelmi értelmező szókincs kategórián belül. A te- 


matikus egységekben nem kellene ezeket a fogalmakat felsorolni, elég lenne a 
29 Szolón, Peiszisztratosz, Kleiszthenész, Miltiadész, Leonidasz, Ihemisztoklész, Periklész, 
Pheidiász, Hérodotosz, Ihuküdidész, Szókratész, Platón, Arisztotelész, Nagy Sándor. 

Athén, Spárta, Olümpia, Marathón, Thermopülai-szoros, Szalamisz, Peloponnészosz, 
Makedónia, Alexandria. 

https://www.oktatas.hu/pub. bin/dload/kozoktatas/erettsegi/vizsgakovetelmenyek2017/ 
tortenelem vk 2017.pdf (Letöltés: 2018. július 16.) 

Lásd a 15. hivatkozáshoz tartozó szöveget. 

ESA 


kerettanterv bevezetőjében. Így át lehetne tekinteni egyrészt kapcsolatukat a 
Nat-tal, másrészt jobban lehetne ügyelni arra, hogy rendszert alkossanak. Akik 
tanmenetet készítenek, majd elrendezik ezeket a tanítás folyamatában, témákra 
és azokon belül akár órákra lebontva. 

Az egyszerű fogalmaknak a történelmi szakszókincs nevet adhatnánk és 
ezt tüntetnénk fel külön-külön a tematikus egységeknél. Például az értelmező 
szókincsbe kerülne az idegengyűlölet, a szakszókincsbe az antiszemitizmus és 
a magyarellenesség. Tartózkodni kellene a fogalmak szaporításától is, mert a 
fogalommal kifejezett tartalom feldolgozására kell törekednünk. A fenti példa 
esetében elég lenne az antiszemitizmus, kiiktatnánk a politikai antiszemitizmust 
és az antijudaizmust. Ez utóbbit még akkor is, ha a történész szakma jelenle- 
gi terminus technicusainak rendszerében használatos valamelyik korszaknál. 
A szakma is megértheti, hogy néhány esetben a pedagógiai szempont, a jelenség 
megértetése felülírhatja az ő precizitásukat. 

Ha csak két kategória van, az értelmező szókincs és szakszókincs, s az előbbit 
szabadabban köthetjük az egyes témákhoz, akkor a tanítás során könnyebben 
kapcsolhatjuk az adott tanulócsoport igényeihez is. Például eldönthetjük, hogy 
egy-egy értelmező fogalmat (pl. birodalom) jelzésszerűen villantunk fel, vagy 
több időt szánunk visszaidézésükre korábban tárgyalt témakörök, eseménysorok 
újragondolásával, ismétlésével. 

Nagyon fontos volt Kojanitz megállapítása, hogy alapkutatások nélkül alakí- 
tották ki több országban a történelemtanításban a fogalomértelmező, fogalmi 
gondolkodást fejlesztő rendszert. Ezt a rendszert sikerült a Nat és a kerettan- 
tervek írásakor importálni. Ezekben a nyugati országokban nem volt uralkodó 
pozícióban a marxista fogalomközpontú történelemtanítás. Érdemes lenne tehát 
legalább nekünk az említett alapkutatásokat elvégeznünk, ezek elemzése segít- 
hetné az előbbre lépést. 


Zárásul: nézzük meg a Rubiconban megjelent tanulmányokat! Nem jellemzőek 
a fogalomhasználati-elméleti írások. A 70-es, 80-as évek népszerű témáinak is 
ez lehet a tanulságuk: ha történelmi eseményekre, jelentős személyiségekre vagy 
problémákra koncentrálunk, akkor találjuk meg a kapcsolatot a történettudo- 
mány fő vonalával és a befogadó közeg (diákok, érdeklődő felnőttek) igényeivel. 
Tehát elsősorban olvasmányszerű, érdekes tankönyvszövegek írására kell töre- 
kednünk és ennek kell alárendelnünk a fogalmak milyenségét és mennyiségét. 

A PROBLÉMA: ERDÉLY VALLÁSI VISZONYAI A TÖRTÉNELEMTANÍTÁSBAN 


Erdély egyik sajátossága az etnikai és vallási sokszínűség. A reformáció előtt 
vallási szempontból egyszerű volt a helyzet: a magyar, székely és szász etnikai 
közösségek a nyugati kereszténység, vagyis a katolikus vallás hívei voltak, míg a 
románok ortodoxok. A reformáció ezt a helyzetet megváltoztatta. 

Az egyik kérdés, amivel ez a tanulmány foglalkozik, a katolikus, református, 
unitárius és evangélikus vallást gyakorlók, vagyis a négy bevett valláson lévők 
megoszlása; a másik, hogy e négy vallást az erdélyi három nemzettel (magyar, 
székely, szász) hogyan lehet kapcsolatba hozni? Az erdélyi románságot sem lehet 
a probléma kapcsán mellőzni, ezért a rendi nemzet és az etnikai nemzet kate- 
góriák értelmezésére is sort kell keríteni. S mindehhez a középiskolai történe- 
lemtanítás adta az apropót. Hogyan használjuk Erdély történetének tanításánál 
a fenti fogalmakat? 


VALLÁSOK ÉS ETNIKUMOK A LEGSIKERESEBB KÖZÉPISKOLAI TÖRTÉNELEM 
TANKÖNYVEKBEN KB. 2000—-2013 KÖZÖTT 


Először tekintsük át, hogyan mutatták be ezt a kérdéskört a 2000 utáni legfon- 
tosabb történelemtankönyvek és hogyan szerepelt ez a probléma az érettségin? 

A 2000 utáni magyarországi középiskolai történelemtankönyv-írók között 
kiemelkedő sikert ért el Száray Miklós; a gimnáziumi és szakközépiskolai tanu- 
lók döntő többsége az ő tankönyveiből tanult. Részben önállóan, részben társ- 
szerzővel két tankönyvsorozatot írt: az egyiket a Műszaki Kiadó, a másikat a 
Nemzeti Tankönyvkiadó adta ki. A tankönyveket évről évre újranyomták, de 
vizsgálataink szerint az érintett szövegrészek nem változtak egészen 2013-ig. 
Ekkortól egyrészt az új kerettantervek miatt más arányban kell a korszakokat 

tanítani, másrészt az állam saját kézbe vette a tankönyvkiadást és az Oktatás- 
kutató és Fejlesztő Intézetet (OFI) bízta meg ezzel. Az OFI felkérésére Száray 
Miklós újraírta tankönyveit, ezek elemzésére már nem vállalkozunk. 

A probléma áttekintése érdekében vissza kell mennünk a kápolnai unió létre- 
jöttéig. A Műszaki Kiadónál megjelent tankönyv! szerint 1437-ben 


az elégedetlen parasztok — a hozzájuk csatlakozó kisnemesekkel és románokkal — 
Budai Nagy Antal vezetésével fellázadtak. A nemesség engedményekre kényszerült, 
amit a kolozsmonostori hiteleshelyen írásba is foglaltak. A magyar nemesség, a székely 
előkelők és a szász polgárság képviselői Kápolnánál egyezségre léptek a parasztok és 
a törökök ellen. A nemesi hadak a felkelést Kolozsvárnál leverték. A kápolnai unió 
képezte az alapját a sajátos, hármas tagozódású, erdélyi rendi szerveződésnek. A há- 
rom nemzet (magyar, székely és szász) ebben az értelemben nem etnikai, hanem rendi 


jellegű volt?. 


A reformációt tárgyalva a tankönyv először rögzíti, hogy , a lutheri egyház elő- 
ször döntően a Felvidék magyar, német és szlovák, döntően városi lakossága, 
valamint az erdélyi szászok körében szilárdult meg tartósan". Ezt követően be- 
mutatja a kálvinizmus terjedését a királyi Magyarországban és a Hódoltságban, 
majd külön alfejezet következik Az erdélyi reformáció sajátosságai címmel: 


a fejedelemség lakosságának vallási megoszlását tekintve változatos képet mutatott. 
A század végére a vármegyék magyar lakossága református lett: a székelyek nagy 
része katolikus maradt, a szászok evangélikusok voltak, míg a reformációtól érin- 
tetlen románok ragaszkodtak ortodox hitükhöz. A vallásháborúk korában Erdély- 
ben - egyedülálló módon - békességben éltek a felekezetek. Az erdélyi országgyűlés 
1557-ben kimondta a katolikusok és evangélikusok, 1564-ben az evangélikusok és 
reformátusok, 1568-ban pedig az unitáriusok szabad vallásgyakorlatát. Nemcsak az 
új felekezetek kaptak szabadságot, de mindig kimondták a , régi" védelmét is, vagyis 


Európában először fogalmazódott meg a vallási türelem". 


Ebben a szövegben a legérdekesebb a magyarok és székelyek lényegében egyértel- 
mű vallási elkülönítése, ami az érettségi és versenyfeladatokban is visszaköszön. 
Az mellékes, hogy a szerző a fenti mondaton kívül semmit sem ír az unitárius 


Száray Miklós — Szász Erzsébet: Történelem II., Budapest, Műszaki, 2001. A történész szakmai 
lektor Bertényi Iván volt. 

Száray - Szász: Történelem II., 103. 

3  Uo., 167. 

1  Uo., 157-168. 

vallás megjelenéséről Erdélyben. Sajnos az sem derül ki, ha három vallást (kato- 
likus, református, evangélikus) összekapcsolunk a magyarok-—székelyek—szászok 
alkotta hármassággal, akkor kik lettek unitáriusok. A szöveghez egy térkép is 
tartozik, ami néhány év múlva érettségi feladatban is megjelent (erről később). 

Habár a tankönyv 1711-ig tárgyalja a magyar történelmet, a szerző nem ír a 
görögkatolikus egyház szervezésének kezdeteiről (1701), de ez pedagógiai szem- 
pontból indokolt. Érdemes később egyben, a többi 18. századi eseménnyel együtt 
tárgyalni a problémát. Habár a Diploma Leopoldinum kapcsán megjegyzi, hogy 
I. Lipót , tiszteletben tartotta a fejedelemségben kialakult vallási helyzetet, bár 
igyekezett biztosítani a katolikusok előretörésének feltételeit". 

A tankönyvsorozat következő kötetében" a népességről szóló fejezeten belül 
előbb a ruszinokról olvashatjuk, hogy görögkatolikusok, majd a Románok alfe- 
jezetben ezt találjuk: 


A XVIII. században a számarányukat mind Magyarországon, mind Erdélyben növelő 
románok szintén [utalás az előbb tárgyalt ruszinokra -— C. S.] csonka társadalmat 
alkottak, bár vékony vezető réteggel rendelkeztek — egyháziak, nemesség, polgárság. 
A románság vezetését elsősorban az unitus papság képviselte, s a görög katolikus püs- 
pökség székhelye, Balázsfalva lett a későbbi nemzeti mozgalom központja. A XVIII. 
században görögkeleti püspökség létesült Szebenben, s így az ortodox papság jelentős 
szerephez jutott." 


A szerző annyiban következetes, hogy — az unitáriusokhoz hasonlóan — most 
sem szól a görögkatolikusok megjelenésének módjáról. Vajon ez lenne az előző 
tankönyvben említett , katolikus előretörés"? Ha egy tankönyv ilyen röviden mu- 
tat be egy vallást, miért kell a nem hivatalos (unitus) nevét is említeni? Ráadásul 
könnyen összetéveszthető az unitáriussal. 

Ugyanebben a tankönyvben A felvilágosult zsarnok — II. Józsefcímű fejezetben 
olvashatunk a Horea-Closca felkelésről: 


a [jobbágylrendelet kiadásában jelentős szerepet játszott az 1784-es erdélyi román 
parasztfelkelés. Az Erdélyi-érchegység kincstári uradalmaiban a jórészt román jobbá- 
gyok a hirtelen megnőtt terhek miatt zúgolódtak. Vezetőik (Horea és Closca) Bécsbe, 
a császár elé is eljutottak panaszaikkal, mint egykor a dunántúli parasztok Mária 


Teréziához. A biztató szavak azonban merőben más eredményre vezettek: véres fel- 


5. os 212. 

Száray Miklós: Történelem III., Budapest, Műszaki, 2002. A történész szakmai lektor Katus 
László volt. 

Száray: Történelem III., 42. 


T 

kelés robbant ki. 25-30 000 román paraszt rátört a környék udvarházaira és városaira 
(Abrudbánya, Verespatak), és felkoncolták az útjukba kerülő nemeseket. A felkelésben 
Dél-Erdély sajátos társadalmi-nemzeti és vallási összetétele miatt — lévén a nemesség 
magyar és református, a jobbágyság viszont román és görögkeleti — nemzeti szem- 
pontok is felmerültek, elsőként a Kárpát-medencében. A felkelők a magyarok ellen 
léptek fel, s az útjukba kerülő magyar falvakat megtámadták, és görögkeleti hitre 
kényszerítették." 


Egyáltalán nem voltak magyar jobbágyok ezen a területen? A szöveg logikája 
szerint az említett , magyar falvakban" csak magyar nemesek lehettek. Az Er- 
dély története szerint a magyar jobbágyok egyes helyeken a magyar nemességet 
segítették, máshol Horeáék mellé álltak." Hosszú távon inkább a dél-erdélyi ma- 
gyarság szórványba kényszerülésének egyik állomása ez a felkelés. 

Száray Miklós másik, a Nemzeti Tankönyvkiadónál megjelent könyvében" 
lényegében az előző szöveg olvasható, némileg rövidítve: 


Erdélyben a felekezeti megoszlás részben követte a rendi tagoltságot. Erdély és a hozzá 
tartozó Partium (a Magyarországtól elfoglalt részek) magyar megyéi a kálvinizmushoz 
csatlakoztak, sőt teret hódított közöttük az unitárius (antitrinitárius) irányzat is. A 
szászok a lutheri tanokat követték, míg a székelyek jelentős része hű maradt katoli- 
kus hitéhez. A görögkeleti vallású románokra nem terjedt át a reformáció egyetlen 
irányzata sem. Erdélyben a felekezetek többnyire békében éltek egymás mellett. Ennek 
hátteret adtak az erdélyi országgyűléseken több alkalommal is elfogadott törvények 
a vallási türelemről. A rendelkezések az ún. bevett vallások (katolikus, evangélikus, 
kálvinista, unitárius) számára biztosították a szabad vallásgyakorlatot, s tiltották a 


felekezeti ellenségeskedést." 


Amint látható, a rövidítés mellett hosszabbítás is van: megtudjuk az unitárius 
vallás másik nevét. Ebben a tankönyvben ábra (1. ábra) is illusztrálja a rendi 
tagolódás és egyházszervezés kapcsolatát. Itt érzékelhető, hogy nem minden 
székely katolikus, de az unitáriusoknak nincs helyük£: 


§ ós; 52 

" "Köpeczi Béla (főszerk.): Erdély története, I-III., Budapest, Akadémiai, 1986. http://mek.oszk. 
hu/02100/02109/html/346.html$351 1096-1098 (Letöltés: 2018. július 16.) 

Száray Miklós: Történelem II., Budapest, Nemzeti Tankönyvkiadó, 2006. A történész szakmai 
lektor Bertényi Iván volt. 

NU Uo., 219. 

2 o; 223; 

1. ábra. Rendi tagolódás és egyházszervezés 





Ugyanitt térkép is található (1. térkép), ami a Műszaki Kiadónál megjelent térkép- 
nél árnyaltabban mutatja be a vallási viszonyokat. Érdekes, hogy éppen Csíkban 
jelzi a székely reformátusokat, ahol nincsenek, s Háromszékben nem mutatja őket, 
ahol vannak. Udvarhelyszékben viszont a térkép szerint unitárusok nincsenek", 
habár a népesség kb. 2096-át alkották. (Az itteni unitáriusság súlyát mutatja, hogy 
a 19. századtól két unitárius gimnázium volt Erdélyben, az egyik Kolozsvárt, a 
másik az udvarhelyszéki Székelykeresztúron.) Sőt, a 16. században Tolnában és 
Baranyában is voltak unitárius közösségek, de ők is lemaradtak a térképről. 


1. térkép. A 17. századi Magyarország felekezeti viszonyai 

















9 29 , 

Ebben a tankönyvben I. Lipót katolizálási szándéka sem szerepel: , Apafi Mihály 
halála után I. Lipót lett Erdély fejedelme. Oklevélben biztosította, hogy tiszte- 
letben tartja a fejedelemség hagyományait, felekezeti, rendi berendezkedését 
(Diploma Leopoldinum, 1691)."" 

E tankönyvsorozat következő tagja15 is szűkszavúbb a műszakis tankönyvnél. 
A 18. századi etnikai viszonyok tárgyalásánál a szerző a ruszinokat kárpátukrá- 
noknak nevezi és azt állítja, hogy a tárgyalt időszakban görögkeletiek voltak." 
Ezért a görögkatolikus vallás bemutatása a románokhoz kerül: , A románok — 
folytatva a török kori betelepülést — a XVIII. században többségbe kerültek Er- 
délyben. A vezető réteget a görögkeleti, majd a katolikus egyházzal egyesült 
ún. görög katolikus papság képviselte."" Ebben a tankönyvből a Horia-Closca 
felkelés is nagyon szűk: ,, II. Józsefaz Erdélyben kitört véres román parasztfelkelés 
(1784) tanulságaiból kiindulva adta ki jobbágyrendeletét (1785)."" 


ERDÉLY RENDI ÉS VALLÁSI VISZONYAI AZ ÉRETTSÉGIN 


Sajátos módon a 2005-ben bevezetett kétszintű érettségin is ugyanez a szemlé- 
let érvényesül. A 2006. évi májusi és a 2008. évi májusi középszintű érettségin 
ugyanaz a térképpár szerepel, erősítve a rendi és vallási viszonyok egyezését (2. 
térkép)." 

A 2008. évi érettségin esszéfeladathoz kapcsolódott a térkép. A feladat ez 
volt: , Mutassa be a források és ismeretei alapján a XVI-XVII. századi erdélyi 
társadalom etnikai, vallási és rendi tagolódását!" A megoldókulcs szerint a vizs- 
gázó rögzíti, ,hogy a felekezeti megoszlás nagyjából egybeesik a politikai-rendi 
megoszlással (katolikus székelyek, evangélikus szászok, református magyarok 
és görögkeleti románok)." 


4  Uo., 243. 

Száray Miklós: Történelem III. A történész szakmai lektor Katus László volt. 

16  Uo., 89. 

7. Vo. 

8 Uo 101. 

https://www.oktatas.hu/kozneveles/erettsegi/feladatsorok. Erről az oldalról elérhető az összes 
2005 utáni történelem érettségi feladatlap és javítókulcs. (Letöltés: 2018. július 16.) 

2. térkép. A 17. századi erdélyi társadalom 


[EE főleg görögkeletiek A IE főleg katolikusok TTI magyar megyék 


székely székek 
ák unitárius közösségek szász székek 











Emelt szinten 2011 májusában Száray Miklós 2006-ban, a Nemzeti Tankönyv- 
kiadónál megjelent tankönyvének ábráját kellett kitölteni." Nézzük meg először 
a feladatot, majd a javítási útmutatót! 


(5.) A feladat Erdély történetéhez kapcsolódik. 


Egészítse ki az Erdély XVII. századi társadalmi viszonyait bemutató táblázatot! 
Írja be a megadott szavakat a táblázat megfelelő mezőjébe! (Elemenként 0,5 pont.) 
evangélikus, görögkeleti (ortodox), katolikus, magyar, magyar, német, reformá- 


tus, szász 

















terület Szászföld vármegyék Székelyföld 
rendi nemzet székely 
nyelv román 
vallás 























20 Csak zárójelben: ekkor érvényesült a szabad tankönyvválasztás, Száray Miklós könyvein kívül 
más könyvek is voltak a hivatalos tankönyvjegyzéken. Ha közülük az egyik tankönyv ábrája 
érettségi feladatba kerül, ez etikai problémátis felvethet. Nem véletlenül alakult ki az a korabeli 
közvélekedés, hogy érettségin , a Szárayt kell tudni". 

Majd a javítási útmutatót: 


(5.) Erdély történelme (Elemenként 0,5 pont, összesen 4 pont.) 





























terület Szászföld vármegyék Székelyföld 
rendi nemzet szász magyar székely 
nyelv német román magyar 

vallás evangélikus ! görögkeleti (ortodox) ! református" katolikus" 











(CElfogadható még a két szó felcserélt beírása.) 


A dőlt betűs szöveg jelzi, hogy a feladat készítőiben is ott lappangott a bizonyta- 
lanság. De a tétel megdönthetetlen: a rendi nemzeteknek és a vallásoknak meg 
kell egyezniük. Legföljebb felcseréljük a reformátust és a katolikust... 

2012 májusában szintén emelt szinten volt tesztfeladat: , A feladat az Erdélyi 
Fejedelemség történetéhez kapcsolódik. Döntse el az állításokról a források és 
ismeretei segítségével, hogy igazak vagy hamisak!" A feladathoz a fenti térképpár 
baloldali térképét társították. Csak a javítókulcsot nézzük meg: 


(5.) Erdélyi Fejedelemség (Elemenként 0,5 pont, összesen 4 pont.) 





























Állítások igaz ] hamis 
a) ] Az erdélyi három rendi nemzet nagyjából megfeleltethető a x 
három nyelvi csoportnak. 
b) ] Az rerdélyi három rendi nemzet -— a térképek alapján — nagyjá- x 
ból megfeleltethető három vallási közösségnek. 
c) ]A Részek lakossága zömében katolikus vallású volt. x 
d) ] Az erdélyi szászok anyanyelvük miatt a reformáció svájci irány- x 
zatát követték. 
e) ] Az erdélyi városoknak a dél-erdélyi szász székeken kívül is volt X 
német nyelvű lakossága. 
f) ] A görögkeleti felekezet létszáma a román bevándorlással dina- X 
mikusan növekedett a Fejedelemségben. 
g) ] Erdélyben csak katolikus, evangélikus, református és görögkele- x 
ti vallásúak éltek. 
h) ]A románok kezdetben a Kárpátokban telepedtek le. x 

Az erdélyi vallásoknak és etnikumoknak ez a felfogása azért sem mellékes, mert a 
vizsgált tankönyveket helyenként szakirodalom rangján tartják számon. Például 
a Wikipédia Rend (feudalizmus) szócikkében? tizennégy helyen is szakiroda- 
lomként hivatkoznak az egyik elemzett tankönyv előző változatára.? 

Mindezek után nézzük meg a problémát a források, majd a szakirodalom 
tükrében. 


VALLÁSI VISZONYOK A NÉPSZÁMLÁLÁSI ADATOKBAN 


A 16. századtól 1869-ig az egyes etnikumok arányában óriási változások vol- 
tak, viszont a négy bevett valláson belül az egyes vallások arányai nem változ- 
tak lényegesen. Igaz ugyan, hogy 1711 után a római katolikus egyház helyzete 
megszilárdult, kiépült a görögkatolikus és örménykatolikus egyházszervezet. Az 
unitáriustól a katolikus egyházhoz került ugyan a Kolozsvár főterén álló Szent 
Mihály templom és a református főurak is próbálkoztak unitárius jobbágyaik 
református hitre való áttérítésére, de így is jelentős tömeg maradt unitárius. 
Hasonló a helyzet a református egyházzal: el kellett tűrnie a gyulafehérvári szé- 
kesegyház elvételét, de — nemzetközi kapcsolatainak is köszönhetően -— híveiről 
nem kellett a katolikus egyház javára lemondania. Az újabb időkben Kovács 
Kálmán Árpád vizsgálta a 18. századi próbálkozásokat az erdélyi protestánsok 
katolikus hitre térítésében: 


ha történeti mérleget vonunk, meg kell állapítanunk, hogy a katolicizmust a protes- 
tánsok között is erőteljesen támogató tereziánus egyházpolitikának csak kevés és meg- 
lehetősen felületes eredménye volt. Ezt a jelenséget valószínűleg elsősorban a rövid 
idő és ezen vallások erős gyökerei magyarázzák. Ez utóbbiban az is fontos szerepet 
játszott, hogy a protestáns vallások olyan lényeges pozíciói, mint például a középkori 
építésű templomok legnagyobb része, a lelkipásztorok jövedelmei és életmódja alap- 
jában véve érintetlenek maradtak. Minden erőfeszítés ellenére a magyar nemesség 
legnagyobb része megmaradt a református vallás mellett, és a szászok is megőrizték 
evangélikus közösségtudatukat, ez pedig tovább nehezítette a katolicizmus gyors és 
mélyre ható terjedését. 


2 https://hu.wikipedia.org/wiki/Rend (feudalizmus) (Letöltés 2018. július 16.) 

2 Száray Miklós: Történelem IV. — A középkor, Budapest, Műszaki, 1999. Száray Miklós: Történe- 
lem V. -— Magyar történet a kezdetektől 1490-ig, Budapest, Műszaki, 1999. 

Kovács Kálmán Árpád: Az erdélyi katolikus valláspolitika rendszere (1761—1774), Egyháztörté- 
neti Szemle, XV. évf., 2014. http://www.uni-miskolc.hu/-egyhtort/cikkek/kovacskalmanarpad- 
vallaspolitika.pdf (Letöltés: 2018. 16.) 

Sajnos a II. József által elrendelt népszámlálás előtti idők erdélyi nemzetiségi 
és vallási viszonyaira csak következtetni tudunk. II. József idején viszont nem a 
hagyományos erdélyi keretben rendszerezték az adatokat, hanem az akkor ki- 
alakított, majd 1790 után megszüntetett közigazgatási rendszerben. 1850-ben 
és 1857-ben szintén sajátos igazgatási keretek között történt a népszámlálás Er- 
délyben. 1869-ben viszont a visszaállított vármegyék és székely, szász székek 
szerint számlálták az embereket. Ezért próbáljunk meg kiindulni az 1869-es 
népszámlálás vallási adataiból." 






















































































Népesség Római katolikus Evangélikus Református 
szám szám 99 szám 99 szám 99 
Vármegyék 1293 512 63 694 492 49 920,8 3,86 149 679 ] 11,57 
Székelyföld 427 642 178 782 41,81 989,344 0,23 140976 ] 3297 
Szászföld 381584 21 381 ,4 5,60 158 263 41,48 ]! 6010,86 1,58 
Összesen 2102 738 263 858 12,55 209 173 995 ] 296665 ] 1411 
Népesség Unitárius Görögkatolikus Görögkeleti Egyéb 
szám szám 99 szám 99 szám 99 szám 99 
Vármegyék ] 1293 512 ] 14266,1 ] 1,10 ] 526597 ) 4071 ] 465218 ] 3597 ] 24128 ] 1,87 
Székelyföld ] 427642 ] 38775,5 ] 997 ] 399934 ] 9.35 ] 244176 ] 5,71 1499 ] 0,87 
Szászföld 381 584 515,62 ] 014] 303572 ] 796 ] 163557 ] 42,86 ] 3708 ] 0,39 
Összesen 2102738 ] 53557 ]2,55 ] 596947 ] 28,39 ) 653192 ] 3106 ] 29335 ] 1.40 














Ha a problémánk szerint nézünk bele az adatokba, akkor a vármegyékben a 
római katolikusok a reformátusoknak valamivel kevesebb, mint a felét teszik ki. 
Itt tízszer annyi református él, mint ahány unitárius. Ha e három vallást nézzük, 
Székelyföldön kb. annyi római katolikus él, mint amennyi református és unitá- 
rius együttvéve. Itt kb. három és félszer annyi a református, mint az unitárius. 


4 Az 1870. év elején végrehajtott népszámlálás eredményei a hasznos házi állatok kimutatásával 
együtt, 1871. https://library.hungaricana.hu/hu/view/NEDA. 1870/?pg-Oglayout-s (Letöltés: 
2018. július 16.) A népszámlálás adatait bemutató hivatalos kiadványban elöl álltak a katolikus 
adatok, utána a többi egyház. A könnyebb áttekintés érdekében helyeztem a római katolikus 
adatok után az evangélikus, református, unitárius adatokat. Másrészt a kiadvány csak az egyes 


vármegyék és székek számszerű össznépességét és ezen belül az egyes vallásfelekezetek százalé- 
kos arányát adta meg. A százalékokból a népességszám szerinti adatokat Berecz János kollégám 
számította ki, akinek ezúton mondok köszönetet. (C. S.) 

RENDISÉG ÉS ETNIKUM — SZAKIRODALMI ÁTTEKINTÉS 


Az erdélyi rendi viszonyok kialakulására, a kápolnai unióra érdemes vissza- 
mennünk Mályusz Elemérhez, akinek a monográfiáját a tankönyvszerző is fel- 
használhatta. Mályusz megfogalmazása szerint ,, Az erdélyi rendiség jellegét év- 
századokra megszabó és esküvel megerősített szövetkezés Erdély három része 
— későbbi névvel: nemzete — kötelességévé tette egymás kölcsönös segítését". 
Az eredeti oklevél is a pars — rész kifejezést használja", sőt aszövegben a magyar 
szó helyett a nobilis — nemes szerepel. A Kápolnán kötött uniót 1438. február 
6-án Tordán megerősítették, az erről szóló oklevélben is a pars kifejezést ta- 
láljuk.?" 1459. december 3-án kelt oklevelével Mátyás király erdélyi tartományi 
gyűlést hívott össze, ezt a gyűlést az oklevél tota ac universalis cocmmunitas 
nobilium Siculorumgue ac Saxonum omniumnak nevezi? (a nemesek, székelyek 
és az összes szászok teljes és általános közössége), tehát a natio kifejezés itt sem 
szerepel. 

1463-ban viszont, amikor Mátyás király a márciusi tolnai országgyűlésen a 
török elleni hadjáratra elrendelt katonaság kiállítását Erdély vonatkozásában is 
értelmezi, levelében a három natio kifejezést használja: , Et haec constítutio ad 
tres nationes aegualiter extendatur".? (, Ez a rendelkezés a három nemzetre egy- 
formán vonatkozzon.") A levél szövegében néhány érdekességre felfigyelhetünk. 
Felsorolja a jobbágyok, birtokos és birtoktalan nemesek, előkelők, megyésispá- 
nok kötelességeit, s ezt követi az említett tres nationes kifejezés. Utána viszont 
külön szól a magyar jobbágyokról: , A közbiztonságért cselekvők várainak őrzé- 
sére várnagyokat, az előbb említett urak házaiba udvarnagyokat és velük birtok 
nélküli nemeseket és magyar vérből való jobbágyokat (iobbagiones Hungarici 
sanguinis) hagyjanak hátra olyan mértékben, amennyit az ispánok és nemesek 
erre alkalmasnak találnak." A szöveg később a székelyeket is említi, a szászokat 


25 


Mályusz Elemér: Zsigmond király uralma Magyarországon, Budapest, Gondolat, 1984, 205. 
inter praedictos nobiles ac Saxones et Siculos talem fraternam disposuimus unionem", 
Urkundenbuch zur Geschichte der Deutschen in Siebenbürgen, in Franz Zimmermann 
— C. Werner — Gustav Gündisch (Hrsg.): Hermannstadt 1892-1937, IV. köt., 638. http:// 
siebenbuergenurkundenbuch.uni-trier.de/catalog/4798 (Letöltés: 2018. július 16.) 

27 http://ssiebenbuergenurkundenbuch.uni-trier.de/catalog/2580 (Letöltés: 2018. július 16.) 

28 http://ssiebenbuergenurkundenbuch.uni-trier.de/catalog/3508 (Letöltés: 2018. július 16.) 

2 http://ssebenbuergenurkundenbuch.uni-trier.de/catalog/3640 (Letöltés: 2018. július 16.) 

30 To. (Item pro custodia castellorum ad publicam securitatem facientium castellani pro 
curiis vero praecipuorum dominorum magistri curiae cum illisve nobiles impossessionati et 
iobbagiones Hungarici sanguinis eo numero, guem comites et nobiles ad hoc ordinati definiunt, 
domi relinguantur.) 

azonban nem. Az 1506-os segesvári tartománygyűlésen is az előbbi terminoló- 
giát használja: , ipsae tres nationes, Nobiles videlicet, Siculi et Saxones" (maga a 
három nemzet, úgymint nemesek, székelyek és szászok)." 

Összegzésül mit mondjunk: etnikai vagy rendi kategória volt az erdélyi három 
nemzet? Az egyik natio, a magyar rendi kategória, mert a nemesi rendet jelölte. 
A másik két natio esetében nincsenek külön említve a szász és székely előkelők; 
bár a korabeli viszonyok alapján kétségtelenül őket lehet a Saxones et Siculi fo- 
galmak alatt érteni. Mivel a magyarok és székelyek egy nyelvet beszélnek, végül 
is ezért lehet azt mondani, hogy a három erdélyi nemzet (magyarok, székelyek, 
szászok) inkább rendi, mint etnikai jellegű fogalom. Ettől függetlenül elgondol- 
kodtató, hogy 1463-ban speciálisan a magyar jobbágyok kötelességeként rögzítik 
a magyar nemesek javainak védelmét. 


AZ ERDÉLYI REFORMÁCIÓRÓL: RENDI VAGY ETNIKAI KERETBEN ZAJLOTT-E? 


Honnan származhat a rendi nemzet - egyház elképzelés? A Kádár-korszakban a 
felekezeti viszonyokról nagyon keveset lehetett olvasni. Ha a tankönyvek szerző- 
jének (és lektorainak?) lehetséges olvasmányait végignézzük, akkor valószínűleg 
olvasták az 1985-ben megjelent tíz kötetes Magyarország története? tárgyalt 
korszakról szóló kötetét. A 16. századi vallási és művelődési fejezetet Péter Ka- 
talin írta; így zárta az erdélyi vallási viszonyok változásának bemutatását a re- 
formáció kezdeteitől János Zsigmond haláláig: 


Így az 1570-es évektől Erdélyben négy reformált egyházszervezet működik, a luthe- 
ránusoké a szászok között, a román anyanyelvűeké, amelynek pontos felekezeti ho- 
vatartozása tisztázatlan, végül a magyar kálvinista és az antitrinitárius egyház. Vég- 
eredményben, jóllehet a protestáns egyházmegyék és egyházkerületek pontos határai 
csak később szilárdulnak meg, az új egyházszervezet lényege a 16. század hetvenes 
éveire végleges érvénnyel kialakul: a különböző felekezetek gyülekezeteire épült püs- 
pöki egyházkormányzat jön létre. A katolikus egyház azonban, elsősorban a székelyek 
között, de elszórt gyülekezetekkel máshol is, ugyancsak fennmarad, ahogyan nem 


szűnik meg a románok görögkeleti ortodox egyházszervezete sem.?? 


3 Friedrich Teutsch: Die , Unionen"? der drei stüándischen , Nationen" in Siebenbürgen bis 1542, 
Archives des Vereins für Siebenbürgische Landeskunde, XII, 1874, 63. http://reader.digitale- 
sammlungen.de/de/fs1/object/display/bsb11181630 00069.htmil (Letöltés: 2018. július 16.) 

52 "Pach Zsigmond Pál (főszerk.): Magyarország története, 3/1—2., 1526—1686, Budapest, Akadémiai, 
1985. 


33 Pach: Magyarország története, 571. 

Itt sem egyértelmű azonban, hogy a magyar és székely rendi nemzethez egyhá- 
zakat lehet rendelni. 

A ,tízkötetes" említett kötetével majdnem egy időben, 1986-ban jelent meg 
a háromkötetes Erdély története". Ebben a Székelyföldről valamivel pontosabb 
szöveget olvashatunk, a jezsuitákat betelepítő Báthory István fejedelemmel kap- 
csolatban: , Az ekkor már jórészt protestáns ország azonban alig leplezett gyű- 
lölettel figyelte az ellenreformáció élharcosainak működését. Zárt tömegben 
egyedül Csík és Háromszék földjén éltek katolikusok, másutt csak szórványosan 
lehetett találkozni velük." Ez a szöveg egyértelmű, az öt székely székből csak 
kettőben említi a katolikusokat; ellentétben a tankönyvekben és érettségi felada- 
tokban sorjázó szemlélettel. 

A reformáció gyors magyarországi terjedésének magyarázatára és ezen belül 
az egyes irányzatok térnyerésének okaira kevés a forrásanyag — ez a probléma 
napjainkig meghatározza a téma feldolgozásának lehetőségeit. Ha kevés for- 
rásból kell teljességre törekvő magyarázatot adni, akkor óriási tér nyílik a tör- 
ténészeknek, hogy koncepciókat/elméleteket alkossanak, de ezekből sincs sok. 
Csepregi Zoltán szerint: 


a hazai történeti irodalom lényegesen szűkebb, és kevésbé hajlik elméleti és módszer- 
tani viták folytatására. Az 1973-ban indult Humanizmus és Reformáció című mono- 
gráfiasorozat egyetlen kötetében találni csak terjedelmesebb elméleti-módszertani 
alapvetést, Szakály Ferencnél [...]. Jellemző módon nála, aki e gondolatot félig-med- 
dig a lomtárba is küldi, található a mezőváros-elmélet első részletes kifejtése (1995). 
Szakályon kívül egyedül Péter Katalint (és nyomában tanítványait, Erdélyi Gabriellát, 
Molnár Antalt és Őze Sándort) látszanak izgatni a reformációteóriák, mások inkább 


maguknak tartják meg módszertani gondolataikat." 


Péter Katalin a 16. század elején készített nagyszámú szárnyasoltárt végignézve 
arra következtetett, hogy hazánkban ekkor élénk volt a vallási élet; tehát nem 
tartható az a közhely, hogy a reformáció a hiteltelen vallás helyett nyújtott hite- 
leset. Ahogyan ő írja: , Korábban plauzibilisnek találtam a hívők sokat emlegetett 
elfordulását a római katolikus egyháztól, akkor rádöbbentem: nagyon eleven 
vallásosság emlékeit látom. [...] Egyszerűen megállapítom, akármit tekintünk is 
reformációnak, olyan korban következett be, amikor a hívők és az egyház közötti 


4 Köpeczi: Erdély története. 


99 Tös517. 

36 Csepregi Zoltán: A hőskultusztól a vezetéselméletig: a reformációkutatás állása, irányzatai 
és eredményei az 500. évforduló előestéjén, Credo, XVII. évf., 2011/1, 8. https://core.ac.uk/ 
download/pdf/18544.780.pdf (Letöltés: 2018. július 16.) 

kapcsolat eleven volt."" Véleménye szerint az 1514-es Dózsa-féle felkelésre sem 
kerülhetett volna sor tömegesen erős és mély vallásos érzés nélkül. Dózsa ke- 
resztes szervezkedését váratlanul leállították, majd a felkelést leverték, s az egész 
kibeszéletlen maradt. 


Régebben egyszer azt írtam, ha a Dózsa felkelés a reformáció megjelenését követően 
zajlott volna le, mindenki azt mondaná, a reformáció következménye volt. Most már 
tudom, a két ügy pontosan egymás ellenkezője volt. Az egyik a római tanításokba 
vetett hitre, a másik a római tanítások tagadására épült. Óriási megrázkódtatás le- 
hetett egy-egy embernek, a társadalomnak közvetlenül egymás után mind a kettőt 
végigélni.?§ 


A szerző hangsúlyozza, hogy a három részre szakadó és háborúk forgatagában 
élő országban háttérbe szorult a földesúr patrónusi szerepe, maga a község dön- 
tött a hit és a templom ügyében is.? A szászoknak viszont a középkorból eredő 
privilégiumaik voltak, ,a vallásszabadságot az egész szászság testülete gyako- 
rolta"9, ezért dönthetett e testület (az Universitas Saxonum) a lutheri eszmék 
elfogadása mellett. 

A katolikus hit megtartását vagy a hitújítást egyes helyeken a ferencesek hoz- 
záállása döntötte el. Az egyszerű emberek körében nagy tekintéllyel bíró ference- 
sek egy része ugyanis az új hitre tért, majd erre térítette szűkebb-tágabb környe- 
zetét." A csíksomlyói ferencesek katolikus hit melletti kiállása hatott a környező 
székelyekre, így a csíkiakra és Udvarhelyszék, Háromszék egy részére is. 

Összegzésként: rendi vagy etnikai keretben zajlott-e az erdélyi reformáció? 
Ha a szászságra gondolunk, talán lehet a rendi keret mellett érvelni, de akár az 
etnikai mellett is. Színezi a képet az Universitas Saxonum hatalma alatt élő bar- 
casági magyarok esete: a 17. század elején még magyar, vagyis helvét hitvallású 
lelkészek jártak hozzájuk, mígnem a szász universitas biztatására inkább a luthe- 
ri hitet választották." Az erdélyi románság nem számított rendnek, tehát eleve 


57 Péter Katalin: A reformáció kényszer vagy választás?, Budapest, Nemzeti Tankönyvkiadó, 2004, 
20-21. 

38 Péter: A reformáció, 73. 

39  Uo., 108. 

19 Uo., 106—107. 

1 A témának óriási irodalma van, a vitacikk lábjegyzetében ennek rövid összegzése: Őze Sándor: 
Még egyszer a ferencesekről. Válasz Szabó András: A magyarországi reformáció kezdete és az 
átmeneti korszaka a reformátorok életútjának tükrében című cikkére, Egyháztörténeti Szemle, 
XI. évf., 2010/1, 118—134. 

2 Az Universitas Saxonum területén élő barcasági magyarok vallási visszonyairól Csepregi Zoltán: 
A magyarországi evangélikusság nyelvi és etnikai viszonyai, in Szabó Lajos (szerk.): Teológia és 
nemzetek. Az Evangélikus Hittudományi Egyetem oktatóinak tanulmánykötete, Budapest, 2016, 100. 


938 e 


Czegledi Tortenelem, beliv.indd 38 6 2019.01.11. 9:14:40 


NEMZETEK ÉS VALLÁSOK ERDÉLYBEN 


nem is maradhatott rendi keretek között a görögkeleti (ortodox) vallás mellett. 
A vármegyékben élő magyarság és a székely székekben élő székelység, mint 
láttuk, nem rendi keretek között maradt katolikus, vagy lett református vagy 
unitárius. Tehát az erdélyi magyarság és románság esetében vallás és etnikum 
kapcsolata tetten érhető. Ugyanezt mondhatjuk a 17-18. században a morva ana- 
baptisták, az örmény apostoli egyházhoz majd az örménykatolikus egyházhoz 
tartozó örmények és az izraelita vallású zsidók esetében is. 

De lehet, hogy nem is érdemes középiskolában a rendi vagy etnikai fogalmak 
közötti választáson elmélkedni. Alapvetően a három részre szakított történelmi 
Magyarország viszonyai között tanítjuk a reformációt. Elmondjuk, hogy elő- 
ször a lutheri tanok terjedtek és a szász városok Kőszegtől Brassóig megmarad- 
tak mellette; a szlovákok között is terjedt az evangélikus vallás és Dunántúlon, 
Felvidéken a magyarok egy része is e vallás mellett tartott ki. A kálvini tanok 
a magyar etnikumban találtak termékeny talajra (hozzátehetjük kivételként a 
hátszegi román kisnemeseket). Erdélyi sajátosság az unitárius egyház megszer- 
veződése és megmaradása, valamint a négy bevett vallás rendszere."? Hozzá kell 
tennünk, hogy az ortodox (görögkeleti) vallású szerbeket, románokat, ruszinokat 
nem vagy alig-alig érintette a reformáció. Később, az ellenreformáció tanításánál 
beszélünk majd arról, hogy a ruszinok szinte egésze és a románok jelentős része 
áttért a görögkatolikus hitre. 

A történelem tanítása során gyakran kényszerülünk egy-egy folyamat fő vo- 
nalának felvázolására, a mellékes szálak kiiktatására. A szaktudomány fogalom- 
rendszerével óvatosan kell bánnunk, és ügyelnünk kell, nehogy olyan összefüg- 
gések szerint tanítsunk, amelyek a történettudomány szerint nem relevánsak. 
Az érettségi dokumentumok készítésénél még inkább érvényes az óvatosság. 


3 A reformáció korai történetére a legújabb szintézis Csepregi Zoltán akadémiai doktori érteke- 
zése: A reformáció nyelve. Tanulmányok a magyarországi reformáció első negyedszázadának 
vizsgálata alapján, Humanizmus és reformáció, 34, Budapest, Balassi, 2013. http://real.mtak. 
hu/25931 (Letöltés: 2018. július. 16.) 

Az oktatás és nevelés kapcsolata vissza-visszatérő kérdése a pedagógiai dis- 
kurzusnak. Egy-egy tantárgy milyen értékekre, preferenciákra neveljen a szak- 
tudományához igazodó szaktárgyi tudás mellett? Ha a történelemtanításnál 
maradunk, már az is megfogalmazódott, hogy szétválik a szaktudomány és a 
tantárgypedagógia, mert mindkettőnek más célja van. E felfogás szerint a szak- 
tudománynak saját belső törvényei vannak, a tantárgypedagógia pedig állami 
elvárásokhoz igazodik, ilyen pl. a jó állampolgárrá nevelést. 

Ezzel a problémával érintkezik a közösségi narratívák kérdése is. Knausz 
Imre legújabb tantárgypedagógiai kézikönyve szerint? a történelemtanításnak 
négy célja lehet: a nemzeti identitás megalapozása, a történelem tanulságainak 
közvetítése, a múltban (és a kulturális viszonyokban) rejlő sokféleség felmutatása, 
a képességfejlesztés?. A szerző szerint lehet azt mondani, hogy valaki mind a 
négy célt követi, de mégis dönteni kell, a célok közül melyiket milyen súllyal 
kívánjuk érvényesíteni, s ez a választás értékválasztás kérdése is. 

A szerző szerint nemzeti identitás megalapozása cél vállalása érintkezhet 
a nemzeti homogenizáció igényével is", sőt ,a tantervnek viszonylag erőtelje- 
sen kell igazodnia a nemzeti emlékezetben élő hagyományhoz, azaz a magyar 
történelem olyan témáiról kell elsőrendűen szólnia, amelyek elevenen élnek a 
közbeszédben, és meghatározó módon befolyásolják a közgondolkodást." Ha 


! Lásd e kötetben az első tanulmányt. 

? " Knausz Imre: A múlt kútjának tükre. A történelemtanítás céljairól, Miskolci Egyetem, 2015. 

5 " Knausz: A múlt kútjának, 45. 

1 Uo. 

5 . , Ha a tanítás középpontjába a tananyag identitásformáló erejét állítjuk — akármilyen felfogást 
vallunk is a nemzeti identitásról -, akkor valószínűleg kiemelt szerepet szánunk a nemzeti 
történelemnek. [...] Ha ez elsősorban a nemzeti identitás és homogenizáció megalapozása, ak- 
kor jogos a kritika, ha azonban más célok is fontos szerephez jutnak, akkor árnyaltabban kell 
megítélni a kérdést." Knausz: A múlt kútjának, 46. 

§  Uo. 

jól értjük a szerző szavait, akkor a nemzeti identitás megalapozására törekvés 
behatárolhatja a pedagógus fejlesztő munkáját: kisebb a lehetőség a történelmi 
tanulságok közvetítésére, a sokféleség felmutatására, s ez a legsúlyosabb: a tanu- 
lók képességei sem fejlődnek a szükséges mértékben. Sőt, ha még ehhez célként 
a nemzeti homogenizáció is társul, akkor valóban végzetesen rossz útra téved 
az ilyen történelemtanár. 

A témával érintkezik egy kéziratban olvasható tanulmány, amelyeta PTEBTK 
oktatói készítettek a legújabb, Száray Miklós nevével fémjelzett négyévfolyamos 
tankönyvsorozat elemzéseként a tankönyvet fejlesztő Oktatáskutató és Fejlesztő 
Intézet kérésére." A bírálat a 11. évfolyam részére írt tankönyv Nemzetállami 
törekvések Európában (Olaszország, Németország, a balkáni államok) című fe- 
jezetét áttekintve?" a nemzetállamokról is értekezik. A bírálók szerint a nemzet- 
államok kifejlődésének 


legnagyobb motorja a gazdasági fejlődés volt, mely az ipari forradalmak hatására a 
tradicionális gazdasági működést felváltotta a modern kapitalista gazdálkodási for- 
mákkal. [...] Mindez a 17-18. századra rögzülő territoriális, modern államok fejlődé- 
sével összefüggésben, melyeknek határai a korábbiaktól eltérően rögzültek (kivéve a 
mesterséges határváltozásokat) elvezetett a nemzetgazdaságok kialakulásához. Vagyis 
egy adott országterületen egységes gazdaság, piac és infrastruktúra jött létre. Ezzel 
párhuzamosan szükség volt arra, hogy a korábbi lokális és regionális identitásukat 
ehhez a megnövekedett és tudatilag is érzékelt nagyobb területhez kössék, vagyis 
szellemi összetartást is megvalósítsanak. Ebben elévülhetetlen érdemei voltak az egy- 
re bővülő értelmiségnek. A kultúra, a nyelv, a származás stb. kutatásával, a nemzeti 
történetírás meghonosításával pedig megteremtődött az a szellemi kötelék, amely 


egyúttal a visszább szoruló vallásokat is helyettesítve létrehozta a nemzet mítoszát.? 


A nemzet tehát csak egy 19. századból származó mítosz lenne? Érdemes lenne a 
problémát történetelméleti szempontok áttekintésével és a magyar történelem- 
tudomány, irodalomtudomány nézőpontjai között alaposabban megvizsgálni. 
Egyes történészek szerint a modern nemzettudat pótléknak tekinthető, vala- 
milyen hiány betöltésére szolgál. Ennek a szerintük csak a 19. században megje- 
lent nemzettudatnak fő jellemzője a historizálás, akorukban megjelent identitás 


Javaslatok a középiskolai történelemtankönyvek tartalmi korszerűsítésére, Készült az Oktatás- 
kutató és Fejlesztési Intézet megbízásából, 2015. január; készítették: a Pécsi Tudományegyetem 
Bölcsészettudományi Kar oktatói. (Az említett javaslatokra hivatkozik Farkas Katalin: Tudo- 
mányos tudásátadás a történelemoktatásban, Iskolakultúra, XIX. évf., 2015/7-8.) 

A tankönyvfejezet bírálatát Bebesi György, Hahner Péter, Pilkhoffer Mónika, Vitári Zsolt írta. 
Javaslatok (a szövegben sajnos nincs oldalszámozás). 

múltba vetítése. Erről olyan marxista történész is írt, akinek fontosabb munkáit 
az 1970-es, 1980-as években magyarra is lefordították". Eric Hobsbawm-ról van 
szó, akinek 1990 után is sorra jelentek meg könyvei magyarul". Egyik előadá- 
sában említi, hogy 


a nacionalizmus számos okból nagyon szereti, ha azonosítják az etnikai identitással, 
már csak azért is, mert az utóbbi rendelkezik azzal a történelmi , kutyabőrrel", amit a 
, nacionalizmus? az esetek nagy részében olyan nyilvánvalóan nélkülöz. Legalábbis így 
van ez a régi, írott kultúrával rendelkező olyan térségekben, amilyen Európa, ahol az 
etnikai csoportok neve hosszú időn át változatlanul megmarad, jóllehet idővel egészen 
más, megváltozott társadalmi valóságot takar. [...] Mindenesetre az etnikai tudat egy 


lehetséges utat kínál a nacionalizmus üres hordójának megtöltésére."? 


Hobsbawm szerint a nacionalizmust kutató történész tudatosan legyen távolság- 
tartó vele szemben". Furcsának tartja, hogy a walesiekben a 20. században is él 
valamilyen formában a walesi identitás, noha régi nyelvüket nem használják." 

Hobsbawm ír a kis nemzetek életképességéről folytatott 19. századi vitáról is. 
Friedrich List-et idézi: ,az a nemzet, amely mind népességének számát, mind 
területét tekintve korlátozott, különösen, ha önálló nyelve van, csak elaggott 
irodalmat és elaggott művészeti és tudományos intézményeket birtokolhat. Egy 
kis nép területén soha nem képes megteremteni a termelés legkülönbözőbb ága- 
zataiban az egyetemes tökéletességet." 


Eric Hobsbawm: Primitív lázadók: vázlatok a társadalmi mozgalmak archaikus formáiról a 
XIX. és a XX. században, Budapest, Kossuth, 1974; Eric Hobsbawm: A tőke kora. 1848—1875, 
Budapest, Kossuth, 1978; Eric Hobsbawm: A forradalmak kora. 1789-1848, Budapest, Kossuth, 
1988. 

A teljesség igénye nélkül: Eric Hobsbawm: A nacionalizmus kétszáz éve. Előadások, Buda- 
pest, Maecenas, 1997; Eric Hobsbawm: A szélsőségek kora. A rövid 20. század története. 1914— 
1991, Budapest, Pannonica, 1998; Eric Hobsbawm: A birodalmak kora. 1875-1914, Budapest, 
Pannonica, 2004. 

2 Eric Hobsbawm: Etnikai identitás és nacionalizmus, Világosság, XXXIII. évf., 1993/4, 21. http:// 
adatbank.transindex.ro/html/cim pdf719.pdf (Letöltés: 2018. július 16.) 

sEgyetlen komoly nemzet- és nacionalizmuskutató sem lehet a politikai nacionalizmus híve 
[I...] Szerencsére, amikor e könyv megírásához kezdtem, nem volt szükségem arra, hogy törté- 
nelmietlen előítéleteimet magam mögött hagyjam." (Hobsbawm: A nacionalizmus kétszáz éve, 
22-23.), idézi Debreczeni Attila: Nemzet és identitás, in Bényei Péter — Gönczy Mónika (szerk.): 
Nemzet - identitás — irodalom, Debrecen, Kossuth Egyetemi, 2005, 203—204. 

4 Hobsbawm: Etnikai identitás, 20. 

Hobsbawm: A nacionalizmus kétszáz éve, 44. Hobsbawm az idézet forrásaként az Oxford Eng- 
lish Dictionary VII, p. 30 helyet jelöli meg. 

Benedict Anderson könyvének címe is mutatja a szerző véleményét, elképzelt 
közösségnek nevezi a modern nemzetet." Szerinte a nemzeti eszme a 18-19. 
században az észak-amerikai angol gyarmatok függetlenségi mozgalma, majd a 
latin-amerikai spanyol gyarmatok elszakadása során fogalmazódott meg, mert 
az új államok vezetői identitáshiányt akartak ezzel betölteni." A nacionalizmus 
innen terjedt át Európára, tehát az Újvilág hatott az Óvilágra. Anderson szerint 
a nemzet azért , elképzelt, mert még a legkisebb nemzet tagjai sem ismerhetik 
meg a nemzet más tagjainak többségét, nem találkoznak velük, meg csak nem is 
hallanak róluk, elméjükben mégis létezik annak a képe, hogy egyazon közösség- 
hez tartoznak. [...] Valójában minden közösség, mely nagyobb, mint az eredeti, 
a személyes kapcsolaton alapuló falu (de talán mégis az), elképzelt." Ha így 
nézzük, az ókorban, pl. a Római Birodalom elleni sikertelen szabadságharcok 
miatt diaszpórába kényszerült zsidóság is lehet ilyen elképzelt közösség, amely 
elképzelt volta ellenére őrzi identitását több ezer év óta napjainkig. 

Később Anderson három érvvel bizonyítja állítását, mindhárom egy meg- 
szokott, egyértelmű igazság hiteltelenné válásához kapcsolódik." A 16-17. szá- 
zadi közösségi tudatformák kutatói és magam is úgy látom, e három változás a 
16. századhoz kapcsolható (bár országonként/régiónként más-más mértékben), 
nem a 19. században jelent meg". Az első érv: megdőlt az a nézet, hogy egy 
bizonyos szent nyelv ismerete ad hozzáférést az , ontológiai igazsághoz". Ez a 
nézet Európában a reformációval, a Biblia nemzeti nyelvekre fordításával a 16. 
században dőlt meg. A második hit, ami Andersen szerint a 19. században dőlt 
meg: , a társadalom magától értődően egy kiemelt központ - az uralkodó — köré, 
illetve alá szerveződik". Magyarországon ez inkább 1526 után valósult meg a 
kettős királyválasztással, majd az ország három részre szakadásával, a Bocskaitól 
II. Rákóczi Ferencig tartó Habsburg-ellenes küzdelmekkel. A harmadik: koz- 
mológia és történelem elvált egymástól, , a létezés mindennapos sorsszerűségét 
(mindenekelőtt a halált, a veszteséget és a szolgaságot)"? és a tőlük való megvál- 
tást kínáló vallás háttérbe szorult. Ha a Mohács utáni Magyarországot nézzük, 


16 Benedict Anderson: Elképzelt közösségek. Gondolatok a nacionalizmus eredetéről és elterjedé- 
séről, Budapest, LHarmattan — Atelier, 2006. 

Kedvenc példája: 1821-ben San Martin, a függetlenné váló Peru egyik legjelentősebb alakja sze- 
rint , a jövőben az őslakosokat nem indiánoknak vagy bennszülötteknek fogják nevezni, hanem 
Peru gyermekei ők és peruiakként lesznek ismertek". Anderson: Elképzelt közösségek, 54. 

18 Anderson: Elképzelt közösségek, 20—21. 

5  Uo., 54. 

Erről Fazakas Gergely Tamás: Siralmas imádság és nemzeti önszemlélet. A lamentációs és peni- 
tenciás sírás a 17. század második felének magyar református imnádságoskönyveiben, Debrecen, 
Egyetemi, 2012, 29. 

82. Jo; 

28 Vo; 

akkor éppen ,, a létezés mindennapos sorsszerűségében" állt be változás az is- 
métlődő pusztítások miatt és e sorsszerűnek, Isten büntetésének érzett csapások 
miatt erősödhetett meg egyszerre a vallási és az etnikai identitás. 

Anderson Távolsági nacionalizmus című tanulmányában Lord Acton nyomán 
említi, hogy a nemzettudatot 


a számkivetettség szította fel, olyanokban, akik nemigen bízhattak az anyaföld 
viszontlátásában. Nagyon valószínű, hogy amikor [Lord Actonil e fejtegetéseit papírra 
vetette, elsősorban saját korának nagy hazafiai — Mazzini, Garibaldi, Kossuth - jártak 
a liberális történész fejében, akik közül sokan, nyilvánvaló politikai okokból, hosszú 
ideig — nemegyszer halálukig — hazájuktól távol éltek.?? 


Anderson szerint a faluról városba, egyik kontinensről a másikra vándorlás sok 
embert kiszakított valóságos közösségéből (falujából), s mentalitásukban a va- 
lóságos közösség helyébe egy elképzelt közösség, a nemzet került. Előbbi három 
példája közül Kossuth nem szerencsés. Kossuth ugyanis száműzetése idején már 
nem annyira a magyar nemzettudatot szította (átvéve a szerző vagy a fordító 
képzavaros terminológiáját), hanem sajátos közép-európai összefogást igyekezett 
szítani (megmaradva a képzavarnál) kütahyai vagy Duna-konföderációs 
alkotmánytervében. 

Hobsbawm és Anderson nézetei megegyeznek abban, hogy a nemzet 
születését egy adott pillanatra teszik, s ezt szembeállítják a nemzet ősi voltának 
, nacionalista" tételével. De azok, akik a nemzetfogalom változását követik, nem 
kell, hogy azonosuljanak azzal, ami ellen az említett szerzők küzdenek." 

Az emlékezetkutatás más oldalról közelíti meg a problémát: hosszú folyamat- 
ként látja a közösségi tudatformák keletkezését és fennmaradását, és feltételezi 
egy kulturális közösség tartós létezését. Talán Jan Assmann munkássága a leg- 
fontosabb ezen a téren. Assmann Arisztotelészig megy vissza. A görög filozófus 


zoón politikon-ként definiálja az embert: olyan társas állatként, amely politikai ren- 
dekben, közösségekben, csoportokban él. Az ember természettől fogva közösségre 
termett. A viselkedéskutatás megerősíti ezt a definíciót. A csoportalakítás ösztöne az 
ember alapvető alkati adottsága, a közösségalakító magatartás és cselekvés pedig ele- 
mi viselkedésmód. [...] A társadalmi hovatartozás tudata, amit kollektív identitásnak 
nevezünk, a közös tudásban és emlékekben való osztozáson alapszik. [...] A kollektív 


?3 Benedict Anderson: Távolsági nacionalizmus, 2000, V. évf., 1994/2, 17-18. http://adatbank. 
transindex.ro/html/cim pdf721.pdf (Letöltés: 2018. július 16.) 
24 Erről Debreczeni: Nemzet és identitás, 203—204. 

identitást mindig a megfelelő kulturális alakulat alapítja meg és — főként — reprodu- 
kálja. A kulturális alakulat a kollektív identitás kiépülésének és nemzedékeken át való 
fennmaradásának a közege." 


A kulturális alakulat, vagy más kifejezéssel 


a megkötöttségek és kötelezettségek szférájának megszületése mind az idő, mind a 
társadalom horizontján rendet, értelmet és összefüggést teremt, ami először teszi le- 
hetővé a múlt rekonstrukcióját, amelyen emlékezés és történelem alapulhat. Mi is az, 
amire emlékezünk? Olyasmi, ami megköt és elkötelez, ami nem merülhet feledésbe. 
A múltra való emlékezés nem valami ösztönből vagy velünk született érdekből fakad, 


hanem az ember magaformáló kulturális tevékenységének kötelességéből.?é 


Az emlékezetkutatás másik nagy alakja Pierre Nora, aki az 1980-as években kezd- 
te a francia emlékezet kutatását. Az általa szerkesztett több mint hatezer oldalas 
korpuszban olyan francia nemzeti emlékezethelyeket (Les lieux de mémoire) 
dolgoztak fel, mint pl. Jeanne dArc, a gall kakas, a Marseillaise, akik (amelyek) 
az élő francia emlékezet részei." Az emlékezethely fogalmat is Nora alkotta meg 
és szemlélete, munkássága nyomán Európa-szerte projektek kezdődtek a nemzeti 
emlékezet kutatására." Nora szerint 


emlékezet és történelem távolról sem szinonimák: szinte minden szembeállítja őket. 
Az emlékezet maga az élet, melyet mindig élő csoportok hordoznak, ezért folyamato- 
san változik; ki van téve az emlékezés és felejtés dialektikájának, más és más alakban 
jelenik meg, bárki kényére-kedvére használhatja és manipulálhatja, elhallgattathatja 
vagy hirtelen újra életre keltheti. A történelem mindig problematikus és tökéletlen 
rekonstrukciója annak, ami már nem létezik." 


Ezért , az emlékezet történelemmé való átalakulása minden közösséget arra kö- 
telezett, hogy saját történelmének újjáélesztése révén újradefiniálja identitását"."" 
Ez a gondolat arra is figyelmeztet, hogy nem kell monolit egységnek gondolni a 
modern nemzettudatot, ami egy bizonyos időpontban kialakult, s előtte semmi 


35 Jan Assmann: Kulturális emlékezet, Budapest, Atlantisz, 2004, 137—138. 

26 Assmann: Kulturális, 251—252. 

27 Pierre Nora (dir.): Les lieux de mémoire, 1—3., Paris, Gallimard, 1984—1992. 

28 "Ezekhez kapcsolódó tanulmányok a Studia Litteraria, 2012/1-2, Emlékezethelyek című számá- 
ban. http://irodalom.arts.unideb.hu/bemutatkozas/studia litteraria.php 

Pierre Nora: Emlékezet és történelem között. Válogatott tanulmányok, ford. K. Horváth Zsolt, 
Budapest, Napvilág, 2010, 14-15. 

99 Dos 22 

hozzá fogható sem volt. Inkább identitások sokféleségéről lehet szó, amelyek 
közül adott időben valamelyik domináns szerepet tölt be, majd háttérbe szorul 
és akár el is tűnhet." 

A hazai szakirodalomban az egyik legújabb és rendkívül alapos áttekinté- 
se a problémának Lajtai L. László , Magyar nemzet vagyok" című könyve. A 
szerző sajnálattal állapítja meg, hogy ,, a hazai történetírás-történet nemzet- 
diskurzusainak alakulását feltérképező összefoglaló kutatások"?? hiányoznak. 
Fontosnak tartja a kutatás és elméletalkotás szorosabb kapcsolatát: , A nem- 
zettel és nacionalizmussal kapcsolatos kutatások az utóbbi időben sokat merí- 
tenek az etnicitáskutatások eredményeiből, amelyek újabban az etnikai tudat 
kontrasztivitását, sok esetben konkrét szituációkhoz, valamint egyéni és kollek- 
tív szinten is társadalmi interakciókhoz kötöttségét hangsúlyozzák."? Anthony 
D. Smith gondolatainak megfelelően a 18. század utolsó évtizedeire teszi a mo- 
dern nacionalizmus megszületését. Az angol szerző szerint ekkor fogalmazódott 
meg az a sajátos jelentéshalmaz, amely négy elemből áll: 


1) a világ saját egyediségű, történetű és sorsú nemzetekre oszlik, 2) minden politikai 
hatalom forrása a nemzet, az iránta megnyilvánuló lojalitás minden egyéb lojalitásnál 
előbbre való, 3) minden egyénnek szükségképp valamely nemzethez kell tartoznia, 4) 
minden nemzetnek szabadon kell rendelkeznie önmagáról, mivel a világ békéje és az 


egyetemes igazság megköveteli a nemzetek önrendelkezését.?" 


Az identitások nemcsak koronként, hanem országonként, régiónként is változ- 
hatnak. S itt térhetünk rá a magyar nemzettudatra is: beszélhetünk-e róla a 19. 
század előtt, s ha igen, milyen értelemben? 

A probléma tárgyalásához vissza kell mennünk a 16. század elejére, a Moh- 
ács előtti időkbe. A középkori identitások jelentéséről, különösen a natio szó 
használatáról fontos tanulmányok születtek a két világháború között (pl. Deér 
József??), majd a 60-as évektől újult fel a diskurzus, részben a Molnár Erik vitához 


"1 Hasonlóan látja Lajtai L. László is: , forrásaink alapján úgy véljük, hogy sem a módszertanilag 

általában reflektálatlan, megszakítatlan folytonosságot sugalló, sem pedig a sokszor creatio 

ex nihilo-szerű — kifejtett vagy kifejtetlen, esetenként adekvát, máskor viszont leegyszerűsí- 

tésekhez vezető — egyoldalú modernista értelmezési sémák, illetve modellek nem szolgálnak 

kielégítő magyarázattal." Lajtai L. László: , Magyar nemzet vagyok". Az első magyar nyelvű és 

hazai tárgyú történelemtankönyvek nemzetdiskurzusa, Budapest, Balassi, 2013, 18. 

Lajtai: , Magyar nemzet", 19. 

33 To., 30. 

34 Anthony D. Smith: National Identity, London, 1991, 73—74. Idézi Lajtai: , Magyar nemzet", 28. 

35  Deér József: A magyar nemzeti öntudat kialakulása, A magyarságtudomány tanulmányai III, 
Budapest, 1936. http://mtdaportal.extra.hu/books/deer jozsef a magyar nemzeti ontudat 
kialakulasa.pdf (Letöltés: 2018. július 16.) 

kapcsolódva. Szűcs Jenő munkássága" mellett a vele polemizáló Kristó Gyula?" 
érvei a legfontosabbak; de a kérdéskör napjainkig fel-felbukkan, különböző né- 
zőpontok szerint. A probléma: Kézay óta mi tartozott a natio Hungarica fogal- 
mába? Csak a nemességet értették-e alatta, vagy a magyar anyanyelvűeket, vagy 
a magyar király alattvalóit? Szvák Gyula? áttekintése már Szűcs és Kristó halála 
után született: , Deér interpretációjában a nemzeti hovatartozás elhatárolódott 
az államkerettől és a rendi státusztól, így összefüggést a magyar nemzet és a 
magyar nyelv között lehet megállapítani. A magyar középkor (illetve annak vége) 
a natiót a nyelvvel határozta meg, magyarnak azt tekintette, aki ezen a nyelven 
beszélt."? Később Szűcs és Kristó érveit összegezve megállapítja: 


ha Szűcs Jenő nem ragaszkodna annyira a , modern" nemzet meghatározásának poli- 
tikai típusú dominanciájához, ha Kristó Gyula nem erőltetné annyira az állam jelen- 
tőségét a nemzet születésében — akkor elég közel kerülnének Deér József 1934-—36-os 
felismeréséig. Igaz viszont, hogy akkor arra a lapos igazságra juthatnának az újabb 
történészgenerációk, hogy nincs sok új a nap alatt." 


Másrészt nem kevésbé fontos, hogy Werbőczy nyomán élt a natio Hungarica 
rendi felfogása is. Ebben az értelemben a nemes volt tagja e natiónak, erre majd 
visszatérünk. 

Szűcs Jenő a különböző identitások jelentőségét is érzékeltette: 


da 


ha a 19. században kérdőíveket osztanak ki az emberek csoportlojalitását illetően, 
akkor a tipikus feleletek effélék: valaki elsősorban francia vagy magyar, másodsorban 
katolikus vagy protestáns, radikális vagy konzervatív, harmadsorban bretagne-i vagy 
zalai, negyedsorban X egyesület tagja vagy Y futballcsapat szurkolója és így tovább. 


ga 


Ha 1300-1500 táján ugyanilyen kérdőíveket osztanak szét (s a történész nem egyebet 


da 


tesz, mint kérdőívet tart a források elé), akkor a tipikus feleletek így hangzottak volna: 
valaki elsősorban a római Szentegyház tagja (vagy görög rítusú vagy mohamedán), 
másodsorban X dominus vazallusa vagy familiárisa, bretagne-i vagy zalai, harmad- 


36 Legnagyobb hatású műve a témakörben Szűcs Jenő: Nemzet és történelem. Tanulmányok, Bu- 


dapest, Gondolat, 1974. 

Kristó Gyula: A magyar nemzet megszületése, Szegedi Középkorász Műhely, 1997. 

Szvák Gyula: Megjegyzések a ,premodern nemzet" magyar historiográfiájához, in Bereczki 
András - Csepregi Márta — Klima László (szerk.): Ünnepi írások Havas Henrik tiszteletére. 
Urálisztikai tanulmányok, ICD-ROMJ], Budapest, 2008. 

sorban lovag, polgár vagy paraszt, negyedsorban a francia vagy magyar korona alatt- 
valója, , híve", ötödsorban pedig , francia" (a szó tágabb , nemzetiségi" értelmében, 


mely még mindig csak a francia Északot jelenti) vagy magyar." 


A legfontosabb identitást tehát a vallás jelentette, s kb. az 1520-as évektől eb- 
ben hozott döntő változást a reformáció. Az utóbbi években több összegzés, 
áttekintés született arról, hogy hazánkban miért és hogyan terjedt a hitújítás, s 
tartalmában mit jelentett.? A 16. század végére sajátos kapcsolat alakult ki etni- 
kumok és vallások között: a szász városok Kőszegtől Brassóig a lutheri reformá- 
ció mellé álltak, s követték őket részben a szlovákok is. A magyar etnikum nagy 
része kálvinista lett. Az ország nyugati részén maradt lutheránus magyarság 
viszont Erdély egyes részein és Tolnában, Baranyában az unitárius irányzat is 
hódított a magyarok között. A horvátokat és szlovéneket alig érintette a refor- 
máció. Péter Katalin szerint e sokszínűség azért is alakulhatott ki, mert nálunk 
(Európa tőlünk nyugatra fekvő részével ellentétben) a reformáció előtt nem volt 
a népesség egésze katolikus, hanem a szerbek, románok és ruszinok ortodoxok 
(görögkeletiek) voltak. Tehát több vallás együttélése nem volt szokatlan és el- 
ítélendő újdonság." 

De a török tartós berendezkedése miatt sem lehetett megakadályozni új tanok 
terjedését. S itt a legfontosabb sajátosság: a hitvitázó irodalom összefonódott a 
törökkérdéssel. Mindkét oldal: a régi vallás mellett érvelők és a hitújítók is Is- 
ten büntetésének tartották a törököt. A büntetés az ószövetségi minta nyomán 
kollektív: Isten az elkövetett bűnük miatt küldte a törököt az ő népére, vagyis a 
zsidósággal azonosított magyarságra. Ebből következik, hogy az igaz hithez való 
visszatéréssel enyhül meg Isten haragja. Milyen források szólnak erről? 

Az egyik forráscsoport a nyomtatásban megjelent prédikációk. Őze Sándor 
főleg a 16. századi prédikációirodalmat dolgozta fel." A feldolgozott anyag felvet 
néhány kérdést: ,HHa mindenkihez szóltak, mint a postillák, hogy a lelkészeknek 
segítsenek a napi prédikáció elkészítésében, akkor sem tudjuk, hogy elhangzott 
prédikációról van-e szó, vagy sem, ha elhangzott, milyen vidéken."" Másrészt a 
szerző kiemeli, hogy a prédikátorok 


11 Szűcs: Nemzet és történelem, 89. 


Ez utóbbihoz röviden annyit, ha a kb. 1560 előtti szakaszt nézzük, önmagában nem elég Luther 
és Kálvin tanairól olvasni és egy-egy hazai reformátort valamelyikük egyszerű hirdetőjének 


42 


látni; ennél összetettebb a helyzet. Erről Csepregi: A reformáció nyelve. 

Péter: A reformáció, 74. 

Őze Sándor: , Bűneiért bünteti Isten a magyar népet". Egy 16. századi bibliai párhuzam elemzése 
a nyomtatott egyházi irodalom alapján, Budapest, Magyar Nemzeti Múzeum, 1991. http://mek. 
oszk.hu/13600/13613/13613.pdf (Letöltés: 2018. július 16.) 

45 Őze: , Bűneiért", 15. 

sokan mezővárosi születésűek, tehát azok közül jöttek, akiknek prédikációit és énekeit 
írta. A hallgatóság és a prédikátor kölcsönösen feltételezik egymást. Az összeomlásban 
a prédikátornak kellett ellátni egy biztató, vigasztaló, útmutató funkciót. E nélkül 
a föld népének nem volt rájuk szükség. Prédikációik tehát irányadóak a parasztság 


igényeire, gondolkodásmódjára, közösségi tudatára vonatkozóan is." 


E dorgáló-biztató szemléletet mutatja Szkhárosi Horváth András Az Istennek 
irgalmasságáról, és ez világnak háládatlanságáról című verse: 


Te magyar nemzet kemény nyakó vagy és igen süket vagy, 
Nagy sok jó tanács isteni beszéd rajtad semmit nem fog 
De majd meglátod miképpen jársz, ha az isten elhagy. 
Nagy hévséggel most szent akaratját hirdetteti neked, 

Ha szót fogadnál ő szent országát ígéri te neked, 


De ha nem veszed, higyjed örökké te ezt megemlejted. 

Nem mondhatjátok, hogy nem tudtátok isten akaratját, 

Mert mind pap, deák, gyermek, hegedős nagy nyilván kiáltják, 
Ám meglátjátok, miként várjátok az ítélet napját." 


A 17. századi Medgyesi Pál is használja a zsidó-magyar párhuzamot, és ahogyan 
a korabeli prédikációkra, imádságokra jellemző, a nép és a nemzet fogalma- 
kat szinonimaként használja, s az egész etnikum érződik a nemzet szó alatt: 
,Mikor az Israel s-Judah Nemzetének, az Assyriai s-Babiloniai fogság előt való 
állapotjokat szemlélem és gondolom, abban mint valami aczél tükörben élővén 
láttatom én magamnak, Nemzetünknek félelmes állapotját nézni. Uram kedvez 
a" te Népednek!"§ 

A nép és nemzet hasonló használata figyelhető meg Tolnai F. Istvánnál. 1663- 
ban mondott prédikációt Apafy Mihály fejedelem és udvara előtt: , De mit kelles- 
sék cselekednetek, hogy jo modgyával szerelmes Hazátokat, édes Nemzeteteket, 
Véreteket, ezt at marokni Magyarságot, s" ebben lévö nyájját a nagy Pásztornak a" 


£ To; 113, 

4 Szkhárosi Horváth András: Az Istennek irgalmasságáról... 237—242., RMKT II., 207., idézi Őze: 
, Bűneiért", 116. 

Medgyesi Pál, Erdél s" Egesz Magar Nep Harmas Jajja " Siralma [Bethlen István felett mondott 
prédikáció], Várad, Szenei Kertész, 1653 (RMK I., 880.), 79., idézi Fazakas Gergely Tamás: Siral- 
mas imádság és nemzeti önszemlélet, A lamentációs és penitenciás sírás a 17. század második 
felének magyar református imádságoskönyveiben, Debrecen, Egyetemi, 2012, 177-178. 

Jesusnak elébmozditsátok?"" Erdély éppen elkezdett konszolidálódni az 1657 óta 
tartó háborús időszak végén. 1657-ben tatár fogságba esett II. Rákóczi György 
hadserege (amelyben az erdélyi rendi értelemben magyarok és székelyek is szol- 
gáltak); a török-tatár hadak szerte Erdélyben pusztítottak. Vajon a prédikátor 
az erdélyi három nemzet szemszögéből, tehát rendi értelemben beszél a magya- 
rokról, s a székelyekről megfeledkezik? A maroknyi magyarság nem jelöli inkább 
az egész, székelyeket is magába foglaló magyar etnikumot? 

Természetesen katolikus prédikációkban is megfigyelhető a nemzet szó 
az egész magyarság értelmében. Landovics István Buda visszavétele után 
írja: , Mondgyák ugyan a! nemzetségek, hogy Isabella esztelen dolga volt ed- 
dig valo romlásunknak oka, de én, nem ö néki, hanem nemzetünk büneinek 
tulajdonitom."" 

A másik fontos forráscsoportot az imádságos könyvek jelentik. Az imádságos 
könyveket feldolgozó Fazakas Gergely Tamás" szintén számot vet a befogadó kö- 
Zzeg tágasságával. Egyrészt , Hiszen bár a nyomtatott prédikációskötetek valóban 
kevesebbekhez jutottak el közvetlenül, mint az inádságoskönyvek, viszont ez 
utóbbiakat is kevesen olvasták (vagy akár hallgatták) ahhoz képest, mint ahá- 
nyan részt vettek a liturgikus alkalmakon."? Másrészt ,a legtöbb imádság és 
imakönyv szövege ugyanis nem foglalt állást meghatározó módon dogmatikai 
kérdésekben, így a megcélzott és lehetséges olvasóközönség nem kizárólag a 
szerzők saját felekezetéhez tartozhatott." Köleséri Sámuel imádságait olvasva a 
nemzet szónak etnikai szempontból van értelme; nem valószínű, hogy a falvakat 
feldúló, emberek tömegét elhurcoló törökök és tatárok rendi különbségek alap- 
ján válogattak volna: , Védelmezzed édes maroknyi nemzetünket a! mi ellenünk 
mindenfelöl fel-fegyverkezett dühös ellenségtül, ki vérünket szomjuhozza."" 
Ugyanő máshol: , Ne adgy minket Vram a" Pogányoknak martalékul, ne hizzék 
továbbis a" Magyar keresztyénség vérével ez a! vér-szopó nadály, apadgyon-el már 


19 Tolnai F. István: Haza békesége, avagy Egyenes ösvény. Prédikáció, Szeben, Szenci Kertész, 1664 


(RMNy 3182). B4r., idézi Fazakas: Siralmas, 221. 
50  Landovics István: Novus Succursus I-II, Nagyszombat, 1689, RMK I., 1380, 1381., II., 6552—653., 
idézi Tasi Réka: Az isteni szó barokk sáfárai, Debreceni Egyetemi, 2009, 135. https://dea.lib. 
unideb.hu/dea/bitstream/handle/2437/101807/CSKO45.pdf?seguence-1 (Letöltés: 2018. július 
16.) 
Fazakas: Siralmas, 14. 
52 
53 Uo., Siralmas, 15. 
54 Köleséri Sámuel: Bankodo Lelek Nyögesi, Az az: Szent Irás szavaibol szedegetett s" a" felsö 
Esztendökben valo szomoru alkalmatosságokhoz szabattatott, néhány Könyörgések [...], Sáros- 
patak, Rosnyai, 1666 (RMNy 3309). R2v., idézi Fazakas: Siralmas, 220. 

egyszer a Török hóld, hadd vetkezze-le gyász-ruháját a" sok kereszt, bu, bánat, 
szenvedés-után a! szegény Magyar maradvány." 

A patriotizmus, nemzettudat kérdéséhez a protestáns mártíriológia, azon be- 
lül is a gályarab prédikátorokhoz köthető szövegek (pl. vigasztalások) is segítsé- 
get nyújtanak. Tóth Zsombor szerint Kálvin tanítása 


a mártírt az ideális, Krisztus szenvedéseit átélő es azokban osztozó , szuper 
kereszténnyé" változtatta. [...] A korszak mediális csúcstechnológiái által hatásosan 
forgalmazott történettípus valójában világkép- és identitásminta-funkciókat is 
lefedett, hiszen a mártírnak nemcsak sikertörténete, hanem társadalmi es kulturális 


presztízse is bőven volt, ő maga prototípusként funkcionált." 


Szőnyi Nagy István, az üldözést személyesen is átélt lelkész 1675-ben kiadott 
Martyrok Corongja című"", bujdosóknak írt vigasztalását vezérüknek, Wesse- 
lényi Pálnak dedikálta: 


A" Martyrok Coronáját Nagyságodnak-is fejében illetem azért: Mert én Nagyságodnak 
akár üldözésebeli keserves számkivetését, akár vallása mellett való sok kárvallását, s" 
akár az Isten árva ügye mellett való sok költségét s" szent buzgóságát tekintsem. [...)] 
Láttya az egész Magyarság, hogy Nagyságod, igaz vallása mellett sem a vérét nem 
drágállya, sem életét nem kémélli mind halálig." 


Tóh Zsombor összegzése szerint 


mindezek fényében tehát kijelenthető, hogy a protonacionalizmus megjelenítéséhez 
— túl a pro patria mori középkori szellemi/érzelmi örökségén - a reformáció, neve- 
zetesen a kálvini martirológia érdemben járult hozzá, sőt perspektívákat nyitott a 
magyar nemzeti identitás számára oly jelentős érzelem: a hazafiság modern, politikai 
használatának megkonstruálásához."? 


A prédikációs és imádságos könyvek, vigasztalások kapcsán ismét felvethetjük 
a problémát: milyen közönség ismerhette azokat? Rendkívül alacsony volt az 


55 "Köleséri: Id. mű R6v., idézi Fazakas: Siralmas, 220. 


Tóth Zsombor: Kálvinizmus és politikai (ön)reprezentáció a kora újkorban, Studia Litteraria, 
2012/3-4, 17-18. http://real.mtak.hu/7488/1/StudLitt 2012 3 4 TZS.pdf (Letöltés: 2018. július 
16.) 

Szőnyi Nagy István: Martyrok Coronaja [...], Kolozsvár, Veresegyházi Szentyel, 1675 (RMK I, 
1180). 

Szőnyi: Martyrok, 5br-v. 

59 "Tóth: Kálvinizmus, 35. 

írni-olvasni tudók száma; elképzelhető, hogy a társadalom döntő többségéhez 
nem jutott el a könyvek tartalma? Írni-olvasni tudó és nem tudó ember kapcso- 
lata más volt a korabeli világban. Vasárnaponként a templomok megteltek, s 
éppen a reformáció miatt vált jelentőssé a prédikáció, a tridenti zsinat jóvoltából 
a katolikus egyházban is. Az istentiszteletet tartó vagy szentmisét bemutató pap 
szava sokat számított, ő közvetítette a betűk üzenetét. De jellemző volt, hogy 
alkalom adtán bármilyen helyen iskolázott ember olvasta fel a szöveget iskolá- 
zatlanoknak. Erre egészen a 20. századig vannak példák. 

A nép és nemzet fogalmak tehát a 16-17. században szinonimaként éltek."" 
A felsorolt példák is mutatják, hogy az Ószövetség nyomán a zsidó-magyar 
párhuzam mélyen átjárta a kor mentalitását. 

Szintén az ószövetségi hatás nyomán formálódott a bűnökkel megbántott 
Istenhez szóló fohász, ami panaszkodó és bűnbánó hangvételű is. Érdemes 
Szkhárosi Horváth András 1547-ben írt Az átokrul című versét megnéznünk: 


Magyar nemzet! nagy sok jót tőn teveled az isten, 
El-kihoza Szittiából az jó kevér földre 
Felültete asztalfőre, minden tisztességre, 


Pogánságból megfordíta az keresztyén hitre. 


De nem tudád megköszönni az isten jóvoltát, 
Nem akarád megesmerni nagy kegyelmes voltát, 
Nem fogadád tanítását, semmi jó tanácsát, 

De meglátod rövid időn nyilvábban haragját. [...] 


Örök isten ótalmazzad az keresztyénséget, 
Ótalmazzad miközöttünk a te szent ígídet, 
Adj miközzénk igazságos fejedelemséget. 
Vedd el rólunk, örök isten, az kegyetlenséget." 


0 A fogalmak 19. századi szétválásáról S. Varga Pál: ,e különbségtételnek az az alapja, hogy a 


nagyközösség mindaddig népnek minősül, míg világképe eredeti és differenciálatlan, az idegen 
hatásokat teljesen magához asszimilálja; viszont nemzetnek minősül, amikor tudatilag diffe- 
renciálódik, világképének egysége megbomlik, felsőbb rétegeinek világképe az idegen műveltség 
hatására jellegében is módosul, ám a közös 5Mic-tudat s az eredeti világkép mint ennek alapja 
megmarad. A nép tehát itt nem szociológiai kategória, hanem egy, a maga generatív történe- 
tiségén alapuló, önmagát 3Mix-nek tekintő nagyobb embercsoport kezdeti állapota." S. Varga 
Pál: A ,mi világunk" látóhatára. Elméleti megfontolások a nemzeti irodalom diskurzusainak 
vizsgálatához, in Görömbei András (szerk.): In honorem Tamás Attila, Debreceni Egyetem 
Kossuth Egyetemi, 2000, 464—465. 
§1 Szkhárosi Horváth: Az átokrul, 145—152., 217—220., RMKT II., 212—214. 

Száz évvel később ugyanezt mondatja a magyarokról Zrínyi a Szigeti Veszede- 
lemben Szolimán szultánnal: 


De Isten ostora mast szállót reájok, 
Fösvénység, gyűlölség uralkodik rajtok, 
Nincs szeretet köztök, sem okos tanácsok, 


Kiért esőben van fényös Coronájok.?? 
Így formálódott a sajátos, önkritikus nemzeti hagyomány. Bitskey István szerint 


a nemzettudatnak ez a kritikus hangvétele két szempontból is megkülönböztetett 
figyelmet érdemel. Formailag azért, mert a humanizmusban és reformációban ki- 
kristályosodott s egymással összefüggő toposzok rendszere révén fejeződik ki, így 
válik történelemértelmezéssé, önképpé és identitásmeghatározássá is. Formálódása 
ez olyan nemzettudatnak, amely a múltra épül ugyan, de etikai tanítás, jövőorientált 
útmutatás, válaszút kijelölése is kíván lenni, ilyen módon morális allegóriává válik. 
Ebből a formai adottságból következik, hogy az európai eposzirodalomban is egyedi 
alkotássá válik a Szigeti veszedelem, mivel a kortárs barokk eposzok közt egyedül 
benne jelenik meg a narráció szerves részét alkotó, konkrét és perspektivikus nemzeti 


önkritika. 


Ez a hagyomány ível át a 18. századon, s jut el Kölcseyhez, Vörösmartyhoz. Csak 
emlékeztetőül a Himnuszból: 


Hajh, de bűneink miatt 
Gyúlt harag kebledben, 
"S elsújtád villámidat 
Dörgő fellegedben, 

Most rabló Mongol nyilát 
Zúgattad felettünk, 

Majd Töröktől rabigát 
Vállainkra vettünk. [...] 


2 Zrínyi Miklós: Szigeti veszedelem, I/58. http://mek.oszk.hu/10000/10054/10054.pdf (Letöltés: 
2018. július 16.) 

53 Bitskey lstván: Virtus és poézis, Az önszemlélet és nemzettudat toposzai Zrínyi műveiben, in 
Bényei Péter — Gönczy Mónika (szerk.): Nemzet — identitás — irodalom, Debreceni Egyetem 
Kossuth Egyetemi, 2005, 51. 

Szánd meg Isten a" Magyart 
Kit vészek hányának, 
Nyújts feléje védő kart 
Tengerén kinjának. 

Bal sors a! kit régen tép, 
Hozz rá víg esztendőt, 
Megbünhödtte már e" nép 
A" múltat s jövendőt! 


A Szózatból: 


S népek hazája, nagy világ! 
Hozzád bátran kiált: 

sEgy ezredévnyi szenvedés 
Kér éltet vagy halált !" 


A nemzettudat szempontjából nagy jelentőségű a 17. századtól megújuló ka- 
tolikus egyházban a Patrona Hungariae-kultusz és Szent István tisztelete. 
A Nagyboldogasszonyhoz és Szent Istvánhoz írt 18. századi énekek is azt a múlt- 
szemléletet tükrözik, amelyről fentebb szó esett. Szintén csak az említés kedvéért 
egy-egy versszak a hozzájuk írt énekekből. A Boldogasszony, Anyánk kezdetű 
ének 1715-ből fennmaradt első versszaka: 


Boldogasszony Anyánk, régi nagy Pátronánk: 
nagy ínségben lévén így szólamlik hazánk: 
Magyarországrúl Pannoniárúl, 


ne felejtkezzél el árva Magyarokrúl."" 


Az Ah, hol vagy, magyarok tündöklő csillaga kezdetű ének első változata az 
1763-as Dőri énekeskönyvből: 


Áh! hol vagy Magyarok tündöklő Tsillagja, 
ki voltál valaha Országunk Istápja. 

Hol vagy István király? téged Magyar kíván, 
Gyászos öltözetben te előtted sírván."" 


64 Gacs B. Emílián OSB: Szoszna Demeter György kéziratos énekeskönyve (1714-15), Pannonhalma, 


1938;.55. 


55 Dőri kéziratos énekeskönyv 1763, lelőhely: Pannonhalmi Szent Benedek Rendi Könyvtár. 

Szörényi László kutatásai alapján ismeretes, hogy ,, a magyar jezsuiták — nehéz 
belső küzdelmek után — végül is hasonultak a magyar rendi történetszemlélet- 
hez, melynek központi eleme volt a hun mítosz"."§ Az iskoladrámák magyarság- 
képe a Pázmány Péter idején tevékenykedő Inchoffer Menyhért egyháztörténeti 
munkája" nyomán alakult ki. Bene Sándor szerint Inchoffer 


összekapcsolja a Mária-kultuszt a Pázmány által újjáélesztett és politikai tartalommal 
feltöltött Szent István kultusszal. Ennek a gesztusnak pedig óriási jelentősége lett nem 
csupán a szerző életében, hanem a mű megjelenését követő bő másfél század folyamán 
is. Inchoffer egyháztörténete nem véletlenül lett a 18. század egyik legtöbbet forgatott, 
még iskolai színjátékok alapjaként is használatos, a katolikus egyházi oktatáson és 
prédikációs gyakorlaton keresztül a társadalom hajszálereibe szétáramló nagy narra- 
tívájává: az Annales ecclesiastici Regni Hungariae a katolikus magyarság számára is 
megteremtette a nemzeti identitás történeti legitimációját, méghozzá olyat, amely a 
transzcendens távlatra is nyitott maradt, s így képes volt felvenni a versenyt a protes- 
táns történetteológiával, a választott nép koncepciójával. A protestáns függetlenségi 
tradíció így kiegészült egy katolikus függetlenségi hagyománnyal, amely azután a 18. 
század latin nyelvű, hazafias (sokszor honfoglalási) tárgyú jezsuita epikáján át végül 
szintén a reformkor nemzeti ideológiáiban laicizálódott véglegesen, és olvadt össze 


— részlegesen." 


Más adatok is bizonyítják, hogy valamilyen szinten létezett nem rendi, vagy 
adott országhoz tartozást jelölő, hanem etnikai értelemben vett nemzettudat. 
, A Bocskay-szabadságharc idején a törökök követelik az elfoglalt Érsekújvárban 
rekedt fogoly nőket és gyerekeket. Homonnai Bálint azt üzeni vissza, hogy a 
magyarokat nem adja ki, mert magyarok, a németeket kiadja, mert németek." 
Vagy egy példa Bornemissza Pétertől, ahol a tót és a német szó említése érde- 
kes": , Annak okáért, akár török, zsidó nemzet, akár tót, magyar, német, lengyel 
valaki a Jézust áltatos szívéből igaz urának mondotja azba az Jézus Krisztus lelke 
lakozik és idvezül és a szent gyülekezetbe való."" 


§6 Szörényi László: Hunok és jezsuiták, Budapest, Amfipresz, 1993, 15. 

§7 Inchoffer Menyhért: Annales Ecclesiastici Regni Hungariae, Róma, 1644. 

55 Bene Sándor: A Szilveszter-bulla nyomában, Pázmány Péter és a Szent István-hagyomány 17. 
századi fordulópontja. http://radaygyujtemeny.hu/bene.htmf ftn123 (Letöltés: 2018. július 16.) 
Idézi Lajtai: , Magyar nemzet", 95—96. 

69 Őze: , Bűneiért", 116. 

7 Nem valószínű, hogy korabeli nevén Tótországnak is nevezett Szlavóniában honos etnikumról 
lenne szó, inkább a felvidéki szlovák illik az adott környezetbe, s a német sem csak a Német- 
római Szent Birodalom területén élőt jelöli. 

71 Bornemisza: Post. II. 220. a. Idézi Őze: , Bűneiért", 117. 

Másrészt egészen a 19. századig jellemző volt a hungarus tudatnak nevezett 
jelenség is: magyarnak számít az, aki a Szent Korona alattvalója. Két példa a 
jelenségre. Egyik a 16. századból: 


az erdélyi szászság a 16. században számos irodalmi alkotás szerint a teljes magyar 
történelem eszmei örökösének nyilvánította magát, Christianus Schesaeus (Scheser) 
, Pannoniának bús romlását zengi", Drégely, Eger, Szigetvár és más várak védelmének 
laudatióját szedte versbe, a viszonylag kevéssé ismert Leonhardus Uncius (Untsch) 
pedig Attilától és Árpád vezértől Báthory Istvánig mutatta be latin versezetében a 
magyar történelem nagyjait, akikkel dicsekedhetett az erdélyi szász költő Padovában 
és Krakkóban lengyel, olasz és német tanulótársai előtt."? 


A másik pedig a 18. század közepéről Bod Pétertől: 


sagynak ezen Magyar Tudósok seregekben némellyek Erdélyi Szász és Magyar országi 
Tót Nemzetből valók-is: De azok mind ollyanok, a" kiktől nem lehet sajnállani a" Ma- 
gyar nevezetet. Ugyanis azok magok-is Magyaroknak vallották az idegen országokban 
magokat; írásaik által-is nagy ékességére vóltanak a Magyar Nemzetnek az idegen 
országbéliektől-is Magyaroknak tartatnak. Meg-mutatták azt szorgalmatos fáradtsá- 
gokkal, hogy ők méltán megérdemlik, hogy Haza fiainak neveztessenek." 


Az identitás kérdését színezte a vallási ellentét is, sőt Szűcs Jenő fenti identitás- 
skáláját alapul véve a 16-17. században az egyházi kötődés lehetett a legfonto- 
sabb. Fazakas Gergely Tamás szerint ,a patriotizmus 17. századi alakulástör- 
ténetére nem lehet általánosan alkalmazni egy kizárólagos és egyenes vonalú 
fejlődéstörténeti jellegű narratívát. Olyat, amely a korábbi, felekezeti színeze- 
tű patriotizmus felől a nagyobb távlatú, szekularizált közösségértelmezés felé 
történő, folyamatos és egyirányú elmozdulást jelenítene meg."" A 17. század 
közepén Zrínyi nem említi a magyarok bűnei között a felekezeti széthúzást, de 
ez nem jelent az előbbi értelemben vett egyirányú elmozdulást. Fazakas példája 


72 Bitskey István: A nemzetsors toposzai a 17. századi magyar irodalomban. http://mta.hu/data/ 


dokumentumok/i. osztaly/1 osztaly szekfoglalok/Bitskey szekfoglalo 20041011.pdf, 4. (Letöl- 
tés: 2018. július 16.) 

Bod Péter: Magyar Athenas avagy az Erdélybelyben és Magyar-országban élt tudos embereknek, 
nevezetesebben a! kik valami, világ eleibe botsátott irások által esméretesekké lettek; "s jó emlé- 
kezeteket fen-hagyták Histariájok, mellyet sok esztendők-alatt, nem kevés szorgalmatossággal, 
egybe-szedegetett, és az mostan élöknek, "s ez-után következendöknek tanuságokra. s jora-való 
fel-serkentésekre közönségessé tett. F. Ts. Bod Péter. A" M. igeni Ekklésiában a" Kristus Szolgája. 
h. n. [Nagyenyed] 1766. (XXV-XX.VI. Idézi Lajta: , Magyar nemzet", 107. 

74 "Fazakas: Siralmas, 345—346. 

Filepszállási Gergely: Praesidium Christianorum, Avagy a" Keresztyének között 
Magyarok Fegyvere című 1694-ben megjelent imádságos könyve." Filepszállási 
szerint a protestánsok tartoznak a Magyar Sion, és az ezzel megegyező jelentésű 
Lelki Sion közösségébe. A katolikusokat Naamánhoz hasonlítja." Naamán az 
asszír hadsereg főparancsnoka volt, bélpoklos lett és sok kínlódás után megfo- 
gadta Elizeus próféta tanácsát, megfürdött a Jordán folyóban, ettől meggyógyult. 
Naamán ezután csak Izráel Istenének mutatott be áldozatot. Ezért imádkozik 
Filepszállási a lelki bélbpoklosoknak mondott katolikusokért, hogy térjenek meg 
és legyenek a Lelki Sion tagjai. 

A másik kérdés: a nemesség nem tiltakozott az ellen, hogy egy nemzeti kö- 
zösségbe kerüljön a nem nemesekkel? Pedig Werbőczy alapján csak a nemesség 
a natio Hungarica (és a Szent Korona) teljes jogú tagja. Ilyen tiltakozásra pl. egy 
erdélyi fejedelemnek is lehetősége lett volna: hallván, mit prédikál a pap, felszó- 
lal ellene (pl. a fenti prédikáció ellen Apafy Mihály). A 17. századból tekintélyes 
mennyiségű erdélyi szövegemlék maradt fenn, de erre nem találunk példát. Más 
jellegű konfliktusra igen. Talán a legismertebb: II. Rákóczi György nagyon rossz 
néven vette, hogy Apáczai Csere János az angol puritánok módjára presbitériu- 
mokat akar szervezni. Azzal fenyegette, hogy kilógatja a toronyból; a gyulafehér- 
vári akadémiáról valóban eltávolíttatta. Hasonló, egyházon belüli konfliktusokra 
nemesek és nem nemesek között szintén találunk adatot. Ugrai János a 19. század 
elejének református egyházi viszonyait kutatva talált adatot arról, hogy az egyik, 
félig magyar nemesek, félig magyar jobbágyok lakta faluban a lelkész újítani 
akart: azt szerette volna, hogy legyenek jobbágy tagjai is a presbitériumnak. 
A nemesek erre tiltakozásul nem is jelöltek maguk közül senkit. Lajtos Árpád 
20. századi gyűjtése szerint Szuhafőn ugyanígy, szinte minden területen elkülö- 
nülnek egymástól a nemesi leszármazottak (derékiak) és a jobbágyszármazékok 
(partiak)." Pedig ez Hobsbawm szerint igencsak a nacionalizmus kora. 

A 18. században Losontzi István: Hármas kis tükör című tankönyve volt a 
honismeret legfontosabb forrása. Ez minden idők legnépszerűbb magyar nyelvű 
tankönyve: 1773-as második kiadásától viseli ezt a címet, 1848-ig legalább hat- 
vanhatszor adták ki, majd 1848 után még ötször." A szerző részben káté (kér- 
dés-felelet), részben verses formában mutatja be a Szent Históriát (a teremtéstől 


7 o. 

76 Naamán az Ószövetségben: 2Kir 5,1—27. 

77 Lajtos Árpád: Nemesek és partiak Szuhafőn, Miskolc, 1979. Idézi Gyáni Gábor — Kövér György 
(szerk.): Magyarország társadalomtörténete a reformkortól a második világháborúig, Budapest, 
2006, 61—62. 

78 Lajta: , Magyar nemzet", 208—209., 238. Losontzi István: Hármas Kis Tükör c. művének szö- 
vegét az 1773-as kiadás alapján idézem. A kiemelések mindenhol eredetiek. http://mek.oszk. 
hu/15100/15190/15190.pdf (Letöltés: 2018. július 16.) 


58 e 


Czegledi Tortenelem, beliv.indd 58 Ka 2019.01.11. 9:14:41 


KÖZÖSSÉGI TUDATFORMÁK A TÖRTÉNELEMTANÍTÁSBAN 


Jeruzsálem Kr. u. 70-es lerombolásáig Izráel történetét és Jézus életét), majd 
Magyarország és Erdély történetét, kormányzatát és földrajzát. A földrajzi rész- 
ben is találunk történelmi eseményeket, mint pl. Baranya vármegye esetében: 


Baranya Vármegye vagyon utoljára, 

Melly igen áldott föld termékeny-vóltára. 

Itt Péts, Pétsváradja, Harsány, Siklós vára, 

"S Moháts, hol népünknek lön egykor nagy kára." 


A! Magyar Nemzetről szóló rész első szakaszának címe: A" hunnusokról. A szerző 
megkérdezi az olvasót: Mitsoda nemzet vagy? A válasz: Magyar nemzet vagyok." 
Tehát a Bonfini óta hagyományosnak mondható hun-avar—magyar rokonság 
szerint ismerhetjük meg a magyar történelmet a könyv kiadásáig (új kiadás ese- 
tén hosszabbítottak a szövegen). A szerző a magyar nép és Magyarország tör- 
ténete között nem lát különbséget. Az idézetek azt is mutatják, hogy a nép és 
nemzet szavak jelentését sem különíti el. 

Nem foglalkozik a nemesség eredetével sem, csak a tényt rögzíti, hogy vannak 
nemesek: , KIlérdés]. A Világi Nemesek hány Rendben vagynak ? Elflelelet]. Két 
rendben: Mágnások, vagy Köz Nemesek." A szerző minden kommentár, ismerte- 
tés nélkül említi Werbőczyt: , K. Minémű Törvényekkel élnek a Magyarok? E. 1. A 
Tripártitummal, mellyet egyben szedett Verbötzi István, és appróbáltatott 1514- 
ben, Uladislaus Király által. 2. Az Ország-gyűlésén végezett Decretomokkal."?? 
Az Aranybulláról is csak futtában szól II. Andrásnál, aki a Szentföldről , viszsza 
jövetele után a Nemeseket, és az Erdélyi Szászokat nagy Privilégiumokkal meg- 


ajándékozta, a!" kiknek vitézségeket a! sz[ent]. földön tapasztalta"."? 


Dózsa felkelését viszont saját koráig élő hatásával említi: 


Ennek idejében támadott Magyar Országban a! Keresztes paraszt had, 1514-ben, 
mellyet a" Magyarok Kurutzoknak neveznek. Ezeket Bakáts Tamás Esztergomi Érsek 
a" Törökök ellen gyűjtötte öszve, adván nékiek Vezéröl Dósá György nevü székely em- 
bert; a" kik-is at midőn földes Uraiktól a" szolgálatra erővel-is viszsza vonattatnának; 


azok ellen támadtanak, az Urakat ölték, pusztították. Tsáki Jánost, Tsanádi Püspö- 


79 [Losontzi: Hármas, 41. Kiemelések az eredetiben. 


Uo., 68. Későbbi kiadásokban a , Mitsoda nemzetből vagy — Magyar nemzetből vagyok" változat 
szerepel. 

Losontzi: Hármas, 54. 

82 TJo., 63. 

$8 Do 113; 

köt elevenen nyársban vonták, és több kegyetlenségeket-is tselekedtenek. De végre 
Zápolya János Erdélyi Vajda őket Temesvárnál meg-verte, sokakat közzülök el-fogott, 
és kegyetlen halállal ölettetett-meg. E" támadásért az Ország gyűlésében, igen nagy 


járom alá vetették a: Nemesek a! parasztokat, melly alatt ma-is nyögnek." 


Arról, hogy Magyarországot több etnikum lakja, nem sokat lehet megtudni a 
könyvből. A szerző Horvátországot, Szlavóniát, a Határőrvidéket nem mutat- 
ja be könyvében; csak arról ír, hogy Horvátországot S. Ladislavs, Dalmáciát 
Colomanys király foglalta el?. A történeti áttekintésnél szól a szászok, kunok 
középkori betelepüléséről. Pozsony megyétől kezdve áttekinti Felső-Magyar- 
országot, de csak egy utalás van a szlovákokra: , Német-Liptse, Botza, számos 
népű Tót-Városok""§, illetve még egy Békés vármegyénél: , Tsaba, Szarvas népes 
Tót Helységek"". Ung vármegyénél kerülnek elő a ruszinok: , Orosz-vég nagy 
helység, az Orosz Püspök helye". Már az egész Dunántúlt, Duna-Tisza közét és 
Bánátot bejárva jutott el Békés vármegyébe, s itt ír először svábokról: ,, Birinkét 
munkás Svábok lakják""; majd Máramarosnál németekről: , Viskét jó fonó szövö 
Németek lakják"". 

Erdélyről szólva viszont tételesen felsorolja az itt élő etnikumokat a Lakosai 
című fejezetben (ilyen Magyarországnál nincs): , Erdélynek fö Lakosai, Magya- 
rok, Székelyek, és Szászok , kik közzé egyelettenek, Oláhok, Oroszok, Örmények, 
Bolgárok, Görögök, "Sidók és Tzigányok"". E rövid bevezető után a felsorolt et- 
nikumoknak egy-egy bekezdést szentel. Témánkba a magyar és a székely illik: 


1. A Magyarok egy eredetüek és hajlandóságúak a? Magyar Ország-béliekkel. Ba- 
rátságotok, vendégeskedök, pompások. 2. A Székelyek, Siculi, a régi Magyaroktól 
származtanak. Az Ország! határát a" Kunok és Tatárok ellen bizonyos szék-helyekben 
örzötték, a" honnan Székhelyeseknek, avagy Székelyeknek neveztettek. Jó Katonák, a" 
Lovasokat Ló-fő-székelyeknek, Primipilos, a" Gyalogokat Darabantoknak, Pixidarias, 
hivják. Régenten szép szabadsággal birtanak, de már a" mellől igen el-estenek.? 


84 TJo., 128—129. 
85 To., 106—107. 
86 TJo., 34. 

87 TUo., 47. 

85. To; 43 

89 To 47. 

99. To 50; 

91 To., 147. 

25. 060. 147 

A vármegyék, a székely és szász székek leírásánál nincs utalás arra, melyiket 
(vagy melyik helységet) milyen arányban lakják egyes etnikumok. A vallások 
áttekintésénél olvashatunk rövid áttekintést vallás és etnikum kapcsolatáról. 


A fenti, 16—18. századi szövegekkel és a szövegekkel foglalkozó kutatók elem- 
zéseit áttekintve arra szerettünk volna rámutatni, hogy nem szabad felejtésre 
ítélni azt a kulturális emlékanyagot, amely a 16. század óta jelen van a magyar 
irodalmi, vallási és politikai helyzethez kötődő alkotásokban. A régi magyar 
irodalmi emlékek alapján az etnikai alapú magyar nemzettudatnak nincs köze 
az ,egységes gazdasághoz, piachoz és infrastruktúrához""?. Természetesen ez 
a korai nemzettudat, vagy protonacionalizmus a 19. században a korábbihoz 
képest megerősödött, s jellemző lett rá Anthony D. Smith négy pontba szedett 
taxonómiája. Ebben a korszellemnek is hatása volt. 

A magyar és más nemzettudatok összehasonlítása nem célunk. Ugyanakkor 
méltányolhatjuk Hobsbawm, Andersen és mások erőfeszítését, s helyenként igazat 
adhatunk nekik. Például az Anderson említette mesterségesen alakított közösség- 
tudat hasonló lehet a 19—20. századi jugoszláv és csehszlovák identitáshoz, de ezek 
a 20. század végére eltűntek. A 20. század utolsó éveiben a jugoszláv polgárháború, 
vagyis a katolikus horvátok, ortodox szerbek és mohamedán bosnyákok kegyetlen 
háborúja pedig arra is figyelmeztet, hogy etnikai és vallási identitás még ma is 
szorosan összefonódhat, szó sincs arról, hogy a nacionalizmus a vallás helyébe 
lép (bár az a katolicizmus és ortodoxia, aminek nevében a polgárháború hevében 
időnként cselekedtek, elég torz formája a kereszténységnek). 

Szűcs Jenő szintén idézett identitási skálája lehet talán a legjobb értelmezési 
keret. Koronként változhatnak a preferenciák, a domináns, a visszaszoruló és az 
újonnan jelentkező identitásformák. Láthattuk, hogy az egyházhoz és társadal- 
mi réteghez való tartozás is hosszan él, a 20. században is, habár az Hobsbawm 
szerint ,a nacionalizmus kora". 

Azon is érdemes gondolkodnunk, napjainkban mennyire általános egy-egy 
ilyen identitási lista. A mai magyar társadalom mentalitása sokkal változatosabb; 
ha kérdőíves módszerrel kutatnánk a kötődéseket (sőt azok mélységét, fontossá- 
gát), könnyen lehet, hogy meglepő eredményt kapnánk. 

Az oktatásban napjainkban a kompetenciaközpontú fejlesztés érvényesül, a 
történelemtanításnak is ez ad átfogó keretet. Ezen a kereten belül a 14-19 éves 
középiskolai korosztály előtt foglalkoznunk kell a közösségek szerveződésével, a 
közösségi emlékezet és az identitásformák keletkezésével és változásával. Ezzel 
segítjük a diákokat abban, hogy megleljék helyüket gyorsan változó világunkban. 


93 Javaslatok, I. A rész (oldalszám nincs). 

ÉLMÉNY ÉS EMLÉKEZET: HELYZETEK ÉS LEHETŐSÉGEK 
A PROTESTÁNS ISKOLÁKBAN! 


———a0R—— 


BEVEZETÉS 


2017-ben a reformáció 500. évfordulóján előadások, tanulmányok sokaságában 
kerül terítékre a protestantizmus jelentősége, a protestáns hagyományok. Ha- 
zánkban ezen belül az is, hogy mit adtak a protestáns iskolák a magyar műve- 
lődésnek. Ezt az előadást (és az előadás nyomán született tanulmányt) is bele 
lehet ebbe a sorba illeszteni. De lehet, hogy kilóg a sorból. Egyrészt változékony- 
nak, kortól, ízléstől függőnek érzi a hagyományt, s más kifejezést ajánl helyette. 
Másrészt a mit adtak kérdését szeretné más irányból megközelíteni. Az ünnepi 
alkalom adja az inspirációt, ezért az előadás a szó szoros vagy mainstream értel- 
mében nem neveléstörténeti jellegű. Inkább az egyházi iskolákra jellemző sajátos 
nevelési helyzetekre próbálja felhívni a figyelmet. Előadásomban a protestáns 
szó szerepel, de elsősorban református szempontból tekintem át a témát, habár 
a probléma részben evangélikus közegben is releváns. 


HAGYOMÁNY ÉS EMLÉKEZET 


Ha a református sajátosságokra gondolunk, akkor lehet, hogy először a refor- 
mátus templom jut eszünkbe. Falai fehérek, a szószéknek van központi helye. 
Az istentisztelet fontos eleme a prédikáció és a zsoltárok éneklése; méghozzá 
Szenci Molnár Albert 17. századi fordításában. De arra is gondolhatunk, hogy a 
reformátusok (és az evangélikusok is) a keresztyén szót használják a keresztény 
helyett. A szimbólumok világában pedig szóba jöhet, hogy a magyar reformátu- 
sok nem használják a keresztet, nem térdelnek le imádkozás közben. 


! Előadás, A protestantizmus művelődéstörténeti szerepe — különös tekintettel a 19—21. századi 


oktatásügyre" című szimpóziumon 2017. szeptember 7-én a Magyar Nemzeti Múzeumban. 

A református iskola kapcsán Móricz Zsigmond Légy jó mindhalálig című regé- 
nye jut sokaknak eszébe, a tájékozottabbak Szabó Magda írásaira, mindenekelőtt 
az Abigélre gondolhatnak. Ezekből a könyvekből a szigorú, fegyelmező iskola 
képe rajzolódik ki. A légkört áthatja a rendezett életmódra, megszilárdult erkölcsi 
elvekre törekvés. Ezek a sajátosságok adják a református hagyományok elemeit. 
Ez a hagyomány stabilitást sugall. 

Ha a hagyomány mibenlétét vizsgáljuk, akkor a felhasználható forrásokról 
is szólnunk kell. Hayden White egyik tanulságos gondolata, hogy a 19. századi 
francia társadalomtörténetet könnyebben meg lehet ismerni Balzac regényeiből, 
mint történészek kutatásaiból. White így ír erről: ,a szövegek (pl. egy történész 
tanulmánya és egy regény, C. S.]T mint vegymással versengő elbeszélésekx a scse- 
lekményesítésx különböző módjai szempontjából szembesítendők egymással"? 
Ez lehetőséget ad arra, hogy témánk feldolgozásához a visszaemlékezéseken kívül 
felhasználhatjuk az irodalmi alkotásokat, így akár az előbb említett regényeket is. 

Az európai történettudományban a 20. század utolsó harmadában lett kiemel- 
kedő jelentőségű az emlékezetkutatás. Elsősorban Pierre Nora és Jan Assmann 
munkásságának van nagy hatása. Pierre Nora az emlékezet konstruált voltára 
hívja fel a figyelmet: Franciaország történelmének példáin mutatja be, hogy tár- 
sadalmi konfliktusok és időről időre színre lépő szellemi áramlatok más-más 
szemléletét adják egy közösség múltjának. Így a francia nemzeti identitás is át- 
alakul mindezek során?. Jan Assmann főleg ókori keleti példákon (az ókori Izráel 
példáján, az Ószövetségen keresztül) érzékelteti az emlékezet és a történettudo- 
mány különbségét. Az emlékezet egy közösség alkotása: , csak a jelentőségteli 
múltra emlékezünk és csak az emlékezetben tartott múlt múlik el jelentőséggel". 
A jelentőséget adott kor értelmisége vagy vezető csoportja fogalmazza meg, s 
igyekszik szemléletét a közösséggel elfogadtatni. 


HAGYOMÁNY ÉS FEGYELEM 


Érvényesek-e a gondolatok a hazai protestáns világban is? A válaszhoz a hagyo- 
mány elemeinek átalakulását kell figyelnünk. Ha visszatérünk a példáinkra, a 
templom képe változáson ment keresztül. A 16. században lemeszelték a temp- 
lomok középkori freskóit és növényi ornamentikát festettek a fehér felületre. 


Hayden White: A történelmi cselekményesítés és az igazság problémája, in Braun Róbert (ösz- 

szeáll.): A történelem terhe, Budapest, Osiris, 1997, 256. 

: "Pierre Nora: Emlékezet és történelem között. Válogatott tanulmányok, ford. K. Horváth Zsolt, 
Budapest, Napvilág, 2010, 13—27., 290—293. 

1 Jan Assmann: Kulturális emlékezet, Budapest, Atlantisz, 2004, 77. 

A 18. század végétől viszont előtérbe került az a szemlélet, hogy a templom 
falainak teljesen fehérnek kell lenniük; így a legtöbb helyen a növényi díszítés 
is eltűnt." Szokásba jött a kazettás famennyezet, s a mennyezet mintáit a temp- 
lom központi terében, az úrasztala, a szószék és a padok oldalára is felfestették. 
Számtalan ilyen templom épült, de a 19. században egyes helyeken a lelkész biz- 
tatására, lemeszelték ezt a díszítést — ahol könnyen elérhető volt —, nehogy ezek 
nézegetése elvonja a figyelmet a prédikációról. Más helyen a templom bővítése 
miatt szabadultak meg a festett kazettáktól, bútoroktól." 

Az iskola világára áttérve köztudott, hogy a 16. században a reformáció terje- 
dése idején alakultak az első protestáns kollégiumok (pl. a debreceni református 
kollégium). A 17. század közepétől az ellenreformáció terjedésével több kollé- 
gium üldöztetés élt át, válságos helyzetbe került. A leghíresebb a sárospataki 
református kollégium sorsa: Báthory Zsófia rekatolizációja után az addig bőkezű 
patrónus Rákóczi-família nem érezte magáénak az intézményt. Erdélyben az 
1657-1664 közötti háborús időszak, majd a Rákóczi-szabadságharc idején a la- 
bancok támadásai okoztak szorult helyzetet. A 18. században, a csendes ellenre- 
formáció idején egészen II. József türelmi rendeletéig szintén sok joghátrány érte 
kollégiumainkat, a legsúlyosabb a pápai kollégium elüldözése volt. Csak a hatá- 
rozott védekezés, az iskolákhoz való ragaszkodás segíthetett. Nem véletlen, hogy 
erős maradt a katolikus egyházzal szembeni gyanakvás. A gyanakvást bezárkó- 
zás kísérte. Bitskey István a Debreceni Református Kollégium Nagykönyvtárában 
vizsgálta a 17. századi katolikus szerzők könyveihez írt margináliákat. Szerinte 
a konfesszionális kötődés által megszabott alapállás eleve meghatározta a befo- 
gadó viszonyát az olvasott szöveghez. Töprengésnek, kérdések megfogalmazásá- 
nak, dilemmák jelzésének, azaz valódi dialógusnak, eszmecserének nyoma sincs 
itt; a szerző és az olvasó egyaránt apologetikus pozíciót foglalt el. A hitvitázó 
írásoknak ezért egyik fontos funkciójaként az önigazolást, az önreprezentációt 
jelölhetjük meg. Jórészt a saját álláspont minél pontosabb megfogalmazására 
törekvő identitásképző szövegeknek minősíthetők, mintsem meggyőző érve- 
lésükkel hatást elérő, a vitapartnerek nézeteit alapvetően befolyásoló szellemi 
fegyvereknek."" A szerző szerint érdemes lenne folytatni a kutatást, mert elkép- 
zelhető, hogy a fordítottjára, tehát a valódi dialógusra is van példa. 


5 "A freskók lefestésére, növényi ornamentika festésére, majd annak fehérre festésére példa lehet 


a Bereg megyei Csaroda református temploma. 

Például a hódmezővásárhelyi Ótemplomban az 1870-es években a bútorok egy részét szürkére 
festették, majd a századfordulón a templom teljes belső berendezését eltávolították. 

Bitskey István: , Nemúgy bátya!" Marginálisok Pázmány Kalauzában, in Jankovics József 
(főszerk.) , Nem sűlyed az emberiség!"... Album amicorum Szörényi László LX. születésnapjára, 
Budapest, MTA Irodalomtudományi Intézet, 2007, 479. http://www.iti.mta.hu/szorenyi60.html 
(Letöltés: 2018. július 16.) 

A korszak nevelésének másik, hosszan továbbélő eleme a fegyelem, ami jel- 
lemzője volt a katolikus nevelésügynek is; s ezt e témát is érdemes lenne kutatni. 
A fogalom jelenti egyrészt az iskolai, leginkább órai fegyelmet. Közismert, hogy 
ennek érdekében a testi fenyítés is bevett módszernek számított. A templomban 
is volt fegyelmezés: a békéscsabai evangélikus nagytemplom felső karzatán, ahol 
a diákok ültek, máig láthatók a padokban kifaragott lukak, ahová a pedellusok a 
pálcájukat szúrták. Innen vették ki, ha a rossz gyereket figyelemre és fegyelemre 
akarták bírni. Szabó Magda szerint viszont a debreceni Kossuth utcai templomban, 
ahová ők az iskolával átvonultak, nem volt felügyelő. Visszaemlékezése szerint 


Agancsos barátnőm a templomban az egyenkalap alatt csavarta szőke haját gumi- 
villába, én körömlakkot vittem a padba, és halálmegvető bátorsággal figyeltem, hogy 
kanyarog a lakkszag a lassú zsoltárdallam mellé, máskor meg még a miatyánk előtt 
kilógtunk konvojszerűen a Kossuth utcai templom hátsó oldalán, hogy elérjük a mo- 


ziban az olcsó diákelőadást?. 


A fegyelem másik aspektusa a fegyelmezett gondolkodás volt: a fogalmak pon- 
tos ismerete és használata, az olvasott szöveg tartalmának alapos megértése. 
A fegyelmezett gondolkodás egyik sarokkövének számított a latin nyelv rend- 
szeres tanulása és használata. A nyelvtani szabályokat fiatalon, kb. 10-12 éves 
korban nagyon alaposan megtanulták, a kivételekkel együtt. Sajnos a latinnak 
,buktatótárgy" szerep is jutott: aki az említett 10-12 éves korban nem tudta az 
elvárt szinten tanulni, annak ott kellett hagyni a gimnáziumot. 


TANÁRI PROFESSZIONALIZÁCIÓ 


A fegyelmezett gondolkodáshoz a 19. század közepétől, utolsó harmadától új 
helyzet társult: a tanári professzionalizáció. Néhány évtizedig egymás mellett 
tanítottak az idősebb generációból származó, általában lelkész képesítésű, peda- 
gógiai stúdiumokat nem végzett tanárok és a fiatalabb, szakszerű diszciplináris 
képzéssel és pedagógiai ismeretekkel felvértezett szakemberek. Hogyan látták 
őket a korabeli diákok? Érzékelték-e azt a többlettudást, amit a professzionalizáció 
jelentett?" 


8 


Szabó Magda: Kívül a körön. http://dia.pool.pim.hu/xhtml/szabo magda/Szabo Magda- 
Kivul a koron.xhtmil (Letöltés: 2018. július 16.) 

A tanári professzionalizációról Németh András: A magyar pedagógia tudománytörténete. 
Nemzetközi tudományfejlődési és recepciós hatások, nemzeti sajátosságok, Budapest, Gondolat, 
2004, 181—244. 

A válaszra Hayden White-tól vezérelve nézzünk bele először Móricz Légy 
jó mindhalálig című regényébe!" Móricz említi, hogy vannak szakképzett és 
szakképzetlen tanárok, s a szakképzetlenek valahogy szimpatikusabbak. A tanári 
munka hatékonysága általában alacsony. Előbb néhány példa a szakképzetlenek- 
re. Szűts Istók tornatanár 


papnak készült, de rendes szokás szerint hamarabb házasodott, mint állása lett vol- 
na, s mivel a kollégium dísze volt tizenkét esztendőn át, megválasztották az öreg 
Zábráczky professzor nyugdíjba vonulása után tornatanárnak. Az öreg Zábráczky 
tudniillik szépírást és tornát tanított, mert ehhez a két tantárgyhoz nem kellett sem- 
mi képesítés, sem képesség: ő még a régi világ embere volt [...] egy régi püspöknek a 
teremtménye". 


Hasonló volt a magyartanár: 


A magyart egy fiatal segédtanár tanította, akinek már megjelent egy-két verse egy 
budapesti lapban, s mindenki azt mondta róla, hogy rém nagy költő. Tulajdonképp 
esküdtfelügyelő volt, vagyis végzett teológus, aki néhány órát tanított a gimnázium- 
ban, s felügyelt a bentlakósokra. Ez a tanár fiatal volt, még semmi bajusza se volt, de 
már olyan szórakozott ember volt, amilyet sose látott életében, akárhányszor egészen 
összevissza szavakat mondott, s mindjárt elpirult, aztán olyan ijedten nézett körül, 


mint egy megijesztett kiskutya. 
A matematikatanár viszont 


egy ideges, kemény legény volt, agyagsárga, lobogó haja volt, s felfelé törülve viselte, 
szigorú, villámló szeme volt, s kemény ökle. [...] Vőlegény volt, s úgy csapkodta a krétát 
a táblához, hogy pattogott, néha az ötödik padban ülőknek is majd kiverte a szemét 
a krétadarab. Nem is sokat törődött a számtannal, eszében sem volt, hogy a számtan 
törvényeit megfigyeltesse, megértesse, megszerettesse, hogy a gyermeki lelkeket fel- 
nyissa, mint a drága kis kapukat a tudás számára; hanem abban a pillanatban, mikor 
egy gyerek csukott szemekkel állott a törtszámok előtt, kitört rajta a düh: , Még ennyit 
se tudsz, te szamár!" — s zengett a négy fal." 


Móricz Zsigmond: Légy jó mindhalálig, Budapest, Athaeneum, 1921. 
tazdllt Ú [o zAB EG 

12 Uo., 30. 

18 Os 2Z 

Ez a jellemrajz akár Karácsony Sándortól is származhatott volna. A regénybeli 
földrajztanárnál viszont a színvonalas szaktudás és a szórakozottság elemei ke- 
verednek, ő az, akit valóban szeretettel ábrázolt Móricz. 

Móricz a vallástanárról sincs jó véleménnyel, de egyéniségének pozitív oldalát 
is említi: 


a vallástanár, Valkai tanár úr, nem volt emberevő, szépen kisegítette a felelettel a gye- 
reket: ugye, ez volt... s elmondta a leckét, annak csak éppen rá kellett mondani, hogy 
igen vagy nem... És aztán lehetetlenség volt, hogy valaha egy gyerek nemet mondott 
volna, mikor igent kellett mondani, mert Valkai tanár úr úgy kérdezett, hogy: , Ugye 
Jákóbnak tizenkét fia volt? — Nagyon jól van"." 


Ugyanakkor 


Misi még késő öregkorában is visszaemlékezett ezeknek az óráknak az unalmára: 
mert ez az áldott jó ember oly halálos közönnyel foglalkozott a tananyaggal, mintha 
kukoricát morzsolt volna szakmányba. Később a kisdiák kereste, hogy hol találta meg 
legelőször életében a természetfölötti dolgokra való gondolást, de olyankor sohasem 
jutott eszébe sem Valkai tanár úr, sem a többi vallástanár. Az édesanyja jutott eszébe." 


— s itt érdemes arra gondolnunk, hogy az író édesanyja református lelkész gyer- 
meke volt. De a regényben néhány sorral később Móricz egyértelműen rosszra 
értékeli a református hitoktatást: , mikor a hittanórákra gondolt, fáradtság lepte 
meg és unalom, hatodikban fekete pápaszemet kellett viselnie, mert fájt a szeme; 
akkor mindig aludt a vallásórán, mert soha olyan vallástanárral nem tudott ta- 
lálkozni, aki e legiszonyúbb és legizgatóbb dolgok tárgyalásánál képes lett volna 
gyermeklelkét megrezdíteni." Móricz hittanórai élményeit tehát a tanár közönye 
és a diákok unalma határozta meg. A regény szerint istenélményét édesanyjának 
köszönheti, akivel éjjel a csillagokat és a bogarakat nézve jutottak el a Teremtő- 
höz: , ki csinálta, ki csinálta, ki találta ki... Van... de miért van... meddig van... mi 
lesz aztán... mi volt azelőtt... Mikor ezekre gondolt, mindig összegubbaszkodott 
egészen kicsire, s a térdét átfonta a karjával, mint azokon a csillagos éjszakákon... 
s ez volt az ő vallása..."S. Ezek alapján az otthonról hozott hatásoknak köszön- 
hető, hogy miután Móricz három helyet (Debrecen, Sárospatak, Kisújszállás) 
bejárva leérettségizett, mégis a református teológiára jelentkezett, de csak két 
évig járt oda. Természetesen egyetlen író emlékei csak adalékot szolgáltatnak a 


4 Uo., 28. 
15 TJo., 28—29. 
16 To., 29. 

vallásoktatáshoz, de 1945 előtt maturált öregdiákokkal beszélgetve több hasonló 
vélekedéssel találkoztam. A vallás iránti egyre erősödő közöny a két világháború 
közötti teológiai irodalomban is visszatérő téma. Bár a kutatás elején vagyok, 
de ebben a forráscsoportban eddig nem találkoztam azzal a felvetéssel, hogy a 
közönyhöz a hittanórák is hozzájárulhattak. Karácsony Sándor említ egy vallás- 
tanárok körében végzett kutatást. Ebben azt vizsgálták, miért vannak problémák 
a vallásoktatásban. A kutatás eredménye szerint egyiküknél sem volt önreflexió, 
mindenki valamilyen külső körülményt tartott felelősnek." 

Karácsony Sándor többé-kevésbé hasonló képet rajzol a debreceni református 
kollégiumról. Ő is szembeállítja az idősebb és a fiatalabb tanárok módszerét, 
stílusát. 


Az öregek - nem is volt némelyiknek oklevele, , jogosított" tanár volt, lelkészi képesí- 
téssel — úgy tanítottak és neveltek, ahogy Isten éppen tudniok engedte, szerfölött ,,ci- 
gányfülre". Kisebbik baj az, hogy az öregeket rajongva szerettük, és mai napig ellágyul- 
va emlegetjük. [...] Az öreg debreceni tanárok emberek voltak. Szuszogtak, vicceltek, 
haragudtak, és latinul meg görögül tudtak. [...] Az egyik öregnek például szabad volt 
patáliát csapni, igazságtalan szekundákat beírni, pofonokat osztogatni történetesen 
ártatlanoknak valami félreértés miatt, amiről kiderült, hogy ő tehet róla, nem mi. Óra 
végén az volt az osztály közvéleménye az esetről, hogy bizonyosan két vastag harisnyát 
húzott, és nagyon szorította a cipője. Ezért is tudtunk nála, mert ezért is szerettük. 
Nagyon objektív és nagyon primitív módszer ez. Ember volt, mint mi. Ő tudott latinul, 
nekünk meg tanulnunk kellett latinul. Tőle lehetett, nekünk muszáj volt." 


Ezzel szemben ,,a fiatalok módszeresen tanítottak. [...] a fiatalokat elviselhetetlen 
teherként hordoztuk, éspedig kivétel nélkül." , A fiatalok két lábon járó sne- 
velés-x és stanításxc-absztrahálások voltak, nem is nagyon derült ki, tudnak-e, 
nem-e. Ők nem tudtak vagy nem-tudtak, hanem stanítottakx." Ha az öreg tanár 
adott fel sok leckét, megtanulták, , ugyanakkor a fiatal tanár latinból csak 15 sort 
adott fel, és haragudtunk rá mégis" — írja Karácsony. A két csoport különbségé- 
nek szummája: az öregek , őszintén adták bele a közös munkába egész egyénisé- 
güket."" Ez a gondolat Karácsony szemléletének az egyik kulcsa. 


Karácsony Sándor: A magyarok Istene, Budapest, Széphalom Könyvműhely, 2004, 167. 
Karácsony Sándor: Magyar észjárás, Budapest, Magvető, 1985, 438—441. Kiemelés az eredeti- 
ben. 

5  Uo., 441. 

ÉLMÉNYSZERŰSÉG 


A másik kulcs az élményszerűség. Karácsony az 1920-as évek elején 
szülővárosában, Földesen próbált olyan iskolát szervezni, amelyben érettségi 
bizonyítványt kaphatnak egyszerű parasztgyerekek, akik a gimnáziumi oktatásba 
nem kerülhettek be. Sok élményt adott neki ez a próbálkozás és ő is az élményre 
helyezte a hangsúlyt. Például a helybeli gyerekek valamennyire tájékozódtak a 
csillagos égbolton, s erre alapozva magyarázta el, miért gömbölyű a Föld." 

Közismert Karácsony mély vallásossága is, és rendszeralkotó szemlélete. 
A magyar nyelvet az alárendelő szemléletű indoeurópai nyelvekkel szemben 
mellérendelőnek tartotta. Ilyennek látta a református egyház felépítését is: a 
lelkész és a presbitérium egymás mellett állva építi a gyülekezetet. A tanár-diák 
viszonyban az élményszerűség mellett a mellérendelésnek is érvényesülnie kell, 
vagyis az egymás iránti odaadó figyelemnek. Követői mélyen elköteleződtek irán- 
ta, a külvilág szerint szinte bálványozták őt. Sajnos kevés idő adatott számára: 
miután debreceni katedrájától megfosztották, 1952-ben elhunyt. Az új, állítólag 
népi-demokratikus hatalom nem tette lehetővé, hogy tanítványai megpróbálják 
megvalósítani Karácsony eszméit. 

Ha közben az egyházra is pillantunk, itt is előkerült az élmény, vagyis a vallási 
élmény kérdése. A két világháború közötti időben a mai korhoz képest hatalmas 
tömeg járt vasárnaponként templomba, nagyrészt élt a hagyományos népi val- 
lásosság. Az előbb említett, terjedőben lévő vallási közöny mellett viszont volt 
egy másik vissza-visszatérő kérdés: a kisegyházak, közismert (némileg lekicsinylő 
szóval) szekták terjedése. Míg a hagyományos református vallási életre a kimért, 
mértéktartó, érzelemnyilvánítást kerülő szemlélet jellemző, addig ezek az új 
közösségek éppen a megtérés élményét hangsúlyozták, és közösségeikben olyan 
otthonra lelhettek a hívek, amit a hagyományos egyházban nem találtak meg. 

Hogyan fogta föl ezt a problémát a református teológia? Talán a legjobb vá- 
lasz: távolságtartóan. Volt olyan vélemény, hogy a szektákra , tévelygő és beteg 
vallásosság és torz hitigazságok" jellemzők?. Ehhez kapcsolódott az a vélemény, 
hogy a református egyházban nincs szükség vallási élményre. Még Karl Barth 
is így látta. Barth szemlélete az 1940-es évek elejétől szinte az 1990-es évekig 
meghatározó maradt, sokak szerint ő volt a 20. század legnagyobb református 


0 Karácsony Sándor: Kísérleti parasztgimnázium Földesen, az 1919—20. tanévben, in Hatvany 


Karácsony Sándor örökösei, 1994, 7—18. 

Sebestyén Jenő: A református ember theologiai műveltsége, in Németh Pál (szerk.): Magyar 
református önismereti olvasókönyv. Válogatás a XX. század első felének református teológiai 
irodalmából, Budapest, Kálvin, 1997, 415. 

teológusa. Tavaszy Sándor Karl Barth-ot elemző tanulmányában kiemeli, a mes- 
ter szerint az élmények helyett az alapos, rendszeres bibliaolvasásra kell töre- 
kedni.? De olyan véleményt is olvashatunk (lehet, hogy Barth-tól függetlenül), 
hogy a megtérés egy észrevehetetlen folyamat. Sebestyén Jenő szerint , normális 
körülmények között nem megrázó belső forrongások útján kell az élő, öntudatos 
hitre, a megtéréshez eljutni, hanem valósággal lassan, észrevétlenül kell keresz- 
tyénné lennie, úgy, hogy bár a maga öntudatos keresztyénségéről számot adni 
tud ugyan, de arról, hogy hogyan és mikor tért meg, nem."? (E sorok írója szinte 
fel sem tudja fogni, hogyan lehet ez...) 

1948-ban az egyházi iskolák államosításával? a protestáns iskolai hagyomány 
megtört, csak a Debreceni Református Kollégium Gimnáziuma élte túl a Ráko- 
si- és Kádár-rendszert. Ezért is érdemes inkább emlékezetről, mint hagyomány- 
ról beszélni a magyar protestáns iskolák esetében. Másrészt az 50-es évektől 
a megfélemlítés légkörében az istentiszteletek élményszerűsége is , lekerült a 
napirendről": gyanússá vált a nagy hatású lelkész, sőt éppen jól végzett munkája 
miatt szenvedett hátrányt. 


KITEKINTÉS: AZ EZREDFORDULÓ UTÁNI HELYZET 


Az egyházi életben hellyel-közzel néhány dolog megváltozott. A középkori temp- 
lomokban műemléki feltárással láthatóvá tették a középkori freskókat, így eze- 
ken a helyeken a falak megszokott fehérsége megszűnt. (Legjobb példa éppen 
a vizsolyi biblia szülőhelyén emelkedő vizsolyi református templom lehetne.) 
A század végén egyes helyeken keresztet állítottak atemplomban. Ma már előfor- 
dul, hogy a lelkész prezentációval színesíti a prédikációt. Mindezek azt mutatják: 
a hagyomány nem statikus. Az értelmező közösség változtatja annak elemeit. 


2 Tavaszy Sándor: Barth, a teológus, in Németh Pál (szerk.): Magyar református önismereti ol- 


vasókönyv. Válogatás a XX. század első felének református teológiai irodalmából, Budapest, 
Kálvin, 1997, 473—4.74.. 

Sebestyén Jenő: A megtérés református szempontból, in Németh Pál (szerk.): Magyar református 
önismereti olvasókönyv. Válogatás a XX. század első felének református teológiai irodalmából, 
Budapest, Kálvin, 1997, 247. 

A bőséges irodalomból az egyik legújabb feldolgozás Horváth Erzsébet: A református iskolák ál- 
lamosítása Magyarországon (1945—1948), Budapest, Magyarországi Református Egyház Zsinati 
Levéltára, 2014. http://zsinatileveltar.hu/files/a reformatus iskolak allamositasa.pdf (Letöltés: 
2018. július 16.) 

Mi legyen az élményekkel az iskolákban? Mint az közismert, éppen Kará- 
csonnyal egy időben jelentkezett a nyugati világban az élménypedagógia. Ter- 
mészetes, hogy az egyházi iskolákban is ott a helye. A hitoktatásban még inkább 
használni kell módszereit. 

Van viszont egy terület, ahol az egyházi iskola és az új pedagógiai módszerek, 
pl. a kooperatív tanulás szembekerülhet egymással. Ez a frontális tanítás kérdése. 
A frontális tanítás nemcsak azért korszerűtlen, amiért a régebbi, 1960—80-as 
évekbeli szakirodalom annak tartja", hanem új világunk sajátosságai miatt is. 
A gyerekek egyre fiatalabb korban kapnak mobiltelefont, tabletet; ennek bűvö- 
letében élik életüket. Ha az eszközök miatt a figyelemhiány erősödik, jó gyógy- 
írnak kínálkoznak a kooperatív tanulás módszerei. De mi lesz a templomban a 
prédikációval, ami a befogadó szempontjából hasonló a frontálisan tartott óra 
követésével? A protestáns egyházakban a prédikáció az istentisztelet központi 
eleme, akár húsz perces is lehet. Lehet vetítéssel színesíteni, ezzel enyhül a meg- 
értés gondja, de vajon megoldódik-e? 

Itt most csak arra látok lehetőséget, hogy egy megértés-, befogadásközpontú 
pedagógia lehetőségét vessem fel. A megértés az üzenetek türelmes feldolgozá- 
sát jelentené — érkezzen az üzenet egy másik gyerektől, vagy a szülőtől vagy a 
tanártól. A napjainkban népszerű pedagógiai feladatrendszer szerint a tanulási 
és innovációs készségek fejlesztése során magyar fordításban négy K-ra kell fi- 
gyelnünk: kreativitás, kooperáció, kommunikáció, kritikus gondolkodás. (1. ábra) 


1. ábra 


Kooperáció Kommunikáció 


— Tanulási és 
inieváKiós ai 


Kritikai (készségek 


gondolkodás Kreativitás 





A kritikus gondolkodásnál érdemes lenne a megértésre törekvést jobban hang- 
súlyozni, az említett üzenetekre figyelés készségét rendszeresen fejleszteni. 
A megértés ugyanis nem elfogadás, önfeladás, van benne kritikai attitűd. De 


35 Legtöbb érv Kagan alapvető művében: Spencer Kagan — Miguel Kagan: Kooperatív tanulás. 
http://kemeny-eger.sulinet.hu/public/doks/kooperativ. tanulas.pdf (Letöltés: 2018. július 16.) 

ha egyházi iskolákról van szó, akkor a Ricoeur — Lacocgue említette szerető 
engedelmesség fogalmat is beilleszthetnénk ebbe a sémába.?" A szerzők szerint 
az Isten: szeretet gondolat kötelez erre. (2. ábra) 


2. ábra 


Kooperáció Kommunikáció 


Kritikai ken 


gondolkodás Kreativitás 





Könnyen lehet, hogy ez is reménytelen: nem pótolja a hirtelen villódzó telefonos 
játékok világát. De valamilyen úton el kell indulnunk, hogy kevesebb legyen az 
irodalmi példákból is előtűnő kommunikációs kudarc és az önreflexió hiánya. 


26 Paul Ricoeur — André Lacocgue: Bibliai gondolkodás, Budapest, Európa, 2003, 213—214. 


. 73 . 


Czegledi Tortenelem beliviindd 73 6 2019.01.11. 9:14:42 


Czegledi Tortenelem, belivindd 74 Ka 2019.01.11. 9:14:42 


ÖNISMERET ÉS SZERETET! 


————a0oR—— 


PROBLÉMA FELVETÉS 


Az ember itt kevés a szeretetre. 
Elég, ha hálás legbelűl 
ezért-azért; egyszóval mindenért. 
Valójában két szó, mit ismerek, 
bűn és imádság két szavát. 

Az egyik hozzámtartozik. 

A másik elhelyezhetetlen. 


Pilinszky János: Az ember itt 


Egy könyvhöz kapcsolódva szeretném kifejteni a címben jelzett problémát. 
A könyv címe: Magyar református önismeretei olvasókönyv. Válogatás a XX. szá- 
zad első felének református teológiai irodalmábólL". Az előszó, amit valószínűleg 
a szerkesztő írt, e szavakkal kezdődik: 


Az igazság kimondásához bátorság kell, a bátorsághoz viszont szükséges az érettség- 
nek bizonyos foka; az éretlen ember lehet gyáva vagy vakmerő, de mindig híjával van 
az igazi bátorságnak. Az egyház életében vannak olyan korszakok, amelyeket szellemi 
érettség jellemez; ilyenkor az igazság kimondása a kifejezés bátorságával párosul. 
Református egyházunk szellemi életét a két világháború között egyfajta érettség jel- 


Megjelent: Vallástudományi Szemle, XI. évfolyam, 3—4. szám, 34—45. http://vww.kre.hu/portal/ 
images/doc/Vallastudomanyi szemle 2015 3-4.pdf (Utolsó megtekintés: 2016. november 24.) 
Németh Pál (szerk.): Magyar református önismereti olvasókönyv. Válogatás a XX. század első 
felének református teológiai irodalmából, Budapest, Kálvin, 1997. 

lemezte. Nemcsak azért, mert a múlt század második felének útkeresései, elindulásai 
részint célba értek, hanem azért is, mert ezek a szellemi felkerekedések, útnak indu- 


lások határozott formájú, maradandó érvényű kifejezést, megfogalmazást is nyertek.? 


Az előszó végén pedig ezt olvashatjuk: , Református gondolkodásunk elsőren- 
dű feladata, hogy megismerje és megvallja vaz Istennek nagyságos dolgaitx 
b6Magnalia Deix — ApCsel 2,11)." Röviden tehát ebben a korszakban együtt 
volt a bátorság és az érettség, s e kettőnek köszönhetőek a határozott formájú 
kijelentések. Ennek a gondolkodásnak pedig elsőrendű feladata Isten nagyságos 
dolgainak megvallása. A kulcsszavak tehát: bátorság, érettség, határozottság, 
nagyság. A könyv kiadója és szerkesztője ezekben látja a református önismeret 
lényegét és ezért is adták ki a könyvet." 

A 90-es években, tehát az önismereti olvasókönyv szerkesztésével-kiadásával 
többé-kevésbé egy időben jelent meg Böszörményi Ede három tanulmányköteteé". 
A szerző kiváló lelkész volt Hódmezővásárhelyen és szociológiai módszerekkel 
foglalkozott az öngyilkosságokkal. Mélyen érintette, hogy Magyarország a 19. 
század közepétől, a nemzetközi statisztikai mérések kezdetétől élen járt az 1000 
főre jutó öngyilkosságokban, s az elterjedt vélekedés szerint református környe- 
zetben nagyobb volt az öngyilkosságok aránya, mint katolikusban. Ráadásul a 
statisztikák szerint a Dél-Alföld és ezen belül Hódmezővásárhely sajnos szinte 
mindig az elsők között volt még a magyar világon belül is." Böszörményi Ede 
vallás, településtípus és más összetevők szerepét vizsgálta az önkezükkel életüket 
vesztők között. Az igazságot szeretetben című könyvében ezzel zárja az előszót: 
s E sorok írója immáron hosszúra nyúlt földi pályáján a megismert múltbeli vagy 


Németh: Magyar református, 5. Kiemelések az eredeti szövegben. 

Uo., 7. Kiemelések az eredeti szövegben. 

Ezt az Előszót követő Ajánlás is megerősíti: , E kötet előszava világossá teszi, hogy milyen szem- 
pontok vezérelték a szerkesztőt a kötet összeállításakor. [...] Vállalható és egyértelmű célja és 
értéke ennek a műnek, hogy alapvető és elfeledett gondolatokat tesz közzé, amelyek segíthetnek 
mai eligazodásunkban." Németh: Magyar református, 8. 

Böszörményi Ede: Az öngyilkosság múltja és jelene. Történeti vázlat, Budapest, Magánkiadás, 
1991, Interneten (a keresésbe a szerző nevét beírva): A magyarországi öngyilkosságok történe- 
téhez, II. http://vww.demografia.hu/kiadvanyokonline/index.php/index/search (Letöltés: 2018. 
július 16.); Böszörményi Ede: Az igazságot szeretetben. Írások az egyház múltjából és jelenéből, 
Válogatás Dr. Böszörményi Ede írásaiból, tanulmányaiból, Debrecen Magyar Református Egy- 
háztörténeti Dolgozatok 2., 1998; Böszörményi Ede: Az igazságot szeretetben II. kötet. Írások az 
egyház múltjából és jelenéből, a társadalom életéből. Válogatás Dr. Böszörményi Ede írásaiból, 
tanulmányaiból, Debrecen Magyar Református Egyháztörténeti Dolgozatok 3., 1999. 

A konkrétan Hódmezővásárhelyről írt elemzés: Böszörményi Ede: Hódmezővásárhelyi ön- 
gyilkosságok, Történeti Statisztikai Tanulmányok, XIX. évf., 1977/3. Interneten (a keresésbe a 
szerző nevét beírva): A magyarországi öngyilkosságok történetéhez, I. http://vww.demografia. 
hu/kiadvanyokonline/index.php/index/search (Letöltés: 2018. július 16.) 

jelen igazságokat igyekezett követni Krisztus szolgájaként. Talán kevés hangsúlyt 
kapott a szeretet. Pályám végéhez közeledve most már a szeretetet kezdem fon- 
tosabbnak tartani." 

Az önismereti olvasókönyv megjelenése után 2001-ben népszámlálás volt, 
ahol hosszú idő után először szerepelt a kérdések között a vallási identitás. Az 
alföldi (pontosabban kb. a Debrecen vonalától délre fekvő), korábban református 
többségű területeken a református vallástól való erős eltávolodást lehetett érzé- 
kelni. A 2011-es népszámlálás a tendencia erősödését mutatta. Nyilvánvaló, hogy 
a kommunizmus évtizedei sok rombolást okoztak az egyházaknak. De mégis 
érdemes gondolkodni azon, miért más mértékben vesztettek teret az egyházak? 
A református egyház esetében az olvasókönyvben festett önképnek lehetett-e 
köze ehhez valamilyen formában? Feltűnő, hogy az önismereti olvasókönyvben 
több társadalmi kérdés előkerül (pl. az egyke), de az öngyilkosság nem. 

Akik a szuicidiumot, a végzetes megoldást választják, nem találnak fogódzót 
az őket körülvevő világban. Miért nem találják meg? Mit keresnek: olyat, ami 
nincs vagy olyat, ami rejtőzködik? Ezért ütött szöget a fejemben Böszörményi 
Ede gondolata az életen át hirdetett igazságról és az öreg fejjel előtérbe került 
szeretetről. Innen az indítás: nézzük meg, mit ír az olvasókönyv a szeretetről! 


AZ ELSŐRENDŰ FELADAT-E A LEGNAGYOBB PARANCSOLAT? 


Ekkor odament az írástudók közül egy, aki hallotta őket vitázni, és mivel 
tudta, hogy Jézus jól megfelelt nekik, megkérdezte tőle: , Melyik a legfőbb 
az összes parancsolat közül?" Jézus így válaszolt: , Halljad, Izráel, az Úr, a 
mi Istenünk egy Úr, és szeresd az Urat, a te Istenedet teljes szívedből, teljes 
lelkedből, teljes elmédből és teljes erődből. A második ez: , Szeresd feleba- 
rátodat, mint magadat. Nincsen más, ezeknél nagyobb parancsolat." Az 
írástudó ezt mondta neki: , Jól van, Mester, helyesen mondtad, hogy egy 
Isten van és rajta kívül nincsen más; és ha szeretjük őt teljes szívünkből, 
teljes elménkből és teljes erőnkből, és ha szeretjük felebarátunkat, mint 
magunkat, sokkal többet ér minden égő- és véres áldozatnál." Jézus pedig, 
amikor látta, hogy értelmesen felelt, ezt mondta neki: , Nem vagy messze 
az Isten országától." És többé senki sem merte őt megkérdezni. 


Mk 12, 28-34 (új protestáns fordítás) 


§ Böszörményi: Az igazságot, I., 7. 

Az előszóban olvashattuk, mi az elsőrendű feladat. Hogyan viszonyul ehhez a 
fentebbi idézet Márk evangéliumából? Mit ért a szöveggyűjtemény szereteten? 

A szöveggyűjteményben olvashatunk az Isten iránti szeretetről. Sebestyén 
Jenő ebből vezeti le az embernek a teremtmények iránti szeretetét: , Az Isten 
iránt való szeretet tehát magába foglalja az ő creatúrái iránti köteles szeretetet 
is (tehát még az állatok iránt érzett szeretetet is)."? 

Többször előkerül Isten szeretete a bűnös ember iránt. Victor János szerint 
a kálvinizmus ,nem némítja el az Evangéliumnak azokat a gyöngéd hangjait, 
amelyek Istennek a bűnös ember iránt való irgalmas szeretetéről beszélnek, de 
igyekszik mindig élénk emlékezetben tartani azt a minden emberi értelmet örök- 
re meghaladó csodát, hogy ki is Az, aki Krisztusban az emberi nyomorúsághoz 
egészen a golgothai szenvedés mélységéig aláhajol."" Néhány oldallal később 
ugyanő: , Az elsőrendű tény az a megfoghatatlan csoda marad, hogy biztosítva 
van számunkra Isten szeretete." " Tavaszy Sándor lényegében ugyanezt mondja: 
,Hiszek Uram! Légy segítségül az én hitetlenségemnek. Nem ti [a szülők, C. S.) 
szerettetek előbb, hanem Ő [Isten, C. S.] szeretett előbb." 

Révész Imre szembeállítja Luthert Kálvinnal: , francia faji jelleg formálja a 
Kálvin istenfogalmát, amelyben, a szeretettől és a kegyelemtől áradó lutheri is- 
tenképpel szemben a majestas és a gloria vonásai az uralkodók"". Révész ugyan- 
abban a tanulmányban mintha visszakozna: 


a Bibliában magát kijelentő Isten képében a dicsőség és a fenség époly lényeges voná- 
sok, mint a szeretet és a kegyelem, vagy az igazság és a szentség. [...] Egyébként is, Isten 
dicsőségére, a szeretet és a kegyelem mellett, Luther is igen nagy súlyt vet, aminthogy 
viszont Kálvinnál az Isten dicsőségének legfelségesebb sugára a mennyei Atya szerető 


szívéből és a Krisztus keresztjének örök kegyelmi tényéből árad." 


Révész máshol elismeri, hogy , xkeresztyénségx nagyon sokféle van. [...] Az 
egyikünk a keresztyénséget a hitben, — talán ép a vakhitben - látja, másikunk 
a szeretetben, talán éppen az sáltalános emberszeretetetx-ben; az egyiknek a 
keresztyénség erkölcs, a másiknak felvilágosodás, a harmadiknak szabadság, a 
negyediknek egység - és így tovább, még nagyon sok változatban."" A reformá- 
tus egyházon belüli , pietista" [idézőjel Révésztől, C. S.] törekvések érdemének 


Németh: Magyar református, 28. 
0. 00569. 

szog 7L; 

2  Uo., 228. 

gall ölozi §.h 18 

5: Uoyd12; 

5. 00.130. 

tekinti, hogy ,egyre növekvő hatással sikerült újra belevinniök az evangélium 
szeretetét, a vallás élete, a keresztyénség gyakorlati lényege iránti érzéket az 
egyház iránt közömbössé vált vagy attól épen elidegenült magyar társadalom leg- 
különbözőbb intelligens Ikiemelés Révésztől, C. S.] rétegeibe." Összegzésnek is 
tekinthető ez a gondolat: , akit már egyszer, mint kálvinistát [kiemelés Révésztől, 
C.S.] földhöz sújtott Istennek dicsősége, mint rettenetes fenség s aztán fölemelt, 
mint a Krisztusban megjelent szeretete: [...] annak számára csak gondolkodásbeli 
és erkölcsi következetesség dolga a református világ- és életnézetnek önmaga 
számára való kiépítése." 

Révész Imre fejtegetését áttekintve az első gondolat alátámasztja hipotézisün- 
ket: a szeretettől áradó istenkép helyébe Isten dicsőségének képe kerül; míg a 
második árnyaltabb: a szeretet egy szinten van a dicsőséggel és a kegyelemmel. 
A következő szövegben az evangélium szeretete genitivus obiectivus: az evangé- 
lium iránti szeretet. A legfontosabb az utolsó szemelvény akit már, annak típusú 
feltételes mondata, amivel visszatérünk első gondolatához: Isten dicsőségét meg- 
tapasztalva lehet kiépíteni református világnézetet. De hol van ebben a másik 
ember iránti szeretet? S mi van azzal, akit nem sújtott földhöz Isten dicsősége? 

Török Sándor Kálvin Institutióját elemezve lényegében ide jut: 


az erkölcsi parancs — amelynek rövid foglalata a tízparancsolat, illetve Kálvin szere- 
tetparancsa — ,a bűnök miatt adatott" (II. 7,2). Rendeltetése szerint egyrészt , rejtek- 
helyéről elővonszolja" (II. 7,6) és megfékezi a legdurvább bűnöket, mielőtt a nyomorult 
embert orvul megejthetnék, másrészt — mivel feltétlen parancsát nem tudjuk mara- 
déktalanul betölteni — önismeretre és alázatra késztet: megmutatja, mily kevés ment- 
ségünk van és mennyire méltók vagyunk a kárhozatra, , hogy így az önvád sarkaljon 
minket bűnbocsánatkérésre" (II. 7,3). Ma is és reánk nézve is , Krisztus keresésére ez 


az igazi és egyetlen készület" (II. 7,2)." 


Makkai Sándor is említi a szeretet parancsát: , ha [az egyház, C. S.] nem akar 
lemondani arról a nagy kötelességéről, hogy tagjainak szellemi nevelését 
maga tartsa kezében, kénytelen iskolafenntartó lenni, ha a szeretet parancsát 
a világban élő tagjai közt teljesíteni akarja, amint teljesíteni kell, kénytelen 


16  Uo., 143. 

Uo., 146. A szöveggyűjteményben egy másik tanulmányban Révész Kálvint védelmezi. Cáfolja 
Baudoin véleményét, hogy Kálvin , az emberekről a szeretet vagy a gyűlölködés egyoldalúságával 
ítél". Németh: Magyar református, 188. 

Uo., 446. A számok az Institutio fejezeteire utalnak. 

szeretetintézményeket létesíteni és fenntartani". " A második feltételes mondat- 
ból az derül ki, hogy az egyháznak [csak?] a tagjai közt kell a szeretet parancsát 
teljesíteni. De sajnos nem tudjuk meg, hogyan teljesítse az egyház ezt a paran- 
csot. 

A szöveggyűjteményben a szeretet káros formáiról is szó esik. Ilyen az önsze- 
retet, amit vissza kell szorítani. Ismét az a kérdés, mi következik ebből? Márkus 
Jenő szerint , amilyen mértékben haladunk előre, amilyen mértékben gyakoroljuk 
a keresztet, olyan mértékben válunk meg önmagunk vak szeretetétől, ismerjük 
meg erőtelenségünket és önmagunktól elszakadva, felszabadulva, önmagunkban 
hiányt érezve, bizalmunkat Istenbe helyezzük".?" Makkai Sándor szerint a lel- 
kész , az egyházfegyelmet ne csak másokon gyakorolja, hanem fegyelmezze meg 
mindenekelőtt önmagát, a szeretetmunka ne legyen neki technika és ipar, hanem 
a hitből fakadó igazi szeretet boldog hálaáldozata és amikor Isten igéjét tanítja, 
alázatos örömmel maga is újuljon meg növendékeinek ébredő és kivirágzó hité- 
ben, igaz keresztyén életében". Ezek a részletek azt mutatják, hogy a szeretetnek 
van torz, rossz formája, helyette más kellene, Makkai Sándor szerint a , szeretet 
boldog hálaáldozata". Sajnos most sem tudjuk meg, hogyan akarta ezt konkrétan 
megvalósítani a szerző. Milyen a , szeretetmunka", ha nem , technika és ipar"? 

A másik káros forma lehet ,, a szeretet evangéliuma". Révész Imre szerint 


Kálvin egyetlen politikai axiómáját sem hangoztatja sűrűbben és élesebben, mint azt, 
hogy még a legzsarnokibb felsőség is jobb a teljes anarchiánál, mert legalább rendet 
tart s így legalább ez egy [kiemelés Révésztől, C. S.] tekintetben Isten akaratát kép- 
viseli. Hamis próféta az az igehirdető, aki nagy közveszedelem idején érzelmi vagy 
egyéb okokból, esetleg a , szeretet evangéliumának?" tiszteletreméltó, de végzetes fél- 
reértéséből belekapkod a hatóság karjába, amikor az az Isten által rábízott életmentő 


rendcsinálás kemény, esetleg véres munkáját végzi.?? 


De akkor az Isten iránti szereteten kívül milyen helyes formája lehet a szeretet- 
nek? Például az egyház és a vallás iránti szeretet. Sebestyén Jenő szerint 


ahol nincs tiszta egyházfogalom és egyházismeret, ott nincs tiszta egyházszeretet sem! 
[kiemelés Sebestyéntől, C. S.] Aki tehát theologiailag és igazán hitbőlaz egyházisteni 


15 Uo., 287. Kiemelés Makkai Sándortól. 
20 Uo., 236. 
e TO Bl8 
22 TUo., 340. 


580 e 


Czegledi Tortenelem, beliv.indd 80 6 2019.01.11. 9:14:43 


ÖNISMERET ÉS SZERETET 


rendeltetését nem ismeri és annak igazságait nem fogadja el, az nem tudja az egyházat 
igazán szeretni sem és ezért bármely percben el is árulja, ha a szektárius érdekek azt 


úgy kívánják? . 


Néhány oldallal később írja, hogy a református embernek , Isten színe előtt kell élni és 
járni, [...] ehhez azonban élő, erős, szomjas hit és a református vallás fanatikus mély 
szeretete is szükséges, amely a hívőt arra hajtja, hogy a rendelkezésre álló módon és 
eszközzel mindent elkövessen arra nézve, hogy magát a református vallás igazságai- 
nak ismeretében is valósággal kiművelje és évről évre jobban elmélyítse?: [kiemelések 


Sebestyéntől, C. S.]. 


A helyes szeretetről Csikesz Sándor más távlatokban gondolkodik. Ez tanulmá- 
nya témájából is adódik, mert a szektákról értekezik. Szerinte a szektáknál , egy 
fontos gondolat: a fegyelem, a szeretet, a testvériség. Ez annyira túl van hajtva, 
hogy a fegyelem valóságos szolgasággá, egy-egy vezető egyéniség zsarnokságává 
válik. A szeretet és testvériség annyira tág értelmezést nyer, hogy eloszlanak a 
családi korlátok és egy test és lélek lesz az egész gyülekezet"?. De miért térnek 
át a reformátusról egy ilyen vallásra? A válasz: 


egyéni tapasztalatom szerint a legtöbb helyen a sivár és még az átlagnál is mélyebbre 
süllyedt színvonalú gyülekezeti életből intenzív vallási légkörbe vágytak [kiemelés 
Csikesztől, C. S.] egyesek s ezért az új életért elfogadták a sokszor visszatetsző tant 
is. Ezt sohasem tették volna a legtöbben, ha a megtérés, újjászületés, egyházfegyelem, 
testvéri szeretet ősi evangéliumi gondolatait, melyek a kálvinizmusnak is integráns 


részét alkotják, újra átvittük volna az egyházi életbe. 


Ugyanebben a tanulmányában Csikesz a szeretet kérdését összeköti az egyke- 
kérdéssel: 


A lokalizáláshoz tartozik a szeretet közösségének fejlesztése is. Próbáljuk meg a ma- 
gunk gyülekezetében ezt a testvériséget meghonosítani. Sok gyülekezetnek a bűne az 
egyke, mely voltaképen az intézményesített családi önzés. Az egykerendszer súlyosan 
bosszulja meg magát, különösen, ha több generáción át folytatódik. Sok gyülekezet 
van, ahol úgyszólván kivesznek azok, akiknek testvérük van. Generációk nőnek fel, 


23 Uo., 417. 
4 Uo., 419. 
25  Uo., 394. 
26  TUo., 394—395. 

melyek nem ismerik a testvéri szeretetet. Az ily elhagyott lelkek a szektában testvé- 
rekre találnak, akiknek elmondhatják bajukat és ahol meghallgatják őket. Legyünk mi 


ez igazi testvér, aki őszintén szereti őket és értük alázatosan munkálkodik.?" 


Legalább egy tanulmányt sikerült fellelni, ahol a felebaráti szeretet az evangéli- 
um értelmében kerül elő! 


LEHET-E KÁROS A SZERETET? 


Amikor én istent faragtam, 
kemény köveket válogattam. 
Keményebbeket, mint a testem, 
hogy, ha vigasztal, elhihessem. 


Nemes Nagy Ágnes: Amikor 


Ha református szöveggyűjteményről van szó, Kálvint nem lehet megkerülni. 
Kálvin az Institutióban a szeretet parancsáról szólva többször idézi Augustinust, 
tehát hozzá kell visszamennünk. 

Augustinus életművét alapvetően meghatározza megtérésének élménye: hosz- 
szú keresés után találta meg az élet értelmét a keresztyénségben. Műveiben idő - 
rendi sorrendben erősödik az a felismerés, hogy Isten kegyelme (majd később 
eleve rendelése) nélkül lehetetlen a hit útjára térni. Ennek oka az Ádámtól át- 
eredő bűn, ami szándékainkat, kapcsolatainkat megrontja. Ezért kell törekedni 
Isten teljes szívből való szeretetére. De hová lesz a felebaráti szeretet? 

A De doctrina Christianában (A keresztyén tanításról) éppen a szeretet pa- 
rancsának elemzésénél találunk rangsort a szeretet fokozatairól: , Négy dolgot 
kell tehát szeretnünk: az első az, ami fölöttünk van, a második mi magunk 
vagyunk, a harmadik az, ami mellettünk, a negyedik pedig az, ami alattunk 
van."§ Ami mellettünk van: ez lenne a felebarát, tehát a szeretetnek ezt fajtáját 


27 Uo., 403. 

28 Aurelius Augustinus: De doctrina Christiana I. 23. 22. , Cum ergo guattuor sint diligenda, unum 
guod supra nos est, alterum guod nos sumus, tertium guod iuxta nos est, guartum guod infra 
nos est". https://www.augustinus.it/latino/dottrina cristiana/index2.htm (Letöltés: 2018. július 
16.) Fordítás: Szent Ágoston: A keresztény tanításról, fordította Böröcz Tamás, Budapest, Paulus 
Hungarus - Kairosz, é. n., 59. 


82 e 


Czegledi Tortenelem, beliv.indd 82 6 2019.01.11. 9:14:43 


ÖNISMERET ÉS SZERETET 


Ágoston a harmadik helyre sorolja.? Tanulságos, hogy az önszeretet is megelőzi 
az embertárs iránt érzettet. Kétségtelen, hogy önmagában reális gondolat, de 
nem tudom, talált-e ezt igazoló bibliai helyet. 

A Confessionesben (Vallomások) találjuk a nevezetes körtelopást és ennek 
értékelését az emberi szeretet fonákságáról, a jóra való képtelenségről. Augus- 
tinus és társai fiatalkorukban a lopás öröméért loptak körtét: , nem azt szeret- 
tem, aminek kedvéért a vétket elkövettem, hanem magát a bűnömet szerettem. 
Nyomorúságos lélek: erős támaszodból a romlásba hanyatlik, nem gonoszságával 
óhajt valamit, hanem a gonoszságra vágyik". A szerző szerint az emberi lélek 
Istentől eltávolodva a mélységbe zuhan; onnan önmagától, Isten kegyelme nélkül 
nem emelkedhet ki. 

Augustinus idős korában, Pelagius ellen vitázva fejtette ki részletesen nézeteit 
Isten kegyelméről és az eleve elrendelésről. De natura et gratia (A természet- 
ről és a kegyelemről) című művét zárva a szeretetről is szól: , tehát a szeretet 
kezdete az igazság kezdete; a szeretetben való előrehaladás az igazságban való 
előrehaladás; a tökéletes szeretet a tökéletes igazság; de ez a tiszta szívből, a jó 
lelkiismeretből és a tettetés nélküli hitből származó szeretet, és az a legnagyobb 
szeretet az életben, ha a szeretetért még az életet is megvetjük."" De honnan van 
bennünk képesség a szeretetre? , Nem természetünk, vagy akaratunknak ben- 
nünk lévő művei által árad ki szívünkbe, hanem a nekünk adott Szentlélek által, 
aki segítségére siet gyöngeségünknek, és jó egészséget ad. Ez Isten kegyelme, 
Jézus Krisztus, a mi Urunk által."? A következő, a témával foglalkozó írásában 
(De praedestinatione sanctorum, A szentek eleve elrendeléséről) erősödik a gon- 
dolat, hogy az emberi természet Ádámtól eredően romlott. Ezzel párhuzamosan 


3 Erről Boros Gábor: A szeretet/szerelem filozófiája. Szisztematikus-történeti tanulmányok, Bu- 
dapest, ELTE Eötvös, 2014, 62. 

30 Aurelius Augustinus: Confessiones II. 4. 9. , Non illud ad guod deficiebam, sed defectum meum 
ipsum amavi, turpis anima et dissiliens a firmamento tuo in exterminium, non dedecore aliguid, 
sed dedecus appetens." https://www.augustinus.it/latino/confessioni/index2.htm (Letöltés: 
2018. július 16.) Fordítás: Augustinus Aurelius: Vallomások, fordította Vásári István, Budapest, 
Gondolat, 1984, 62. 

Aurelius Augustinus: De natura et gratia 70. 84. , Caritas ergo inchoata, inchoata iustitia 
est; caritas provecta, provecta iustitia est; caritas magna, magna iustitia est; caritas perfecta, 


31 


perfecta iustitia est, sed caritas de corde puro et conscientia bona et fide non ficta, guae tunc 
maxima est in hac vita, guando pro illa ipsa contemnitur vita." https://www.augustinus.it/ 
latino/natura grazia/index.htm (Letöltés: 2018. július 16.) Fordítás: Szent Ágoston: Írások a 
kegyelemről és az eleve elrendelésről, fordította, válogatta és a bevezetőt írta: Hamvas Endre, 
Budapest, Károli Gáspár Református Egyetem -— LHarmattan, 2015, 171. 

"2 Augustinus: De natura 70. 84. , Non tamen diffunditur in cordibus nostris vel naturae vel 
voluntatis opibus guae sunt in nobis, sed per Spiritum Sanctum gui datus est nobis gui et 
infirmitati nostrae opitulatur et sanitati cooperatur. Ipsa est enim gratia Dei per Ilesum 
Christum Dominum nostrum." Fordítás: Ágoston: Írások a kegyelemről, 171. 

lesz számára egyértelműbb, hogy ebből a romlottságból csak Isten kegyelme és 
eleve elrendelő szándéka emelheti ki azokat, akiket kiválasztott: , azt a hívőt, aki 
hisz abban, hogy a büntetés egyetlen emberről szállt át mindenkire, azonban ne 
foglalkoztassa, hogy a hit miért nem adatik meg mindenkinek. Ez kétségtele- 
nül a legjogosabb büntetés, olyannyira, hogy senki sem vádolhatná meg Istent, 


2 


még ha egy ember sem szabadulna fel alóla"?. Később: , tehát Isten kiválasztott 
minket Krisztusban a világ megteremtése előtt; arra rendelt minket, hogy fiaivá 
fogadjon, de nem azért, mert úgy volt, hogy önmagunktól szentek és szeplőte- 
lenek leszünk, hanem azért választott és rendelt el eleve minket, hogy ilyenekké 
váljunk. Mindezt akaratának tetszése szerint tette." Tehát a szeretetre való 
képesség is a hit gyümölcse, s ez csak az elrendelteknek adatott meg. 

Kálvin — Ádámról szólva — lényegében ugyanezt mondja: 


tehát Isten képe az emberi természet sértetlen kiválósága, ez ragyogott Ádámban 
lázadása előtt, utána viszont annyira megromlott (sőt szinte teljesen megsemmisült), 
hogy csak zavaros, csonka, leromlott és korcs romja maradtak fenn. Mára ez már csak 
részben szemlélhető a választottakban, ha a Szentlélek újjászülte őket; teljességében 


viszont majd csak a mennyben fog újra tündökölni." 


Ebből a szituációból teljesen érthető Kálvin gondolatmenete: hálásnak kell lenni, 
hogy Isten gondot visel az emberre, sőt Fiát adta értük. Ezért az a legnagyobb 
feladat, amit a szöveggyűjtemény is írt. 


33 Aurelius Augustinus: De praedestinatione sanctorum 8. 16. , Cur autem non omnibus detur, 


fidelem movere non debet, gui credit ex uno omnes isse in condemnationem, sine dubitatione 
iustissimam, ita ut nulla Dei esset iusta reprehensio, etiamsi nullus inde liberaretur." https:// 
www.augustinus.it/latino/predestinazione santi/index.htm (Letöltés: 2018. július 16.) Fordítás: 
Ágoston: Írások a kegyelemről, 188. 

Augustinus: De praedestinatione 18. 37. , Elegit ergo nos Deus in Christo ante mundi 
constitutionem, praedestinans nos in adoptionem filiorum: non guia per nos sancti et 
immaculati futuri eramus, sed elegit praedestinavitgue ut essemus. Fecit autem hoc secundum 
placitum voluntatis suae." Fordítás: Ágoston: Írások a kegyelemről, 209. 

Iohannes Calvinus: Institutio I. 15. 4. , Ergo, guum Dei imago sit integra naturae humanae 
praestantia, guae refulsit in Adam ante defectionem, postea sic vitiata et prope deleta, 
ut nihil ex ruina nisi confusum, mutilum, labegue infectum supersit, nunc aligua ex parte 
conspicitur in electis, guatenus spiritu regeniti sunt; plerum vero fulgorem obtinebit in coelo." 
Iohannis Calvini Opera guae supersunt omnia. Corpus Reformatorum 30, volumen II. Edidit 
Gulielmus Baum, Eduardus Cunitz, Eduardus Reuss. Brunsvigae 1864,139. https://books. 
google.hu/books?vid- OCLCO49389208id-jSKMAAA AIA AJgpg-RA6-PA91881pg-RA6- 
PA9188dg-cyritepiscopigredir esc-yfv-onepagegggf-false (Letöltés: 2018. július 16.) For- 
dítás: Kálvin János: Institutio. A keresztyén vallás rendszere 1559, I. kötet, fordította Buzogány 
Dezső, Budapest, Magyarországi Református Egyház Kálvin János Kiadója, 2014, 142. 


34 

A felebaráti szeretet és a hit kapcsolatában egy újszövetségi helynek más sze- 
rep jut Augustinusnál és Kálvinnál. Augustinus az eleve elrendelésről írt első 
művében többször hivatkozik?" a Galatákhoz írott levél egyik helyére: , mert 
Krisztus Jézusban nem számít sem a körülmetélkedés, sem a körülmetéletlenség, 
csak a szeretet által munkálkodó hit." Augustinus többi, témába vágó írásában 
már eltűnik ez a hivatkozás." Kálvin teljesen kerüli ezt a helyet, az Instiítutio 
legújabb magyar fordításának mutatója szerint egyáltalán nem említi." 

Sőt Kálvin felvet egy alternatívát: , többet ér-e az, ha ártatlanul élünk az embe- 
rekkel, mint az, hogy kegyesen tiszteljük Istent?" A probléma a kereső, ingado- 
zó, a hit teljességéhez el nem jutó (vagy fordítva: a vallásból kiábránduló) ember 
számára örökérvényű: nem ér-e ő éppen annyit Istennel, mint Isten nélkül? Nem 
elég-e hétköznapi értelemben erkölcsösnek lenni? Kálvin válasza: 


egyáltalán nem. Sőt, miután az ember még véletlenül sem képes megőrizni a szerete- 
tet, ha nincs a szívében komoly istenfélelem, ebből igazolható a kegyes élet is. Vegyük 
hozzá azt is, hogy az Úr igen jól tudta, hogy mi semmi jótéteményt nem adhatunk 
neki, ahogy a próféta mondja, ezért önmagának nem kíván tőlünk szolgálatot, hanem 
felebarátaink iránti jó cselekedetekre buzdít. [...] Kétségtelen, hogy a törvény és a pró- 
féták első helyre a hitet teszik és mindazt, ami Isten törvényes tiszteletéhez tartozik, 
a szeretetnek pedig alacsonyabb helyet jelölnek ki. Az Úr azonban ezt úgy érti, hogy 
a törvény azért írja elő a jogosság és a méltányosság megőrzését az emberek között, 


hogy ezzel mutassuk meg iránta való szent félelmünket, ha van belőle valami." 


36 Aurelius Augustinus: De correptione et gratia: 6 hivatkozás, az alábbi weboldalon jól követhető: 


https://www.augustinus.it/latino/correzione grazia/index.htm (Letöltés: 2018. július 16.) 

év yüp XpicTÓ IncoÜ oÜrTe reptiroum TLIGYÚEL OÜTE ÚKpoPBvoTÍa dAAü ríicTiG ÖV úyánng évepyovuévn. 
A görög szöveg: Biblia Graeca, Novum Tetamentum, German Bible Society, 2013. A magyar 
szöveg az új protestáns fordítás. 

Aurelius Augustinus: De dono perseverantiae: 1 hivatkozás. https://www.augustinus.it/latino/ 
dono. perseveranza/index.htm (Letöltés: 2018. július 16.) 

39 Kálvin: Institutio, II. kötet, 682. 

10 Calvinus: Institutio , Ergone, inguies, pluris est ad iustitiae summam, cum hominibus innocenter 
vivere, guam pietate Deum honorare?" II. 8. 53. 304. Fordítás: Kálvin: Institutio, I. kötet, 315. 
Calvinus: Istitutio , Minime; sed guia non temere guis caritatem per omnia custodit, nisi Deum 
serio timeat, inde guogue pietatis approbatio sumitur. Huc accedit, guod Dominus guum probe 
noverit nihil beneficentiae a nobis pervenire ad se ipsum posse, guod et per prophetam testatur, 
non sibi officia nostra deposcit, sed erga proximum bonis operibus nos exercet. [...] Certum est 
in lege et prophetis primum locum tenere fidem et guidguid ad legitimum Dei cultum pertinet, 
inferiore loco subsidere dilectionem; sed intelligit Dominus, in lege nobis tantum perscribi iuris 
et aeguitatis inter homines observantiam, gua ad testandum pium eius timorem, si guis in nobis 
est, exerceamur." II. 8. 53. Fordítás: Kálvin: Institutio, I. kötet, 315. 


37 


38 

Tehát a keresztyén ember sem lehet tökéletes, de emberbaráti szeretetre csak 
ő lehet képes, mert ő még ezzel is Istenre gondol. Kálvin válaszát logikailag is 
érdemes végiggondolni, nincs-e benne önmagába visszatérő érvelés, de az inga- 
dozóknak nem sokat mond az érvelése. 

Néhány sorral később viszont valószínűleg az említett kereső-ingadozó cél- 


csoportnakis elfogadhatóbb Kálvin összegző gondolatmenetének a konklúziója: 


ha meg akarjuk tartani a szeretet valóságos sorrendjét, akkor először nem az emberre 
kell tekintenünk, akinek látványa gyakrabban ébreszt bennünk gyűlöletet, mint sze- 
retetet, hanem Istenre, aki azt parancsolja, hogy iránta való szeretetünket árasszuk 
ki az emberekre. Maradjunk meg ezen az örök fundamentumon: bármilyen legyen is 


az ember, szeretnünk kell, mert szeretjük Istent.? 


Összegzésként térjünk vissza Ravasz Lászlóhoz: ,így teremti Kálvin vallása az 
akaratnak, a tettnek a héroszait. [...] A kálvinizmus nem a jámbor érzés, a tiszta 
érzelem keresztyénsége, hanem mindenekfölött az akarat keresztyénsége, a jel- 
lem, az erkölcsi érték, a munka és harc evangéliuma"". Ha Nemes Nagy Ágnest 
idézzük, , a kemény köveket" válogatók vallása. Mindezt tiszteletben tartva kell 
egyrészt múltunkat vizsgálni: milyen pozitív és negatív hatása volt az , akarat 
és harc" szemléletnek? Másrészt jelenünk és jövőnk is erre int: hogyan tudjuk a 
hitben gyengéket felkarolni? Mit tehetünk a megszomorítottakért, tehetetlene- 
kért? Milyen hatása lesz pedagógiánknak, ha egyre szűkebb azoknak a köre, akik 
képesek , kemény köveket" válogatni? 


2 Calvinus: Institutio ,Si veram diligendi lineam tenere libet, non in hominem primum 
convertendi sunt oculi, cuius aspectus odium saepius guam amorem exprimeret; sed in Deum, 
gui amorem, guem sibi deferimus, ad universos homines diffundi iubet. Ut sit hoc perpetuum 
fundamentum: gualiscungue sit homo, diligendum tamen esse, guia diligitur Deus." II. 8. 55. 
Fordítás: Kálvin: Institutio, I. kötet, 316. 

13 "Németh: Magyar református, 49. 

